
PRISIKELIMO VILTIES ŽENKLE 


KUNFDR-V. 


Didelės įtakos mums turi ne dabartinė mū- 
sų išgyvenama tikrovė, bet mūsų tikimas atei- 
ties pasaulis. Nors iš pirmo pažvelgimo atrodo 
kitaip, bet iš tikrųjų mus veikia galingiau tai, 
ką mes tikime įvyksiant, negu tai, kas dabar su 
mumis vyksta. Galutinai mūsų dabarties būseną 
ir veikseną vienaip ar kitaip apsprendžia ne ma- 
loni ar nemaloni, džiugi ar skaudi šiuo metu mū- 
sų išgyvenama tikrovė, bet vienoks ar kitoks mū- 
sų ateities pagavimas ir išgyvenimas, kurs pri- 
klauso tikėjimo susijusio su viltimi plačiausia 
šių žodžių prasme sričiai. 

Ten, kur tikėjimas liečia mūsų pačių ateitį, 
visada jis yra susijęs su viltimi ar neviltimi. Ti- 
kimoji mūsų ateitis yra arba džiugi, maloni, 
mums laimę žadanti ir teikianti vilties arba skau- 
di, nemaloni, grasinanti mums nelaime ir stu- 
mianti į neviltį. Gyvenimo patirtis neginčijamai 
rodo, kad su viltimi susijęs tikėjimas geba paža- 
dinti gyvybingąsias mūsų jėgas ir įgalina mus 
pakelti ir skaudžiausią dabartį, kai tuo tarpu 
neviltis pakerta ir paskutiniąsias mūsų turimas 
jėgas ir padaro ne kartą visai nepajėgius sutik- 
ti didesnius ar mažesnius gyvenimo smugius. 
Jeigu žmogus, nelaimių ir vargo prislėgtas, dar 
vis įstengia nešti savo gyvenimo kryžių, tai tik 
dėl to, kad anksčiau ar vėliau, šiame gyvenime 
ar po mirties, jis tikisi sulaukti šviesesnių die- 
nų, kad jį gaivina vienokia ar kitokia viltis. į 

Tai viltis, padiktuota gaivalingo, nenuslopi- 
namo žmogiškosios prigimties šauksmo. Tai žmo- 
gaus prigimties gelmių balsas. Sąmoningai ar ne- 
sąmoningai kiekvienas šios žemės mirtingasis 
gyvena ateities viltimi. Nesvarbu, ar jis tikintis 
ar netikintis religine prasme, ar pripažįsta Die- 
vą, amžinybę, ar ją neigia. Tarp tikinčiojo ir ne- 
tikinčiojo yra tik tas skirtumas, kad tikintysis 

gali dar būti pilnas šviesios amžinybės vilties ir 
su ja pakilti virš visų žemėje galimų jį ištinkan- 
čių ir jo laukiančių dvasios ir kūno kančių, kai 
tuo tarpu netikinčiajam, žuvus visoms žemiško- 
jo gyvenimo viltims, pats gyvenimas nebetenka 
prasmės ir belieka tik palūžusiojo vegetavimas 
arba savižudžio mirtis. Ir vieno ir antro gyveni- 
me viltis yra būtinybė. 

Šis tikėjimu besiremiančios ir iš jo plaukian- 
čios vilties būtinumas yra akivaizdus ir Kris- 
taus įsteigtosios Bažnyčios gyvenime ir moky- 
me. Krikščioniškojo gyvenimo pagrindą sudaro 
trys dieviškosios dorybės: tikėjimas, viltis ir mei- 
lė. Tiesa, kad esmingiausia jų yra meilė. “Dabar, 
— kaip sako šv. Povilas, — pasilieka trys daly- 
kai, tikėjimas, viltis ir meilė; tačiau didžiausias 
tarp jų yra meilė" (1 Kor., 13, 13). Ji, ir tik ji, 
liks ir amžinybėje: “Meilė niekados nepaliauja, 
nors pranašystės paliaus buvusios, nors kalbų ne- 
bebus, nors žinojimas nieku pavirs“ (I Kor., 13, 
8). Tikėjimas amžinybėje bus virtęs žinojimu, 
viltis — gyvenamąja tikrove, o meilė, pasilikda- 
ma visados, įgalins mus gyventi Dievui. Tačiau 
nors savo atbaigtame tobulume meilė nebebus 
reikalinga su viltimi susijusio tikėjimo, čia že- 
mėje be tikėjimo ir vilties ji negalima. Bažny- 
čia kartkartėmis yra pasmerkusi kaip eretikišką 
mokymą, kad jau šioje žemėje galima pasiekti 
tokios tobulos meilės, kuri išskirtų bet kokią, 
net amžinojo gyvenimo, viltį. . Vadinamoji 
kvietistį “grynoji meilė" yra priešinga katali- 
kiškajam tikėjimui, kaip kad ji yra priešinga 
prigimčiai. Pasiekęs galimo Dievo meilės tobu- 
lumo žemėje, žmogus praktiškai paprastai, tiesa, 
nesivaduoja atlyginimo mintimi, viltis paprastai 
nera betarpinis veiksmų motyvas, tačiau visame 
savo buvime ir veikime jis yra tikras, kad Die- 

vas bus jo amžinoji dalis. Atimk iš jo šią viltį, 
ir meilė pasidarys negalima. 

Velykų šventė su savo Kristaus Prisikėli- 
mo paslaptimi yra dieviškas atsakymas į šį psi- 
chologinį ir teologinį vilties būtinumą krikščio- 
nies gyvenime. Savo giliausia esme Velykos yra 
viltimi užliejančio tikėjimo šventė. 

Nupuolusios žmonijos kelyje į Dievą, jos iš- 
ganymo istorijoje kaip neturįs sau lygaus, tiesiog 
lemtinga visam krikščioniškajam tikėjimui reikš- 
me, iškyla Kristaus Prisikėlimo iš mirties fak- 
tas. Jis buvo iš anksto paties Kristaus pranašau- 
tas, todėl su juo neatskiriamai yra susijęs Kris- 
taus mokslo dieviškumo įrodymas. “Jei Kristus 
neprisikėlė,—teigia šv. Povilas, —tai mūsų skelbi- 
mas yra tuščias, tuščias ir jūsų tikėjimas“ (I 
Kor., 15, 14). Prisikėlimas iš mirties yra lyg 
antspaudas, kurs kiekvienam žemiškojo gyveni- 
mo metu ištartam Kristaus žodžiui priduoda die- 
viškumo žymę. Juo galutinai remiasi ir Jo įsteig- 
tosios Bažnyčios neklaidingumas. Kristaus Prisi- 
kėlimas yra taip pat ir mūsų būsimojo prisikėli- 
mo laidas. 

Taip tat pro Kristaus Prisikėlimą skelbian- 
čių Velykų varpų garsą tikintieji išgirsta žavin- 
gus amžinosios garbės triumfan žengiančio Išga- 
nytojo žodžius: “Pasaulyje jūs patirsite prie- 
spaudos, bet pasitikekite, aš nugalėjau pasaulį“ 
(Jo., 16, 33). Ir jų, skurdžių žemės keleivių šir- 
dis užlieja džiaugsminga galutinės pergalės vil- 
tis. Prisikėlusiame Kristuje kiekvienas tikinty- 
sis, Jo Mistinio Kūno narys, pamato ir savo pri- 
sikėlimą. Juk “iš tikrųjų Kristus yra prisikėlęs 
iš numirusiųjų kaip užmigusiųjų pirmonė'' (1 
Kor., 15, 20). Ir taip prisikėlęs iš numirusiųjų 
Kristus sušvinta tikinčiojo akyse lyg anas per- 
galę laimėjęs karvedys, kurs žygiuoja pirmas 
pro nenusakoma laime tviskančios amžinosios 
karalijos vartus ir vedasi paskui save milijonus 
iš visų laikų, visų rasių ir visų tautų. Tame lai- 
mingųjų būryje jis mato ir save. Visu aiškumu 
iškyla dabar prieš jo akis su savo pasakišku ža- 
vesiu šv. Jono Apreiškime piešta naujoji dan- 
giškoji Jeruzalė, kaip būsimoji jo nesibaigiančio 
gyvenimo tikrovė. Ir visai savaimingai iš jo šir- 
dies, kartu su milijonais išvaduotųjų, išsiveržia 
džiaugsmingas Aleliuja. Tai vilties apimtos šir- 
dies džiaugsmas. Ir kuo ši viltis yra tikresnė, 
tuo didesnis yra Velykų džiaugsmas, iškeliąs virš 
skurdaus, pilko, kartais tikrai pasibaisėtinai var- 
gingo, kasdieninio gyvenimo. 

Visi žymesnieji Kristaus gyvenimo momen- 
tai Katalikų Bažnyčioje yra atžymėti viena kuria 
žvente. Kristaus Prisikėlimas iš numirusiųjų, be 
pagrindinės jam skirtos dienos — Velykų šven- 
tės — dar yra minimas net penkiasdešimt du 
kartus metuose. Pasilikęs Naujajame Įstatyme, 
kaip ir Senajame, kiekvienos septintos dienos 
šventimas iš subatos buvo nukeltas į pirmąją žy- 
dų savaitės dieną, mūsiškąjį sekmadienį, dėl to, 
kad šią dieną kėlėsi iš numirusiųjų Kristus. Ei- 
nant Bažnyčios mintimi, kiekvienas sekmadienis, 
Viešpaties diena, vra lyg mažos Velykos. Tai 

rodo, kokios neeilinės svarbos priskiria Baž- 
nyčia Kristaus Prisikėlimui ir kokios didelės 
reikšmės, pagal jos mintį, turi krikščionių gyve- 
nimui viltis, plaukianti iš tikėjimo Kristaus Pri- 
sikėlimu. 

Kristaus kančios metu, atėjus tamsybių va- 
landai, apaštalai palūžo dėl to, kad netikėjo aiš- 
kiai jiems pranašautu būsimuoju jų Mokytojo iš 
numirusiųjų prisikėlimu. Juos pribloškė Kris- 
taus išorinis bejėgiškumas pažeminančioje kan- 
čioje, pro kurią jie nebeįstengė beįžiūrėti Jo die- 
viškumo, ir jiems atrodė, kad visa, ko jie laukė 
ir kuo tikėjosi, yra žuvę. Tik savo akimis pama- 
tę spindintį prisikėlimo garbėje Kristų, jie at- 
gavo prarastą viltį ir, sutvirtinti Sekminių Dva- 
sios, įgavo naujos nežemiškos jėgos pakelti vi- 
soms kančioms iki savo gyvybių paaukojimo už 
savo įsitikinimus. 

Šiandien, kai visą pasaulį gaubia tamsybių 
valanda ir kai Mistinis Kristaus Kūnas, Jo Baž- 
nyčia, “daugybėje vietų kenčia, plūsta kraujais 
ir yra visaip varginama“ (Pijaus XII Pasiauk. 
Nek. Marijos Širdžiai malda), labiau negu bet 
kada reikia šio gyvo, pilno vilties tikėjimo galu- 
tinę pergalę užtikrinančiu Kristaus Prisikėlimu. 
Šio tikėjimo reikia ypač mūsų kankinamai tau- 
tai, kurios vaikai ilgesingai laukia vieni išlaisvi- 
nimo, kiti laisvon Tėvynėn grįžimo valandos. 
Velykų šventė mūsų dienomis tat įgauna ypa- 
tingos prasmės. 

Kaip Kristus savo kančios išvakarėse apie 
būsimą prisikėlimą, taip Jo Vietininkas siaubin- 
gų šio meto įvykių pradžioje prabilo į tikinčiuo- 
sius ir visą pasaulį, ragindamas pasitikėti Dievo 
Apvaizda ir pranašaudamas tikrai ateisiantį iš- 
sivadavimą. “Nors ir kažkaip skaudinanti atro- 
dytų dieviškojo Chirurgo ranka, — kalbėjo jis per 
radiją 1941 m. birželio mėn. 29 d., — kai aštriu 
peiliu ji skrodžia gyvą kūną, visuomet tačiau 
ją pastūmėja ir lydi veikli meilė, ir ne kas kita, 
kaip tik atskirų individų bei tautų gerovė ver- 
čia ją imtis tokių skaudžių priemonių. Pasitikėti 
Dievu pagaliau reiškia tikėti, kad šis laukinio 
žiaurumo bandymas bei blogio siautėjimas tęsis 
tik tam tikrą ribotą laiką ir ne ilgiau, ir kad 
ateis Dievo valanda, valanda gailestingumo, va- 
landa džiūgavimo, valanda naujo išsilaisvinimo, 
linksmybės ir džiaugsmo (Ps. 96), valanda, ku- 
rioje visagalinti dangiškojo Tėvo ranka, momen- 
tui leidusi šėlti virš vargšės žmonijos uraganui, 
nepastebimai jį vėl sulaikys ir išblaškys ir, žmo- 
gaus protui nesuvokiamu ir širdžiai nenujaučia- 
mu būdu, bus grąžinta tautoms teisingumas, ra- 
mybė ir taika''. 


Kas tiki Dievą ir Jo Apvaizdą, tas niekuo- 
met nebuvo taip tikras šviesia mūsų tautos atei- 
timi, kaip šiandien. Ji kelsis! Ji tikrai kelsis at- 
sinaujinusi, graži, skaisti, visa nušvitus, kaip kė- 
lės Jis, jos Viešpats, po kančios! Ji kelsis ne tik 
amžinybei savo kankinių bei tikėjimo išpažinėjų 
būriuose: jų dėka ji kelsis dar šioj žemėj ir gal 
anksčiau, negu mes galime tikėtis. 


—— 


| . V N > 
N ' S Nauos 
Mania 
SN a Žia4o ) 


. 
N 


NS 
a 


ak 


IN N 
„N N N N 
13 N N R NN 
NU SN N NN 
Ų TN N V N LV 
S NS NN MN 
As NN M Ta V 
NNTON NN V V VN 
NN NN M NN NS 
NR | NN N M N V N N 
NN NN V AN Nr R NY MIN 
NN N N 4 N N k Ž 1 V 
NN Neda NN NN 
IRN TNS M N MN A NN N 
Ni M I » i N N Nu N 
NETIK 8 N "NR i. ANAMA) NN 
. S NN x NN "M , 
y aš R NV A MR 
| t , Aa 
4 nie PAT T 
NL a 


1 
d a 
Pl 


- 
14 1 
V ' 


ST a, KZ 2 
SLL 


"-—Z BEN 
5 D 


V. K) JONYNAS— NUO KRYIŽIAUS NUEMIMAS (medžio raižinys) 


BEJIEŠKANT 


KELIO 


MŪSŲ TAUTINEI KULTŪRAI Į PASAULĮ 


JUOZAS GIRNIUS 


Skiriu tiems, kurie liks mūsų tauto- 
je, neišėję į pasaulį. 

Gilus mumyse rūpestis, kaip išeiti iš savęs, 
kaip rasti kelią į pasaulį, kaip mūsų kultūrinius 
laimėjimus paversti tarptautiniais laimėjimais. 
Nors ir nežinau, ar kas specialiai šį klausimą kė- 
lė, bet pats šis rūpestis prasimuša beveik kiek- 
viena žinute, entuziastiškai skelbiančia, jog tam 
ar kitam mūsų mokytojų pasisekė gauti paskyri- 
mą į kurią mokyklą, jog to ar kito mūsų rašyto- 
jo kuri novelė buvo išversdinta į kurią svetimą 
kalbą, jog to ar kito mūsų dailininko darbai bu- 
vo priimti į kurią parodą, etc. etc. Tačiau, antra 
vertus, negalime patys nematyti, kad visas šis iš- 
siveržimas į “pasaulį lieka labai ir labai proble- 
matiškas: gauti paskyrimą į kurią mokyklą dar 
nereiškia padaryti inašą į patį mokslą, išsivers- 
dinti novelę į svetimą kalbą dar nereiškia įeiti 
į pasaulinę literatūrą, patekti į kurią parodą dar 
nereiškia atsistoti šalia Matisse ar Rouault. Ne- 
norime skeptiškai sutikti pastangas tų, kurie 
stengiasi šitaip su savaisiais laimėjimais išeiti į 
viešumą svetimuosiuose. Lygiai suprantame ir tą 
simpatiją, kuria mūsų visuomenė palydi visas 
pastangas veržtis į svetimuosius. Ir per šias pa- 
stangas ir per tą simpatiją, kuria jas lydime, 
kalba gilus mūsų tautos ilgesys našiai įsijungti 
savais kultūriniais laimėjimais į tarptautinę 
bendruomenę. Bet kartais šis ilgesys apsireiškia 
ir tokiu būdu, kuris verčia klausti, ar iš dalies 
nėra jis drumsčiamas savotiško komplekso, kurį 
būtų galima tiesiai pavadinti mažos tautos komp- 
leksu. Turiu mintyje tokį stebėjimąsi savimi pa- 
čiais, lyg nebūtume patys tikėję, jog esame ko 
verti, kol nepamatome, kad ir svetimuosiuose ga- 
lime šį tą reikšti. Giliai prasmingas mūsų ilgesys 
pralaužti savo uždarumą, bet grėsmingas viso do- 
mesio sutelkimas tik į šį prasilaužimą, lyg jau ne- 
betektų nieko sau patiems bekurti, lyg pakaktų 
tik su svetimaisiais pasidalinti savais lobiais. 
Laikau aktualių uždaviniu specialiau paliesti iš- 
keltuosius klausimus, nes jais keliamas ne ma- 
žesnis klausimas, kaip pati mūsų tautinės kultū- 
ros prasmė bei linkmė. 


1. 


Kada norime savus laimėjimus įnešti į tarp- 
tautinį lobyną, norime iš savo namų išeiti į pa- 
saulį. Tebūnie tad pirmiausia ir leista sustoti ties 
klausimu: kas yra pasaulio istorija, kurion nori- 
me patekti? 

Mokėmės mokyklose “visuotinę istoriją“, ir 
būtume užtat linkę nustebti, jei būtume nurody- 

ti, kad ligšiol visuotinė istorija iš viso buvo ne- 
galima. Visuotine istorija teisingai gali vadintis 
tik pasaulio istorija. Tačiau ligi pat mūsų dienų 
pasaulio istorija buvo negalima paprasčiausiai 
dėl to, kad ir pats pasaulis nebuvo tapęs vienin- 
ga visuma. Tik mūsų dienomis technikinė pažan- 
ga pavertė pasaulį vieninga visuma ir tuo būdu 
įgalino visuotinę istoriją tikrąja prasme. Gi tai, 
ką šituo vardu anksčiau vadinome, tebuvo vaka- 
rietiškosios kultūros tautų istorija. Visos kitos 
tautos liko drauge ir už “istorijos" ir už “pasau- 
lio“ ribų. “ Pasaulis" ribojasi tik Europa, ir “vi- 
suotinė istorija" savaime tebuvo Europos istorija. 
Kiti visi tebuvo laukas europiečių pionierinei 
ekspansijai. Bet šiandien ši ekspansija jau baig- 
ta: nebėra nebežinomų ir niekam nebepriklau- 
somų žemių. Visos žemės žinomos ir vienos kitų 
priklausomos. Nebėra nieko, kas drauge neturė- 
tų reikšmės visiems. Įgyja pasaulinės reikšmės 
šiandien ir tai, kas anksčiau tebūtų likę vietiniai 
įvykiai. Regimai tai liudija Korėja: kiekvienoje 
vietoje nuo ligšiol bus sprendžiamas vienoks ar 
kitoks viso pasaulio likimas. Ta pati tarpusavinė 
priklausomybė, padarant pasaulį vieninga visu- 
ma, galioja ne tik valstybių santykiuose, bet ir 
visame gyvenime: ūkiniame ir kultūriniame. 
Derlius ar nederlius viename krašte gyvai pajau- 
čiamas visur. Nauji gamybos būdai netrukus iš 
vieno krašto paplinta po visą pasaulį. Kiekvie- 
nas mokslinis laimėjimas bematant pasisavina- 
mas visur (jei ne kitaip, tai tiesiai špionažiniu 
keliu). Vienoje kalboje pasirodęs literatūros vei- 
kalas per keletą metų gali būti išverstas dešim- 
timis kalbų ir pasiekęs tolimiausius kraštus. Ko- 
munikacinės priemonės pasiekusios tokio tobu- 
lumo, kad visi įvykiai gali būti visų pergyvena- 
mi tuo pačiu laiku. Įžengiame mūsų amžiuje į 
visuotinę istoriją, apimančią visą pasaulį. 

Ką reiškia šis įžengimas į pasaulio istoriją 
tikrąja prasme? Formaliai tai reiškia, kad nebe- 
lieka tautų, kurios būtų paliktos šalia istorijos. 
Visoms tautoms lygiai atsiskleidžia galimybė ak- 
tyviai dalyvauti pasaulio istorijoje. Tačiau ši 
principinė lygybė nieku būdu nereikš, jog savai- 
me kiekviena tauta įsilies į pasaulio istoriją. Ne- 
gali būti savaime į istoriją įsiliejama, nes isto- 
rijon įžengiama ne paprastu buvimu, o tik kūry- 
biniu reiškimusi. Tai yra pats pagrindinis isto- 
rijos principas: tas teturi istorinę reikšmę, kas 
turi kūrybinę reikšmę. Bet drauge istoriją valdo 
ir antras principas: istorinė reikšmė esmiškai 
priklauso ne tik nuo bet kurio kūrybinio žygio 
vidinės vertės, bet lygiai ir nuo jo poveikio lai- 
kui. Net ir savyje didelis kūrybinis laimėjimas 


neišvengiamai bus pasmerktas likti istorijos pa- 
raštėje, Jei Jis nepasieks platesnių sluogsnių ir 
tuo pačiu neišplėtos didesnio poveikio. Ir priešin- 
gai, palyginti, savyje menkesnis kūrybinis lai- 
mejimas susilauks didesnio istorinio dėmesio pa- 
čiu tuo, kad jis bus buvęs savo laikui įtakingas. 
Tai galioja kiekvienos tautos istorijai. Bet lygiai 
tai galioja ir pasaulio istorijai. Čia kaip tik ir 
yra pagrindas, kodėl neišvengiamai visuotinė įs- 
torija visų pirma lieka didžiųjų tautų istorija. 
Taip buvo su ta “visuotine istorija", kuri tebuvo 
vakarietinės kultūros tautų istorija. Nekitaip bus 
ir su ta visuotine istorija tikrąja prasme, kuri 
bus iš tiesų pasaulio istorija. Visa, kas bus pa- 
siekiama didžiosiose tautose, natūraliai iš karto 
turės poveikį ne tik savoje tautoje, bet ir visose 
kitose tautose. Priešingai, kas bus pasiekiama 
mažoje tautoje, kaip anksčiau, taip ir ateityje, 
reikalaus daug laiko ir nemažų pastangų, kol 
ras kelią į kitas tautas. Anglų, prancūzų ar vo- 
kiečių rašytojas gali pasaulinį poveikį laimėti 
pačia pirmąja savo knyga, “pasauliniu rašytoju" 
tapdamas dvidešimt penkių ar trisdešimties me- 
tų. Tuo tarpu mažos tautos rašytojas galės lai- 
kyti save laimingu, jei bent amžiaus pabaigoje 
galės savo žodžiu prabilti už savo tautos sienų. 
Bet jokiu atveju jis negalės susilyginti savo po- 
veikiu su didžiųjų tautų rašytojais paprasčiau- 
siai dėl to, kad jo žodis ateis jau tarsi iš praei- 
ties. Jei ir būtų galima rasti vieną kitą išimtį, 
taisyklės jos negali pakeisti. Ką iliustravome ra- 
šytojo pavyzdžiu, daugiau ar mažiau galioja ir 
kitais atvejais. Tie patys pasauliniai centrai — 
didžiųjų valstybių sostinės — teikia betarpišką 
“istorijos dėmesį ne tik rašytojams, bet ir muzi- 
kams, dailininkams, mokslininkams ... 


2. 


Savotišku jausmu mažos tautos sūnus turi 
sutikti visuotinę istoriją. Mokydamasis mokyk- 
loje tą dalyką, kuris šituo vardu vadinamas, jis 
regės tik didžiųjų valstybių amžinus karus. Ei- 
damas susipažinti su visuotine literatūros istori- 
ja, be atskirų išimčių, jis sutiks tų pačių didžiųjų 
tautų rašytojus. Jieškodamas filosofinės išmin- 
ties, jis kreipsis į tų pačių didžiųjų tautų mąsty- 
tojus. Studijuodamas vieną ar kitą mokslą, jis 
sutiks visus didžiuosius mokslininkus tose pa- 
čiose didžiosiose tautose. Lyg ir dvasinė didy- 
bė būtų neišskiriamai susijusi su fizine didybe, 
lyg mažosios tautos neišvengiamai būtų pa- 
smerktos likti tik istorijos paraštėje, lyg kūry- 
bine ugnimi istorijoje degti būtų pašauktos tik 
didžiosios tautos! Tiesa, prieš visus šiuos lyg 
atsistoja viena milžiniška išimtis — senleji gral- 
kai. Toji maža tauta — ta versmė, 15 kurios iš- 
tryško pati vakarietinė kultūra. Homeras su So- 
fokliu visada liks tais vardais, kuriais bus pra- 
dedama pasaulinė literatūros istorija. Platonas 
su Aristoteliu liks visam laikui tais pagrindiniais 
poliais, tarp kurių skleisis filosofinis mąstymas. 
Ir visi pagrindiniai mokslai jieškos savo "tėvų 


graikuose, nes šioje tautoje žmogus pirmą kar- 
tą žengė žingsnį nuo mitinės mąstysenos į ra- 
cionalinį pažinimą. Tačiau vėl, antra vertus, di- 
džiuotis graikais šiandien, po dviejų tūkstančių 
metų, būtų lygu likti anų žąsų išmintyje, kurios 
didžiavosi savo romėninių protėvių garsu. Ir 
turėdami prieš akis senuosius graikus, stovime 
prieš klausimą, kodėl visuotinė istorija lieka di- 
džiųjų istorija. . 

Nėra istorija mažosioms tautoms teisinga, 
nes ir apskritai ji nėra teisinga. Būtų farizeiškai 
arogantiška teigti, jog kas nepatenka istorijon, 
tas ir neturi teisės jon patekti. Jei būtų norima 
šita prasme pasaulio istoriją laikyti pasaulio teis- 
mu, tektų atsakyti: ginčijame šio teisėjo teisin- 
gumą, nes abejojame jo objektyvumu. Pasaulio 
istorija nėra pasaulio teismas, nes visi istorijos 
vardu daromi sprendimai tėra laimėjusiųjų 
sprendimai pralaimėjusiesiems. Tačiau ne kiek- 
vienas pralaimėjimas yra kaltas, kaip ne kiek- 
vienas laimėjimas yra nekaltas. Neturėdama tei- 
sės pretenduoti į pasaulio teismą, istorija grei- 
čiau tėra mūsų laimėjimų bei pralaimėjimų liu- 
dininkė. Bet ir šitaip žiūrint į istoriją, negali- 
ma jos niekada laikyti galutine teisybe. Kaip 
apskritai kiekvienas žmogiškasis liudijimas, taip 
ir istorinis liudijimas lieka visada problematiš- 
kas, nes ne absoliutus, o perspektyviškas. Ir bū- 
tent: istorijos dėmesį lemiamai apsprendžia ne 
tik pati to ar kito laimėjimo vidinė vertė, bet 
lygiai ir socialinio poveikio plotis. Juo kas pla- 
čiau sujudins savo laiką, juo tikriau patrauks ir 
istorijos dėmesį į save. Todėl natūraliai pasaulio 
istorijos perspektyva lieka didžiųjų tautų per- 
spektyva. Patenka į pasaulio istorijos dėmesį tik 
tai, kas patenka į didžiųjų tautų dėmesį. Kas 
vyksta didžiosiose tautose savaime vyksta tarsi 
pačioje pasaulio istorijos scenoje. Tuo tarpu ma- 
žosios tautos gali prasiveržti į istoriją tik tarsi 
iš užkulisių. Visada šis prasiveržimas susietas 
su daugybe kliūčių ir priklausomas nuo įvairių 
laimingų ar nelaimingų aplinkybių. Pagaliau yra 
tokių kultūrinių laimėjimų, kurie beveik princi- 
piškai negali būti iš vienos tautos išnešami į ki- 
tas. Visų pirma tokioje padėtyje yra lyrinė poe- 
zija, neatsiejamai suaugusi su ta kalba, kurioje 
ji parašyta. Todėl iš tiesų nė vienas mažosios 
tautos poetas ir nėra radęs kelio į “pasaulinę po- 
eziją". 

Tačiau būtų pigu, jei mažųjų tautų santykį 
su pasaulio istorija būtų norima išsemti tik ši- 
tuo istorijos palankumu didžiosioms tautoms. 
Kaip pasaulio istorija gali būti laikoma pasaulio 
teismu tik metaforiškai, taip tik metaforiškai ga- 
li būti skundžiamasi ir istorijos neteisingumų 
mažosioms tautoms. Jei politiniuose valstybių 
santykiuose ir vyrauja imperialistinė mažesnių 
nustelbimo valia, tai kultūrinės vertybės sutin- 
kamos neklausiant, iš kur jos ateina. Vargas tė- 
ra, kad mažosios tautos turi ne tik pačius kultū- 
rinius laimėjimus pasiekti, bet ir rasti jiems ke- 
lią į didžiąsias tautas. Tačiau be šios praktinės 
sunkenybės prasiveržti į pasaulinę viešumą yra 

ir kitų priežasčių, slypinčių pačiame mažume, 
kodėl mažosios tautos priverstos užleisti pasau- 
lio istorijos vadovybę didžiosioms tautoms. Pir- 
miausia: mažose tautose mažesnė yra ir kultūri- 
nė paskata. Jei pati kūryba yra vienatvės daly- 
kas, tačiau kūrėjas reikalingas gyvos dvasinės 
aplinkos. Tuo tarpu mažose tautose nedažnai 
viešpatauja provincialinė dvasia paprasčiausiai 
dėl to, kad tik retai vienu metu iškyla gauses- 
nis skaičius kūrybiškai nusiteikusių ir kūrybiš- 
kai pajėgių protų. O tokia aplinka, kurioje vieš- 
patauja rambus konservatyvizmas bei seklus sno- 
bizmas, yra mirtinai pavojinga net ir didelės ini- 
ciatyvos kūrėjui. Užuot galėjęs visą laiką skirti 
pozityviai kūrybai, jis lieka priverstas gaišti ko- 
vodamas su dienos viešpačiais, menkais savo dva- 
sia, bet galingais savo jėga. Tiesa, mažoje tau- 
toje pajėgesnis kūrėjas greičiau išsimuša į vie- 
šumą ir anksčiau pasiekia garbę. Bet kaip tik tai 
ir slepia savyje pavojų, neturint konkurentų, 
peranksti nurimti ant laurų. Kūrybinei jėgai iš- 
laikyti reikia ir kūrybinės įtampos, kurią suda- 
rytų stovėjimas prieš kitus lygaus augščio kū- 
rėjus. Antra priežastis, kuri paraližuoja mažose 
tautose kūrybinę iniciatyvą, yra su mažumų 
drauge einąs neturtingumas. “ Augštoji kultūra“ 
(tebūnie leista šitaip pavadinti meną ir mokslą) 
tam tikra prasme yra prabanga, ir todėl jos kles- 
tėjimas yra susietas su kūrėjui palankiomis są- 
lygomis. Tiesa, kad ir geriausios sąlygos neiš- 
skleis kūrybinio talento, kuris jo stokoja. Bet ly- 
giai tiesa, kad nepalankios sąlygos gali kūrybinį 
talentą sunaikinti ir tame, kuris juo apdovano- 
tas. Ir kūrėjas lieka žmogus, turįs valgyti. Neina 
klausimas apie gerai gyventi, o apie turėti laiko. 
Galima paskursti, bet negalima visą gyvenimą 
likti skurde, nesunaikinant savyje kūrybinės jė- 
gos pačiu tuo, kad kūrybiniam darbui tegali būti 
skiriamos tik poilsio valandos. O mažose tauto- 
se toks beveik visada ir lieka kūrėjų likimas. Ne 
dėl to, kad mažose tautose būtų mažiau dėmesio 
poezijai ar muzikai, filosofijai ar mokslui. Re- 
liatyviai kultūrinis interesas mažose tautose la- 
bai dažnai yra net intensyvesnis, negu didžiosio- 
se tautose. Bet iš didelės tautos savaime susida- 
rys didesnis skaičius tų, kuriems kultūrinės ver- 
tybės yra brangios, negu iš mažos tautos, net 
jeigu ši būtų gyvo kultūrinio intereso, o ana 
menko. Ir užtat: jei pirma kalbėjome apie isto- 
rijos tam tikrą neteisingumą mažosioms tautoms, 
tai dabar galime sutikti, kad greičiau šis netei- 
singumas yra toks, jog niekas nėra dėl jo kaltas. 
Ką pirma vadinome istorijos neteisybe, iš tiesų 
slypi ne kitur, kaip pačiame mažųjų tautų ma- 
žume. 


3. 


Nors pasaulio istorijos vadovybė lieka di- 
džiųjų tautų rankose, tačiau didelį įnašą į žmo- 
nijos lobyną yra įnešusios ir mažosios tautos. 
Norvegai davė pasauliui Griegą ir Ibseną, danai 
— Anderseną ir Kierkegaardą, flamandai — visą 
savo dailininkų mokyklą su Rembrandtu ir Ru- 

bensu, šveicarų — Pestalozzi, vengrai — Liszt 
ir Bela Bartok, čekai — Dworak, lenkai — Cho- 
piną (išvardinant tik pačius žymiausius vardus). 

O — mes? Neturime nė vieno vardo, kuris 
būtų į pasaulio istoriją išvedęs mūsų tautą. Pir- 
muoju mūsų istorijos laikmečiu, kada Vakaruo- 
se buvo žengiama nuo viduramžių į renesansą, 
mes buvome priversti kovoti ne dėl kultūrinių 
laimėjimų, o dėl pačios egzistencijos išlaikymo. 
Gindami savo egzistenciją, sukūrėme didelę im- 
periją, sulaikiusią germanų ekspansiją į rytus ir 
aziatų brovimąsi į vakarus. Bet kadangi ano me- 
to “pasaulis? tesiribojo Vakarų Europa, tai vi- 
sais savo valstybiniais žygiais likome tik istori- 
jos paraštėje. Vėliau savos tautinės kultūros 
skleidimąsi nelemtai paraližavo patekimas į vie- 
našališką lenkų kultūros įtaką. Liaudžiai ken- 
čiant vergiją, o bajorijai skęstant rietenose, kul- 
tūrinė iniciatyva merdėjo. Per visus ilgus šimt- 
mečius, rišusius mūsų tautą su lenkų kultūra, 
davėme tik vieną Adomą „Mickevičių, plačiau 
prasiveržusį į pasaulį, deja, ne mūsų, o lenkų 
vardu. Ir kada tautinio atgimimo metu ėmėmės 
atsiplėšti nuo lenkų kultūros ir rūpintis savosios 
susikūrimu, pradėjome tarsi iš nieko, naujaku- 
riškai. Jei poezija bei dailė galėjo atsiremti bent 
liaudies kūryba, tai filosofinė ir mokslinė min- 
tis mūsuose neturėjo jokios tradicinės atramos. 
Kiekvienas žingsnis, kurį žengėme, buvo tarsi 
pirmosios vagos amžių dirvone plėšimas. Nuo- 
stabaus kūrybinio gyvybingumo parodėme per 
šiuos trumpus metus, ypačiai per savo nepriklau- 
somos valstybės dvidešimtmetį. Bet per trumpas 
buvo šis laikas, kad būtume galėję išplėtoti sa- 
vo kūrybinį genijų laimėjimais, pajėgiais prasi- 
veržti į pasaulį. Todėl ir nelieka nieko kito, kaip 
atvirai prisipažinti, jog į pasaulio istoriją dar ne- 
same įžengę: neturime nei vieno poeto, pasieku- 
sio pasaulinį garsą; neturime nė vieno dailinin- 
ko, išėjusio į pasaulį; neturime nė vieno muziko, 
užvaldžiusio pasaulį; neturime nė vieno filoso- 
fo, prasiveržusio į pasaulį; neturime nė vieno 
mokslininko, lemiama itaka įsijungusio į moksli- 
nę pasaulio kūrybą. 

Nėra šis prisipažinimas lengvas, ir būtų už- 
tat pagundos kaip nors paneigti tai, ką anksčiau 
konstatavau. Galėtų būti išskaičiuojama, kad 
toki ir toki mūsų poetų kūriniai yra išversdin- 
ti į tą ar kitą svetimą kalbą, kad tie ir tie mūsų 
poetai yra suminėti svetimųjų enciklopedijose, 
kad tas ar kitas mūsų poetas yra įtrauktas į tą 
ar kitą pasaulinę poezijos antologiją. Tai visa tie- 
sa, ir aš pats tai žinau. Bet lygiai tiesa, kad ne- 
reiškia į pasaulį išėjimo nei to ar kito poetinio 
kūrinio išvertimas į tą ar kitą svetimą kalbą, 
nei to ar kito poeto patekimas į tą ar kitą sve- 
timą enciklopediją ar antologiją. Tol iš tiesų 
neišeinama į pasaulį, kol nepasiekiama pasaulyje 
įtakos. O paprastas vardo suminėjimas vienokio- | 
je ar kitokioje nomenklatūroje toli gražu negali 
būti laikomas liudijimu, jog jau laimėta įtaka i 
pasauli. Ne kitaip yra ir su dailininkais bei mu- 
zikais. Nors šiems ir lengviau išeiti betarpiškai, 


nes be vertėjų, į pasaulį, tačiau ir šie nedaug 
kuo plačiau 1! Ji prasiveržę, kaip poetai. Jei ir 
būtų galima kalbėti apie pirmuosius žingsnius 
išsiveržti plačiau, tai vis dėlto nebūtų teisinga 
šiuos pirmuosius žingsnius palaikyti tikru į pa- 
saulį išėjimu. Bet nė to negalima pasakyti apie 
mūsų filosofus bei mokslininkus. Nors ir ištisa 
e'lė filosofinių disertacijų parašytos, o kai ku- 
rios ir paskelbtos svetimosiomis kalbomis, nė vie- 
nas mūsų filosofų nėra prasiveržęs už mūsų sie- 
nos. Pirmasis A. Maceina ryžtasi veržtis plačiau 
bet ir tai kol kas ne pačia filosofija, o tik filoso- 
finio pobūdžio essays. Šiek tiek laimingesni mū- 
sų mokslininkai, bent tie, kurių disciplinos juos 
veda į lietuviškosios tikrovės (kalbos, žemės, is- 
torijos) studijas. Jei savo laiku net mūsų pačių 
būtis turėjo būti svetimųjų studijuojama, tai 
šiandien mūsų pačių mokslinės studijos yra vers- 
me svetimiesiems, norintiems mus pažinti. Mūsų 
kelbininkai, istorikai, geografai iš tiesų, jei ne į 
pasauli prasiveržę, tai bent į mūsų artimuosius 
kaimynus. Tačiau pereidami nuo šių lituanistinių 
mokslininkų i bendruosius, turėsime konstatuoti 
vėl tą patį, ką konstatavome dėl filosofų. Nors 
atskirais straipsniais ar studijomis ir yra ne vie- 
nas mūsų mokslininkų reiškęsi ta ar kita sveti- 
ma kalba, tačiau nei fizikiniuose, nei socialiniuo- 
se moksluose nė vieno mūsų mokslininkų įna- 
šas nėra buvęs lemiamos reikšmės. 

Kaip mes patys sutinkame šią faktinę padė- 
tį? Nenorėčiau perdaug generalizuoti, bet vis dėl- 
to turėčiau įspūdžio, jog daugeliu atvejų mūsų 
reakcija į save pačius nėra laisva nuo tam tikro 
menkavertybės komplekso ta pačia prasme, ku- 
ria jis daugiau ar mažiau gyvai gresia visose mMa- 
žosiose tautose. Turiu mintyje mūsų nuotaikos 
laužymąsi nuo savęs pervertinimo į tokį savęs 
nuvertinima, kuris lygiai nepagrįstas, kaip pir- 
masis. Iš vienos pusės: sunku mums sutikti, jog 
dar nesame į pasaulio istoriją įžengę tarptauti- 
niais laimėjimais. Negalėdami dabarties kultū- 
riniais laimėjimais didžiuotis, griebiamės bent 
mūsų valstybinės praeities. Tiesa, mūsų valsty- 
binė praeitis liudija ne tik mūsų protėvių karinę 
narsą, bet ir organizacinę civilizaciją. Tačiau, 
kaip anksčiau pastebėjome, ji neturėjo gilesnės 
pasaulinės reikšmės paprasčiausiai dėl to, kad 
ano meto “pasaulis baigėsi ant mūsų valstybės 
sienų. Negalėdami didžiuotis savųjų kultūriniais 
laimėjimais, stengiamės operuoti bent tais var- 
dais, kurie kokį nors ryšį turėjo su mumis. Ak- 
siomiškai savu laikome Ad. Mickevičių, nors dar 
didesne, galbūt, teise jis priklauso lenkams. Mie- 
lai lietuviu vadiname O. Milašių, nors jis buvo 
žydiškos, ne lietuviškos kilmės, ir praturtino 
prancūzų, ne mūsų literatūrą. Negalėdami rasti 
pagrindo tikrovėje, mielai leistumėmės į fanta- 
zija, jei tik galėtume užsimiršti, jog fantazija 
dar nėra tikrovė. Taip vis iš naujo domimės klau- 
simu, ar nepasisektų kokį lašą lietuviško kraujo 


Vyt. Maželio nuotrauka 


Dr. Juozas Girnius 


rasti Karaliaučiaus filosofe Kante. Kažkur skai- 
čiau, jog galėtume kažkokiu titulu savu laikyti 
ir Dostojevskį. Pagaliau, negalėdami atsiremti į 
praeitį, entuziastiškai tikime bent dabar jau iš 
tiesų išeiną į pasaulį. Pasididžiuodami skelbia- 
me tokiu į pasauli išėjimu kiekvieną straipsnį, 
pasirodžiusį svetimoje spaudoje, kiekvieną kny- 
gą, išverstą į vokiečių ar anglų kalbą, pagaliau 
kiekvieną kurio nors mūsų mokslininko (ar net 
nemokslininko) patekimą į kurią nors svetimą 
mokyklą. 


Bet kaip tik čia, antra vertus, ir pasirodo, 
kiek giliai mūsų pasąmoninėse gelmėse tūnota 
(ar dar vis tebetūnoma) slapto savimi nepasiti- 
kėjimo. Kas iš tiesų žino savo vertę, tas nėra 
reikalingas kitų įvertinimo savo vertei pajusti. 
Tik tas entuziastiškai džiaugiasi kiekviena pagy- 
ra, kuris nebuvo savimi tikras. Kas gi iš tiesų 
nuostabaus, jog koks mokslinis ar žurnalistinis 
straipsnis buvo pasirūpintas paskelbti vokiškai 
ar angliškai? Negi lygiai negalėtų ir daugelis 
kitų straipsnių būti paskelbdinti svetimoje spau- 
doje? Negi visa lietuviška spauda tik niekuose 
paskendusi? Galime džiaugtis, kad tam ar kitam 
mūsų autoriui pasiseka rasti vertėją tam ar ki- 
tam savo kūriniui. Bet naivu, kai vėliau šokame 
visoje spaudoje garsinti kiekvieną sulauktą 
komplimentą, slaptai mintydami, o kartais ir vie- 

Šai bei stačiai pasakydami: matai, ir svetimieji 
gerai įvertino! O kodėl gi turėjo blogai įvertin- 
ti? Negi iš tiesų manėme, kad mūsų rašytojai 
tėra menkystos, iš kurių tik retas galėtų viešu- 
moje reikštis, jei jis būtų didelėje tautoje? Pa- 
našiai ir su to ar kito mūsiškių pakvietimu į ku- 
rią mokyklą. Galime džiaugtis, kad tam ar kitam 
mūsų pasiseka darbo stalą pakeisti mokyklinė 
katedra: daug žmogui maloniau darbas, leidžiąs 
dėvėti baltą apikaklę. Bet naivu, kai imame pa- 
tys sau daryti išvadą: nebuvo jau ir mūsų moks- 
lo lygis toks žemas, jei mūsų profesoriai gali ir 
svetur savo profesijoje išlikti. Kartais iš tiesų 
gudriau išrodytų kitokia išvada: kai kuriuose 
svetimųjų mokyklose lygis ko gero dar žemes- 
nis, nes čia pasiseka prasimušti į universitetinę 
karjerą ir tiems, kuriems pas mus ji būtų likusi 
beviltiška svajonė... 


Yra visame šiame entuziazme dėl kiekvieno 
svetimuosna išėjimo tos pačios psichologijos, kuri 
neleidžia provincijos gražuolei įsitikinti savo 
grožių, kol ji nesusilaukia komplimentų iš sos- 
tinės donžuano. Būdinga ši psichologija daugiau 
ar mažiau visoms mažosioms tautoms, bet ypa- 
čiai toms, kurios, kaip mūsoji, visada gyvenusios 
uždarą gyvenimą, retai kada iš viso yra kritu- 
sios į akis didžiosioms tautoms. Jei daugiau ar 
mažiau šio mažos tautos komplekso apraiškų bū- 
tume galėję pastebėti ir anksčiau, savame kraš- 
te, tai dabar, atsidūrus tarp svetimųjų, savai- 
me jos turi suintensyvėti. Norėtume pasididžiuo- 
ti vardais, kurie būtų visuotinai žinomi, ir ta- 
čiau negalime rasti kito "pasaulinio" vardo, iš- 
skyrus Jack Sharkey, savo laiku buvusį pasau- 
linį sunkaus svorio bokso čempioną! Nenuosta- 
bu užtat, kad tokių entuziazmu norėtume pla- 
čiau pasirodyti, “į tarptautinius vandenis iš- 
plaukti“ (cituoju nebeprisimenamą autorių iš 
mūsų spaudos). Beveik kiekvienoje recenzijoje 
nepamirštame apsvarstyti, kiek recenzuojamasai 
dalykas priartėjęs tarptautinei viešumai. Galima 
būtų sakyti, kad vos ne kryžiaus žygis organi- 
zuojamas pasauliui užvaldyti mūsų kūrybiniais 
žygiais. 


5. 


Jei paskutiniuosiuose žodžiuose leidau pa- 
sigirsti lengvos ironijos gaidai, tai ne dėl to, kad 
norėčiau ironizuoti patį ilgesį pasiekti tokios kul- 
tūrinės didybės, kuri mūsų tautą išvestų į pa- 
saulinę istoriją. Šis ilgesys yra teisus. Bet naivu 
pasitikėti per pigiomis priemonėmis. Uždavinys 
yra daug didesnis ir tuo pačiu daug sunkesnis, 
negu įsivaizduojame, naivaus entuziazmo pagau- 
ti. Ir tasai kelias, kuriuo norėtume eiti, būdamas 
pats pigiausias, netruks pasirodyti ne tik pats 
bergždžiausias, bet ir pats problematiškiausias. 
Yra dalykų, kurie negali būti siekiami tiesiogi- 
ne prasme, nes jie dovanojami ne sąmoningoms 
(ir tuo pačiu pretenzingoms) pastangoms apmo- 
kėti, o greičiau nelauktai, nes netikėtai, ir tačiau 
ne veltui, nes per vargą. 

Prisimena man Georges Duhamelio Salavi 
nas: kiek stengėsi jis šventuoju tapti, tiek visos 
jo pastangos baigėsi komiška nesėkme. Tragiko- 
miškas lieka tiesioginis pasiryžimas šventu tap- 
ti: komiškas, nes joks atskiras mūsų žygis neuž- 
tikrina mums šventumo, ir tragiškas, nes nėra 
nieko rimtesnio, kaip absoliučios tobulybės ilge- 
sys. Kelias į šventumą veda ne per programinę 
ryžtį, o greičiau per netikrybę: ar padariau visa, 
ką galėjau? Galima būti tikram, nepadarius nie- 
ko specialiai nusikalstamo. Bet negalima būti 
tikram, padarius visa, kas buvo galima. O nepa- 
daryti viso, kas buvo galima, ar nėra stokoti gė- 
rio, ir gėrio stoka ar nėra pati blogio aptartis? 
Todėl kiekvienas šventasis ne tik nesijautė šven- 
tu, bet visada save laikė nusikaltėliu, ne vaidin- 
damas nusižeminimą, o baimindamasis, ar pada- 
rė visa, kas buvo galima. Visada šventumas šita 
prasme ateina ne kaip “užsidirbtas atlyginimas“, 
o kaip, nors visada tikėta, bet niekada neužtik- 
rinta malonė. 

Panašiai ir kūrybinė ugnis suteikiama tam, 
kuris jos vertas, o ne tam, kuris nori ją “užsi- 
dirbti". Programiškai tiesioginis pasiryžimas su- 
kurti didelius dalykus yra taip pat savyje tragi- 
komiškas, kaip ir pretenzingas užsimojimas pa- 
siekti šventybės. Tai savyje priešingybė: pre- 
tenzingai siekti šventybės lygu iš anksto sunai- 
kinti savyje šventumo galimybę, ir norėti papras- 
tu darbu pasiekti, kas priklauso kūrybos malo- 
nei, lygu iš anksto liudyti savyje kūrybinės dva- 
sios stoką. Kūrėjas, kaip ir šventasis, nėra savo 
gelmėse išdidus pačiu tuo, kad jis žino, jog tai, 
kas jam suteikta, suteikta “dovanai"', ne kaip at- 
lyginimas už gerą valią ar už pastangas. Arba 
kitais žodžiais: jei kūrėjas ir yra išdidus, tai ne 
dėl to, kad jis didžiuotųsi kūrybinės malonės nu- 
sipelnymu, o kaip tik dėl to, kad ši malonė su- 
teikta jam savaimingai, ne už nuopelnus, “mū- 
zų" sprendimu. Tiesa, tai visa nereiškia, kad kū- 
rybinė dovana išskirtų darbą. Jei kūryba vyksta 
kančios ženkle, tai dėl to, kad ji privalo darbo. 
Galima būtų sakyti: jei pati kūrybinė ugnis su- 
teikiama kaip malonė, tai savo darbo kančia kū- 
rėjas tarsi įrodo buvęs šios malonės vertas. Bet 
kad vis dėlto, nežiūrint viso, kūrybinė ugnis lie- 
ka malonė, liudija tragikomiškasai grafomano 
pavidalas, amžinai sekąs kūrėją, ir tačiau nie- 
kada jo nepasiekiąs. Ir juo uoliau grafomanas 
stengiasi dirbti bei siekti kūrėjo rango, tuo ko- 
miškiau jis atskleidžia visų savo pastangų bergž- 
dumą, tuo tragiškiau jis liudija tą neperžengia- 
mą prarają, kuri skiria darbą ir kūrybą. Privalo 
ir kuryba darbo, bet niekada pats darbas negali 
pasiekti kūrybos augščio. Galima daug pasiekti 
darbu, t. y. sąmoninga valia, bet niekada darbu 
negalima laimėti kūrybos malonės. Malonė vi- 
sada dovanojama, ne užsidirbama, nors ir dova- 
nojama ne aklai, atsitiktinybės žaismu, o tiems, 
kurie augštesniu sprendimu jos verti. 


| „Štai kodėl, kada aš skaitau apie visus pa- 
sirvžimus “leistis į tarptautinius vandenis", ne- 
galiu būti nepaliestas įspūdžio, lyg klausyčiausi 


V. K.) Jonynas 
S uenap)jūtė 
(medžio raižinys) 


pasiryžimų kūrybai to, kuris tikisi kūrybos ma- 
lonę užsipelnyti darbu, užmiršdamas, jog darbas 
visa gali, išskyrus įžiebti kūrybinę ugnį. Tikiu 
mūsų tautoje slypinčia kūrybine ugnimi. Bet 
kaip tik dėl to keliu klausimą, ar toks tiesioginis 
organizavimas kryžiaus žygio pasauliui užkariau- 
ti mūsų kūrybiniais laimėjimais nėra entuzias- 
tiškas nesusipratimas, nes nesupratimas anos pa- 
grindinės tiesos, jog kūrybai negali būti sąmo- 
ningai ryžtamasi, kaip vienokiam ar kitokiam 
darbui. 


6. 


Tiesioginis organizavimas kryžiaus žygio 
išeiti į “pasaulį"', nežiūrint ar kaip tik dėl savo 
tiesumo, man neatrodo galįs žadėti sėkmę. Grei- 
čiau, mano nuomone, jis slepia savyje dvi pra- 
gaištingas prielaidas: a. klaidingą tautinių ver- 
tybių matą ir b. neteisingą pažiūrą į tautos tiks- 
lą. Vadovavimasis šiomis prielaidomis, užuot 
gaivinęs tikruosius kūrybinius nusiteikimus, ne- 
truktų juos išblėsinti į propagandinės pretenzi- 
jas. 
Pirmiausia: kas imasi tiesioginiai „organizuo- 
ti mūsų išvedimą į pasaulį, tas nejučiomis, bet 
neišvengiamai savo vertinimų norma pakelia šią 

prielaidą: tas vertinga (ar bent vertingiau), kas 
gali būti išvesta į pasaulį. Norint savo ruožtu 
pagrįsti šią prielaidą, bus teigiama: juo kas vi- 
suotiniau, tuo ir vertingiau. Tačiau, deja, pasta- 
rasis principas nėra jau vienaprasmiškai aksio- 
miškas. Visuotinybės ir vertybės tapatybė galio- 
ja tik reliatyviai: tiek būtent, kiek iš tiesų gali- 
mos visuotinės vertybės (moraline ir kultūrine 
prasme). Visiems amžiams galios Sofoklis, Dan- 
te ir Shakespeare: kiekvienai tautai jie visada 
bus suprantami. Bet, antra vertus, ar nelygiai 
bus visiems suprantami ir Edgar Wallace ar Karl 
May? Niekam tačiau neateis mintin dėl šios “vi- 
suotinybės" lygų rangą suteikti Shakespeare ir 
Wallace! Tai ir liudija akivaizdžiai, jog pati vi- 
suotinybė dar nėra pats vertybės matas. Yra ver- 
tybių, kurios turi augštą vertę, nors ir negalėda- 
mos pretenduoti į "visų"? (kas reliatyvesnio, kaip 
šie “vist''??) joms atvirumą. Vienu pavyzdžiu pa- 
sitenkinant: ar būtų buvę galima į pasaulį išves- 
ti Fr. Hoelderliną, jei jis būtų gimęs kurioje 
nors mažųjų tautų? Tegalima atsakyti: ne, nes 
iš tiesų jis pasiekiamas ne vertime, o tik toje 
kalboje, kurioje jis rašė. 


Vadovautis prielaida: juo “visuotiniau"* (at- 
seit, juo daugiau vilties “eksportuoti"'), juo ver- 

tingiau, būtų lygu nuvertinti mūsų kultūrinėje 
kūryboje gal pačius vertingiausius laimėjimus. 
Daug kas, ir labai daug kas, niekada negalės bu- 
ti iš mūsų tautos išvesta į pasaulį ne dėl to, kad 
nebūtų to verta, o paprasčiausiai dėl to, kad ne- 
išplėšiama iš mūsų būties. 

Galimas dalykas, kad iš visų kūrybos sričių 
toliausiai esame nuėję poezijoje. Deja, niekada 
nebus įmanoma ją pasaulin išvesti dėl pačio jos 
įaugimo į mūsų kalbą — mažos tautos kalbą. 
Tikra prasme poezija yra beveik neišverčiama. 
Neatsitiktinai mažosios tautos yra pasaulin išė- 
jusios ne poezija, o “tarptautiniais" menais — 
muzika bei daile. Kiekvienu betgi atveju būtų 
nesusipratimas daryti išvadą, kad dėl to tektų 
“pirmenybę" teikti tam, kas labiausiai gali tu- 
rėti vilties patekti į pasaulį. Lygus būtų nesusi- 
pratimas ir pačią poeziją matuoti šiuo “ekspor- 
tyvumo" matu. Jei kam mūsų ankstesnis teigi- 
mas apie poezijos neišverčiamumą būtų pasiro- 
dęs per griežtas, būtų galima jį sureliatyvinti 
nuolaida: yra lengviau išverčiamos ir yra sunkiai 
išverčiamos poezijos. Be abejo, Brazdžionis būtų 
lengviau išverčiamas už Aistį ar Mačernis už Bra- 
dūną. Bet ar tai duotų pagrindą vieną laikyti di- 
desniu už antrą? Ne, nes palikus šiuos visų ly- 
giai autentiškų poetų vardus, greičiau tektų pa- 
sakyti, kad nebūtų vargo išversti (į kokią tik no- 
ri kalbą) tik menką poeziją. Niekur užtat “eks- 
portatyvumo" kriterijaus absurdiškumas neišky- 
la taip akivaizdžiai, kaip poezijoje. 

Pereinant nuo poezijos į romaną bei novelę, 
tenka pripažinti, kad čia pats išvertimas iš vie- 
nos kalbos į kitą nebereiškia sunkiai sprendžia- 
mos problemos. Bet čia iškyla kita problema: jei 
ne išvertimas, tai pats intymus suaugimas su tau- 
tine buitimi gali būti kliūtimi pasaulin išvesti ir 
augštos vertės kūrinius. Visai lengvai galime ver- 
timuose įsivaizduoti Jankų ar Ramoną (jie tų 
vertimų, berods, ir susilaukia). Nepajėgiu tačiau 
vertimuose įsivaizduoti nei Krėvės (išskyrus 
“Dangaus ir žemės sūnų''), nei Pulgio Andriušio. 
Ir nemanau tačiau, jog kas dėl to jaustųsi įgijęs 
pagrindo pastaruosius laikyti menkesniais rašy- 
tojais už pirmuosius. Tiesa, ryšium su ruoša “leis- 
tis į tarptautinius vandenis" ne kartą buvo kal- 
bama apie reikalą nusigręžti nuo “kaimo? ir at- 
sigręžti į “žmogų"" (turint mintyje pereiti į “vi- 
suotinesnes" temas). Būtų atskira problema pa- 
svarstyti, kiek būtų galima sutikti su šiomis kal- 
bomis. Šioje vietoje pasitenkinsiu tik vienu klau- 
simu: ar nėra “žmogaus" ir “kaime", kad reiktų 
žmogaus bejieškant kaimą palikti? Nesiimčiau 
specialiai kanonizuoti “kaimą", bet negaliu ne- 
matyti, jog kaimas tebėra mūsų tautinės gyvy- 
bės versmė. Todėl ir bus sunku išbėgti iš “kai- 
mo“ — iš mūsų tautinės būties. 

Su kitomis kliūtimis. sąlygojamomis mūsų 
gyvenimo aplinkvbių, susiduriame eidami i tas 
kūrybos sritis, kuriose kalba vaidina mažesnį 
vaidmenį ar darei iš viso jokio vaidmens nebe- 
vaidina. Noriu šias kliūtis pailiustruoti nebe 


154 


abstrakčiais samprotavimais, o dviem „konkre- 
čiais pavyzdžiais — pačiais šviesiausiais mūsų 
kūrybinio genijaus švystelėjimais. 

Visi didžiuojamės Čiurlionio vizijine tapy- 
ba, ir pagrįstai teikiame jam mūsų didžiausio 
dailininko vardą. Tik, lyg patys nesuprasdami, 
kartais stebimės, kodėl jo neišvedėme į pasaulį. 
Paaimanuojame, kodėl nenuvežėme jo Vakaruo- 
se parodyti. Padejuojame, kodėl neparengėme jo 
puošnios monografijos kuria svetimųjų kalbų. 
Buvo spaudoje apgailestaujama, kad sudužo pro- 
jektas susilaukti Čiurlioniui studiją iš tokio au- 
toriteto, kokiu buvo R. Roland. Bet jeigu ir bū- 
tume Čiurlionį aprodę visose didžiosiose sosti- 
nėse, jeigu ir būtume parūpinę jo kūrybai skir- 
tas monografijas visomis pasaulinėmis kalbomis, 
pagaliau jei ir R. Rolland būtų galėjęs ištesėti 
savo mintį duoti mūsų dailininkui savo “pro- 
tekciją", — argi manome, kad Čiurlionis būtų 
buvęs jau išvestas į pasaulį? Tiesa, šiuo atveju 
jis būtų plateliau žinomas, bent meno specialis- 
tų sluogsniuose. Tačiau tai visa nereikštų dar jo 
įvedimą į pasaulinius dailininkus. Kodėl? Todėl 
paprasčiausiai, kad visomis anomis minėtomis 
priemonėmis mūsų dailininkas būtų buvęs ves- 
dinamas pervėlai, nebe savo laiku. Nors laikas 
nieko nereiškia vidinei kūrybos vertei, tačiau jis 
lemiamai reiškia kūrėjo įtakai: kaip esame anks- 
čiau pastebėję, istorinę reikšmę nusprendžia ne 
tik vidinė kūrybos vertė, bet ir jos istorinė įta- 
ka. Norėdamas išsimušti į pasaulinius dailinin- 
kus, Čiurlionis būtų turėjęs vykti į pasaulinius 
centrus ir juose kovoti dėl savo meninių kon- 
cepcijų. Bet jam pačiam rūpėjo ne garsas, tegu 
ir pasaulinis, o tik išsakyti savo pasaulį. Ar dėl 
to tačiau jis mažesnis dailininkas, tegu ir tik mū- 
sų tautoje likęs?! 


Stasys Šalkauskis. Prisimenu jo mirties pen- 
kių metų minėjimą, surengtą jo artimiausių mo- 
kinių: vienas prelegentų apgailestavo mūsų di- 
džiojo filosofo likimą tik mūsų tautoje ir linkė- 
jo antrajam prelegentui jį išvesti į pasaulį. Leng- 
viau tačiau bus šiam pastarajam išsiveržti savo 
žodžiu iš mūsų tautos, negu išvesti į pasaulį sa- 
vo mokytoją. Kuo gi iš tiesų išvesi Šalkauskį į 
pasaulį? Lietuviška filosofijos terminija, bend- 
rąja mokslinio darbo metodika, lietuvių tautos 
pašaukimo samprata, ateitininkų ideologija? Juk 
šios temos davusios savo vardą jo pagrindinėms 
studijoms. Būtų įmanoma svetimiesiems perteik- 
ti jo kultūros filosofiją; net ir šiandien, kada 
kultūros filosofija ryškiau susiformavusi, mūsų 
filosofo sampratos būtų vertingas įnašas. Tačiau 
kiekvienu atveju to būtų per maža Šalkauskiui 
Įvesti į filosofijos istoriją. Nutraukiu šią šaltą 
savo mokytojo kūrybinio palikimo analizę jaus- 
damas, jog ne vienas skaitytojų jau bus bepra- 
randąs savo kantrumą dėl mano kaibos ir jau bus 
mane beklausiąs: tai jau Šalkauskis nebėra di- 
delis? Galėčiau šiam skaitytojui, kaip ir anam 
prelegentui, atsakyti savo ruožtu klausdamas: 


argi iš tiesų manote, jog visa Šalkauskio didybė 
priklauso tik nuo to, kiek jis galimas “ekspor- 
tuoti" į pasaulį? Ne, ir dar kartą: ne! Sieti Šal- 
kauskio didybę su jo pasaulin išvedimo galimy- 
be, mano akimis, būtų lygu iš viso likti aklam 
tikrajai jo didybei. O tikroji žmogaus didybė sly- 
pi visoje jo asmenybėje, ne tik jo kūryboje. Ga- 
Lima būti tikram: jei Šalkauskis būtų leidęsis į 
filosofiją abstrakčiai (be santykio su mūsų tau- 
ta), jo vardas būtų žinomas Vakaruose, nes, sa- 
kysime, laikyčiau jam nuoskauda gretinti jį su 
tokiu Berdiajev, nors skaitomu visomis pasauli- 
nėmis kalbomis. Bet Šalkauskis savo kūrybines 
jėgas skyrė mūsų tautai, ne filosofijai in abstrac- 
to: jis atsidėjo ne tam, kas būtų galėję jį vesti 
į pasaulį, o tam, ko reikėjo mūsų tautai. Jis 
pirmasis filosofiją atvedė į mūsų tautą, nes pir- 
masis lietuviškai filosofavo. Skundžiamės kar- 
tais: sunku buvo jį skaityti. Tai tiesa, nes jo 
mintis alsavo problemų rimtimi, o ne žodžių 
žaismu. Bet vis dėlto visi jį skaitėme, kai kiti 
filosofai liko tik specialistų rate. Būtų platesnės 
įtakos jis pasiekęs eidamas į pasaulį, bet užtat 
nebebūtų galėjęs mumyse išplėtoti tos gilios įta- 
kos, kuri liks lemiama mūsų tautoje visam lai- 
kui. 

Besiorganizuojant “leistis į tarptautinius 
vandenius", nejučiomis susidaroma pažiūra (ar 
teisingiau tariant, jau šios pažiūros susidarymu 
organizuojamasi), lyg išėjimas į pasaulį būtų 
tikslas. Negalėčiau tačiau šios pažiūros laikyti 
teisinga, nes galutinėje sąskaitoje ji paliktų vi- 
sas tautas be tikslo: turėti tikslą už savęs lygu 
iš tiesų jo neturėti. Mano įsitikinimu, kaip as- 
muo, taip ir tauta slepia savo tikslą savyje pa- 
čioje, o ne tokiose abstraktybėse, kaip “tarptau- 
tiniai vandenys“, “visuotinė kultūra“, “pasaulinė 
istorija''. Tiesa, laikyti asmenį pačiam sau tikslu 
nereiškia nei egoistinio uždarumo skelbti, nei 
žmogiškąją egzistenciją suvesti tik į pliką gyvy- 
bės išlaikymą. Asmuo pačiu įsitikinimu kiekvie- 
no žmogaus nelygstama verte yra solidarus kiek- 
vienam kitam asmeniui: kai gyvulio būtis išsa- 
koma kova dėl būvio, tai žmogaus būtis — mei- 
lės solidarumu. Nėra žmogiškoji būtis paprasta 
kova dėl būvio, nes žmogus yra ne tik vitalinė, 
bet ir dvasinė būtybė. Kai gyvulys tik kartoja 
savo rūšį, tai žmogus išskleidžia savo kūrybinę 
individualybę. Šita prasme iš tiesų visada Žžmo- 
giškoji egzistencija paženklinta kultūrine kūryba. 
Bet tai dar neduoda pagrindo kultūrą kanoni- 
zuoti pačiu žmogaus tikslu ir tuo pačiu žmogų 
nuvertinti tik į priemonę kultūrai ugdyti. Kul- 
tūra yra būdas, kuriuo žmogus įgalina ir liudija 
savo egzistenciją. Bet nesusipratimas kūriniams 
palenkti patį kūrėją. Ne žmogaus tikslas, o tik 
žmogaus vaisius yra kultūra. Panašiai atsakytinas 
tautos ir kultūros santykių klausimas. Būdama 
žmogiškoji bendruomenė, ir tauta savo egzisten- 
ciją ne kuo kitu reiškia, kaip savo kuriama tauti- 


ne kultūra. Nelaikyti kultūros galutiniu tautos 
tikslu, aišku savaime, anaiptol todėl rereiškia 
likti abejingam tautinei kultūrai (ar dargi norėti 
nekultūringos tautos). Priešingai, tautinė kultūra 
yra pirmasis rūpestis tautos, nenorinčios tik pa- 
prastai vegetuoti. Bet vienas dalykas rūpintis bū- 
ti šviesia tauta ir antras dalykas laikyti kultūrą 
tautos tikslu apskritai. Pastaruoju atveju pirma- 
sis rūpestis iš tiesų turėtų būti nebe sava tautinė 
kultūra, o įnašas į visuotinę kultūrą. Tiesa, nėra 
principinės priešingybės tarp tautinės ir visuoti- 
nės kultūros, nes tai, ką vadiname visuotine kul- 
tūra, yra ne kas kita, kaip tautinių kultūrų vai- 
sius. Tačiau, ypačiai imant mažą tautą, iškyla 
klausimas: ar savo kūrybinius talentus nukreipti 
į gyvuosius tautos uždavinius ar į “visuotinę kul- 
tūrą" be sąryšio su savąja tauta? 

Ką šiuo klausimu konkrečiai manome, tebū- 
nie leista pailiustruoti tuo pačiu didžiuoju muū- 
sų tautos filosofu. Nors ir turėdamas . didelį fi- 
losofo talentą, Šalkauskis tarsi visai nesirūpino 
visuotine filosofija (arba tiksliau tariant: filo- 
sofija in abstracto). Jei laikytume pačiu pirmuo- 
ju rūpesčiu ne mūsų pačių šviesumą, o mūsų 
įnašą į pasaulį, tektų Šalkauskį tiesiai kaltinti, 
kam savo filosofinį talentą eikvojo tokiems da- 
lykams, kurie filosofijai kaip tokiai lieka paša- 
liniai dalykai (filosofinė terminija lietuvių kal- 
boje, bendroji mokslinio darbo metodika, ateiti- 
ninkų ideologija, lietuvių tautinio pašaukimo 
ideologija etc.). Norėdamas laimėti filosofijai 
kaip tokiai, jis būtų turėjęs rūpintis ne šiais 
bendraisiais intelektinės kultūros uždaviniais, o 
leistis į specialias filosofines problemas. Koks 
kelias betgi būtų jam likęs šiuo atveju? Kadan- 
gi mūsuose intelektualinės šviesuomenės yra 
per maža filosofinėms studijoms, noromis neno- 
romis jam būtų reikėję kreiptis į kurią svetimą 
kalbą. Neatsitiktinai, sakysime, Humanitarinių 
Mokslų Fakulteto leidžiamas filosofijos žurnalas 
“Eranus" didžiąja dalimi buvo užpildomas 
straipsniais svetimomis kalbomis). Bet kadangi 
vistiek iš mažos tautos sunku pasiekti pasauli- 
nius centrus, būtų sveikiausia buvę mūsų filo- 
sofui jieškoti akademinės karjeros Vakaruose, 
sakysime, iš karto nebegrįžtant į savo kraštą po 
užsieninių studijų. Tokiu keliu, pavyzdžiui, ėjo 
Baltrušaitis. Bet tokio kelio atsisakė sąmoningai 
Šalkauskis, grįžęs į savo tautą žadinti joje tau- 
tinės didybės ilgesį savo pagrindine teze: tol tau- 
ta nepakyla į nacijos rangą, kol ji neįsijungia į 
visuotinės kultūros kūrybą. Paradoksalus ap- 
sisprendimas? Galbūt, tačiau niekas nedrįs pri- 
kišti ar bent apgailestauti, kam nepasirinko jis 
Baltrušaičio kelio. 

Regis, ir be sakymo neturėtų kilti įtarimas, 
kad norėtume įteisinti tą atšiaurų provincializ- 
mą, kuris nenorėtų nieko gauti ir nieko duoti. 
Turime, kiek galima, plačiau atsiskleisti visiems 
didiesiems kultūriniams laimėjimams, kad jie 
sparčiau padėtų išsiskleisti ir mūsų kūrybinio ge- 
nijaus galimybėms. O tikėti mūsų kūrybiniu ge- 
nijumi lygu tikėti, kad savo ruožtu ir mes savo 

kūrybiniu įnašu įsijungsime į visuotinės kultū- 
ros:kūrybą. Jei tačiau ir mes.pripažįstame teisę 
ilgesiui aktyviai išeiti į pasaulinę sceną, tal kam 
šiuose puslapiuose imamės perspėjimo prieš ale 
dimąsi į tarptautinius vandenius“? Pirmiausia, 
kaip anksčiau sakėme, mes nemanome, jog būtų 
"galima programiškai ryžtis tam, kas yra kūry- 
bos, o ne darbo uždavinys. Gi antra ir svarbiau- 
sia: programinis ryžimasis “leistis į tarptautinius 
vandenis? man atrodo savaime vedąs į tokį kelią, 
kuris mūsų kūrybinius talentus greičiau skatina 
iš savo tautos, negu į pasaulį. 

Du yra keliai mažai tautai į pasaulį. Pirma- 
sis kelias yra netiesioginis ta prasme, kad kuria- 
ma betarpiškai savo tautai, pasitikint, jog tai, 
kas bus sukurta savai tautai, visada bus galima ir 
kitiems pasinaudoti. Antrasis kelias yra tiesiogi- 
nis ta prasme, kad mažos tautos kūrėjas iš karto 
imasi kurti ne savai tautai, o vienai kuriai di- 
džiųjų tautų. Pirmasis kelias sunkus: net ir di- 
deli laimėjimai, pasiekti mažoje tautoje, pasaulį 
pasiekia visada vėliau, jei ne pavėluotai, o dau- 
gelis gal niekada. Priešingai, antrasis kelias iš 
karto mažos tautos kūrėją pastato į lygią padė- 
tį su didžiosios tautos kūrėjais. Neatsitiktinai iš 
visų Mažųjų tautų labiausiai pasaulin prasiver- 
žė sūnūs tos tautos, kuri tik kitose tautose (bent 
ligšiol) ir gyveno. Turiu mintyje žydus, kurie 
vien šiame šimtmetyje davė mokslui Einšteiną 
ir Freudą, filosofijai — Bergsoną ir Husserlį, 
muzikai —-Schonberg ir Milhaud, literatūrai — 
Kafką ir Kostlerį. 

Kurį kelią rinktis? Atsakymą į šį klausimą 
lemia tai, kaip būsime atsakę ankstesnį klausi- 
mą, kas turi būti mūsų pirmasis rūpestis — sa- 
va tautinė kultūra ar inašas į pasaulinį lobyną. 

Savame krašte beveik išimtinai turėjome 
prieš akis tik pirmą kelią. Ne tik Šalkauskis, bet 
ir kiti mūsų mokslininkai buvo užimti pačių pa- 
matų mūsų mokslinei kultūrai padėjimu: labiau 
rūpėjo vadovėliai, negu specialios mokslinės 
problemos. Nors ir turėdami atramą liaudies kū- 
ryboje, panašioje padėtyje buvo ir rašytojai, mu- 
zikai bei dailininkai. Rūpinomės pirmiausia sa- 
vimi pačiais, nesisielodami, kad nesiorganizuoja- 
me įnašui į pasaulį. Bet dabar savaime atsiran- 
da pagunda antrajam keliui. Kviečiami parašyti 
lietuviškai (sakysime, ir mūsų žurnalui), ne vie- 
nas mūsų mokslininkų atsakė dabar esą užimti 
“tarptautiniais uždaviniais“. Vis dažniau pasiro- 
do žinutės, jog tas ar tas talentas pasirodė su 
eilėraščiu angliškai. Dabar tos žinutės kelia ne- 
vienam tikrą nuostabą (taip gerai angliškai iš- 
moko!). Bet po metų kitų, ateinant kartai, išėju- 
siai mokslus svetur, ši nuostaba išnyks. Jaunie- 
ji poetai dainuos savo lietuvišką sielą svetimu 
žodžiu. Jaunieji mokslininkai rašys savo mokslo 
veikalus svetima kalba. Teks stebėtis, kad jie 
protarpiais pasirodys galį ir lietuviškai parašyti. 
Tik liks klausimas: ar bus jie išėję į pasaulį ar 
tik išėję iš savo tautos? 

Nežinau, ar šis klausimas bus suprantamas 
tiems, kurie šiandien palaimingai gėrisi pastan- 

gomis “leistis į tarptautinius vandenius". Grei- 
čiausiai jie į šį klausimą tik trukteltų pečiais ir, 
galbūt, teiktųsi paaiškinti, jog nesunku savyje 
suderinti ir rūpestį tautine kultūra ir veržimąsi 
į pasaulį. Man betgi lieka tiesa, jog dviems die- 
vams tarnauti sunku ir užtat galų gale tenka 
apsispręsti už vieną. Žinome, kaip nelengva 
mums, senesniesiems, įsijungti į svetimą kraštą: 
ir kalbą lanksčiai išmokti, ir susidaryti visuome- 
ninius kontaktus ir įsigyventi į vietinius rūpes- 
čius. Jaunajai kartai tai bus visa savaime duota: 
jie mokės laisvai kalbą, turės savaimingus kon- 
taktus, bus įsigyvenę į vietines problemas. Bet 
užtat bus jiems sunku, kas mums dabar -savaime 
duota. Neseniai skaičiau. spaudoje cituojant 
Fordhamo profesorių atsakiusį, jog jis nebūtų, 
kuo yra, jei būtų skaitęs lietuvišką spaudą (taip 
šis profesorius atsakęs, kai jam buvę prikišta, 
kaip jis ko tai nežinojęs, apie ką buvę rašyta 
“Amerikoje"). Nors būtų pagunda šį pasisakymą 
sutikti ironiškai; bet pripažįstu, jog jis tik at- 
virai pasakė: dviems dievams tarnauti sunku. 

Štai kodėl, nors ir. giliai gerbdamas mūsų 
ilgesį išeiti į pasaulį, skeptiškai sutinku kai ku- 
rių reiškiamą entuziazmą dėl susidarančios pro- 
gos išeiti į “tarptautinę areną“. Baiminuosi, ar 
šis skatinimas į “tarptautinius vandenis“ nebus 
skatinimas palikti savo tautą. Nenuveiktų šios 
mano baimės nė užtikrinimas (deja, negalimas), 
kad duosime pasaulinių vardų. Ak, tie vardai! 
Prileiskime, sekančios kartos Hemmingway ar 
Faulkner būtų “lietuvių kilmės“, atseit vienas iš 
mūsų vaikų, tebeprisimenąs savo kilmę, bet ra- 
šąs angliškai. Kas būtų iš tiesų mūsų tautai lai- 
mėta? Nieko, nes tik vardas, tik garbė, atseit 
tik sakinys biografijoje “of Lithuanian descent". 
Buvau anksčiau užsiminęs norą atrasti lietuviais 
Kantą ar Dostojevskį. Prileiskime, pasiseka įro- 
dyti juos iš tiesų buvus grynakraujais lietuviais. 
Ar būtų mūsų tautai nuo to šviesiau? Ne, liktu- 
me, kas buvę. Šviestų jie mums ir tada, kaip da- 
bar — ta pačia svetima šviesa. 

Užuot entuziastiškai laukę šanso pasileisti į 
“tarptautinius vandenis", greičiau žinokime jau 
šiandien, kad kiekvienas mūsų vaikų, apdovano- 
tas kūrybos malone, atsistos prieš tą patį klau- 
simą, prieš kurį savo laiku stovėjo Maironis ir 
Baltrušaitis: šviesti savo tautai ar jieškoti pa- 
saulinio garso? Maironis apsisprendė už savo tau- 
tą: joje jis ir liks, neatplėšiamai su ja suaugęs. 
Baltrušaitis išėjo, jei ne į pasaulį, tai bent į ru- 
sus. Nežinau, kiek Maironis būtų laimėjęs, sa- 
kysime, leidęsis į lenkus. Bet jeigu jis ir antruo- 
ju Ad. Mickevičiumi būtų lenkams tapęs, mums 
jis brangesnis likęs tuo Maironiu, kurio nieka- 
da į pasaulį neišvesime. Kiek tačiau būtume lai- 
mėję Baltrušaičiu, jei jis būtų likęs mūsų poe- 
zijoje! Tiesa, į amžiaus galą ir jis grįžo į mus, 
deja, nors ir didele poezija, bet tarsi tik nesklan- 
džiame vertime. Grįžo tragišku liudininku ma- 
Žos tautos sūnaus, tamsoje palikusio namus ir išė- 
Jusio šviesos žiebti pasaulyje, kuriame ir taip bu- 
vo šviesu. Bet buvo jam sunku prasimušti iš kitų 


šviesų, nors ta pati šviesa būtų taip skaisčiai nu- 
švietusi namus, tamsoje skendėjusius. 

Jei reiktų šiuos visus rūpesčius apie mūsų 
tautinės kultūros kelią bei tarptautinių vandenų 
troškulį baigti tam tikra išvada, nerasčiau ki- 
tos, kuri savaime plaukia iš Maironio ir Baltru- 
šaičio kelių: savų versmių vanduo gaivesnis už 
svetimų šalių vyną, savajai tautai laimėtoji švie- 
sa brangesnė už pasaulinio vardo garsą. Tebūnie 
pirmuoju rūpesčiu, kad kūrybinė šviesa neišblės- 
tų mumyse, besistengiant ja svetimuosius nu- 
šviesti. Ne pasaulinė istorija ir ne visuotinė kul- 
tūra išlaikys mūsų tautą gyvą, o tik mūsų pačių 
tautinė kultūra. O kai iš tiesų būsime pasiekę 
pasaulinės reikšmės laimėjimų, pasitikėkime, jog 
pasaulis pats juos ras: taip bus lengva juos į pa- 
saulį išvesti! 

Pora žodžių dėl dalykų, kurių neliečiau. Kal- 
bėdamas apie leidimąsi į tarptautinius vandenis, 
visai neturėjau mintyje politinės akcijos ginti 
mūsų valstybės atstatymą. Ši akcija iš tiesų turi 
eiti į svetimuosius ir, galbūt, daug intensyviau, 

negu ligšiol. Lygiai neturėjau mintyje nė to rei- 
kalo, kuris paprastai išreiškiamas kliše “būkime 
savo tautos ambasadoriais", turint mintyje visų 
pirma neteršti savo elgesiu gero lietuvio vardo. 
Tai toks teisingas perspėjimas, kad nėra nė žo- 
džio prie jo pridėti. 

Nebūtų gal nė reikalo paskutiniosioms pa- 
staboms, nes nėra pareigos įsakmiai atsiriboti 
nuo viso to, kas nebuvo ir liesta. Tačiau tam 
tikra patirtis perspėja, kad kartais sužinai teigęs 
ir tai, ko nebuvo nė mintyje. Visada diskusijose 
nemažą vietą užima nesusipratimų sklaidymas. 
Bet, antra vertus, nenorėčiau, kad iškeltasai klau- 
simas nepastebėtai nugrimstų į žurnalo komplek- 
tus. Pats gyvenimas jį kelia, ir turime visu kri- 
tiškumu jį sutikti. 

Šio straipsnio rėmuose išsitekau tik bend- 
ram perspėjimui prieš “tarptautinių vandenų“ 
entuziazmą. Daug svarbiau būtų pozityviai pa- 
svarstyti galimybes, kuriomis galėtume mūsų 
kūrybines jėgas išlaikyti savo tautoje, nesiun- 
dant jų į svetimuosius. Bet tai lieka kitam kar- 
tui ir, galbut, kitiems. 


V. K. Jonynas — Bažnyčia 
(medžio raižinys) 

Mykolas Vaitkus 


VAVŽDIUANAALS MEI RE 


Mirė Vydūnas ... Ne, šviesoj paskendo 
tykiai mirksėjus žemės naktį žibė, 

ir mūsų žvilgiai graudžiai pasigenda, 
kur ta mįslingai deganti būtybė? 
Atgulė žemėn tas bekūnis kūnas — 
mirė Vydūnas ... 


Tartum liepsnelė jo dvasia blaksnojo, 
gailiai pasilgus Paslapčių Šaltinio, 
veržės į gelmę Didžio Amžinojo, 
žemės pakalnėj Augštumų tremtinė, 
ir į skaistumą tiesė broliams kelią 
Skaisčio liepsnelė ... 


Mirė Vydūnas ... Kaip sunku tikėti! 
Rodos, išnyko gimto kaimo bokštas, 
kur į šventyklą varpo lingiais kvietė, 


jaukiai berymąs žalio tvano kuokštuos ... 


Nuūn jo nebėra... Vai, Tėvynės sūnūs, 
mirė Vydūnas!... 


VISA - VISA MANO 


Mano—-toji siela, kur tamsoj plasnoja 
(peteliškė ilgis grožio amžinojo); 
mano—ta gėlytė, kur pakalnėj glūdi, 
ir tos girių girios, priešaušryų pabudę; 
mano—debesėlis, kur mėlynėj plaukia, 
i7 motulė saulė, kur jam šypso jaukiai; 
ir Žvaigždė tolioji—mirksi begalybėj — 
ir tos amžių edrvės, mįslėmis sužibę. 


Mano—visa, visa... O aš pats? Vien niekas, 
švintąs, žydis, gęstąs, amžiais dulke liekąs, 


Dievo būti lieptas, Jo minties šešėlis, 
pasiilgęs grožio, kaip saulutės—gėlės, 


niekas trokštąs Visko, manąs būtį rasiąs, 


kai pasieks viršūnės rojaus amžinąsias 
ir, lašu panėręs Laimės Okeanan, 


tars, nušvites amžiams: “Visa, visa mano!? 


PO TIEK DAUG METŲ 


Po tiek daug metų vėl išvysti juodu, 


po tiek daug metų, kur, kas jauna, žudo, 


išvysti judu buvo man paguoda, 
kokią Augščiausias paragauti duoda 
betemstant amžiui, kaip malonę retą, 
po tiek daug metų... 

Po tiek daug metų ... Rodos, tyrą rytą 
žengei į aušrą, kažkada matytą, 

nutilęs, giedras, skaistumos pagautas, 
kur tvįsta, švyti, kaip krikštolo sriautas, 
ir vėl jaunystė sveikina poetą 

po tiek daug metų... 


Po tiek daug metų vėl išvysti judu! ... 
Atsiminimai kaip aidai pabudo; 
svajonės gožia Dievo žemę plačią; 

į dangų kyla saulių giesme ačiū 

už laime tyrą, už malonę retą... 

po tiek daug metų!... 


GROŽIO DYKUMOJ AIDAS 


Kaip pasakų skliausmas, kaip himno kilimas, 
daugus išsiskliautęs gaiviai žydriamėlis, 
ir žemė—kaip sodas, svajingai berymąs, 
ir vandens dainuoja, ir klausosi gėlės... 


Tyla ir ramybė kaip kvapas sklendena 

per grožio pakalnės į amžinas jures, 

ir mirksniai kits kitą žaibuodami gena, 

ir metai—kaip valtys, ir svajos—kaip burės... 


Tyla ir ramybė +. I yrožis 445711 burtai) 
Lyg brėkšta Kūrėjo neregimas veidas... 

ir mįslėmis aušta bedugniai Jo turtai, 

ir suokia gilybėse dyvinas aidas ... 


Ach, stinga vien dvasios, kaip dieviškos lyros, 
kurią jis paliestų užkerimais pirštais — 

ir gimtų joj himnas, visatoj betvyrąs, 

ir žodų sušvistų, didus ir nemirštąs ... 


TA PAT MELODIJA 


Ir vėl ta melodija sieloj vibruoja, 
kur ilgesiu tvino krūtinėj kadaise, 
kai žengė aušron neprityrusi koja 
jieškoti, kur laimės užburtieji vaisiai, 
ir paslaptys šviesios tolybėj rymojo, 
ir tiesė vaivorykštė kelią į rojų... 


Ir vėl ji vibruoja širdy, kaip kadaise — 

ir džiaugias nustebusi siela, ir rauda, 

nes primena jai tie aidai toliagarsiai 

kažką negrąžinamą, mielą ir graudų; 

ir aušta, ir tvįsta krūtinėj su jaisiais 
skaistus ilgesys, kaip tenai, kaip kadaise... 


Melodija šviesiai ir graudžiai vibruoja, 

ir širdį taip tyliai, taip tyliai man skauda, 
nes jau nebežengsiu į jauną rytojų, 

kai dangūs saulėlydžio jūroj paraudo, 

ir siela atbudusį aidą begaudo — 

kažką negrąžinamą, mielą ir graudų ... 


i aiški ki 


Iš VYDUNO VAIKYSTĖS IR JAUNYSTEĖS 


A. MERKELIS 


Wer den Dichter will verstehen, 
Muss ins Dichters Lande gehen. 


Fr. Schiller 


Per 60 metų Vydūnas visokeriopa savo veik- 
la ir kūryba plačiai bei turiningai reiškėsi mūsų 
kultūriniame ir visuomeniniame gyvenime. Jis 
buvo lietuviškos dainos gaivintojas, ugdytojas ir 
kūrėjas, dramaturgas, filosofas, laikraštininkas, 
jaunimo auklėtojas, skelbęs savo idėjas gyvu 
žodžiu ir raštu. 

Vydūnas buvo vienas iš nedaugelio tų, ku- 
rio gyvenimas ir kūryba buvo neatskiriamai tarp 
savęs susiję. Jis skelbė tai, kuo pats šventai ti- 
kėjo ir gyvenime vykdė. 

“Vydūno asmuo, principai ir gyvenimas, 
mokslas ir kūryba sudaro vientisą harmonišką 
visumą — rašo prof V. Mykolaitis, — kuri im- 
ponuoja savo suderinimo galia ir priverčia nu- 
silenkti net tuos, kuriems jo mokslas atrodo ne- 
pakankamai moksliškas, o kūryba nepakanka- 
mai meniška"!). 

Tad Vydūno kūrybai ir idėjoms suprasti, 
būtina pažinti jo gyvenimas, ypač jo vaikystė 
bei jaunystė, kurios formavo ir brandino jo as- 
menybę. 

Vydūnas, Vilius Storosta, gimė 1868 metais 
kovo 22 d. Klaipėdos krašte, Šilutės apskrity, 
Jonaičių kaime, gražiame namelyje sode, ant Šy- 
šos upės kranto. Gimė sekmadienio rytą, gau- 
džiant Verdainės Šventnamio varpams. 

Storostų šeimos pavardę pirmą kart užtin- 
kama 1642 metų dokumente, pasirašytame Bran- 
denburgo kurfiuristo Fridricho-Vilhelmo. “Apie 
mano šeimos vardą — rašė man laiške 1931 m. 
Vydūnas, — patyriau seniau iš žmogaus, kuris 
senus dokumentus tyrė, kad tai nebuvęs vardas, 
o valdininko pažymėjimas, kuris pasilikęs tada 
kaipo pavardė. Kokia tikroji buvusi, iš padavimų 
atsekiau: ji galėjo būti Vydas ar Vydius. Pagal 
tai vadinausi, kaip dabar žinoma. Ką ji reiškia, 
rodos aišku. Skiemuo vyd randasi žodyje nevy- 
donas — priešas, todėl vyd reikštų prielanku- 
mą, draugiškumą". “ 4 

Vydūnas gimė Mažojoje Lietuvoje, tame 
krašte, kurį, anot prof. V. Mykolaičio, “naikino 
ir spaudė kryžiuočių ordinas, teriojo totoriai, 
naikino marai, pagaliau grobė tautos sielą vo- 
kiškai metodiška nutautinimo politika. To kraš- 
to žemėje kraujo ir kapų daugiau, negu kur nors 
kitur Lietuvoje, ir didesnė ten bedugnė tarp pra- 
eities ir dabarties. Tame krašte ir “pasiilgimas 
veldėtojo" turėjo būti didesnis, ir “probočių še- 


1) Židinys, 19298 m., N. 4, 285 psl. 


šėliai" regimesni, ir noras pažadinti “sau-žmo- 
nes" karštesnis. To krašto dvasia ir tegalėjo 
prabilti nykiais simboliais, alegorijomis, pasako- 
mis, liepsnų giesmėmis ir jūrų varpais. Ir iš to 
krašto kėlęsis tautinės sąmonės ir išminties bal- 
sas — tai geriausias įrodymas, kad lietuvių tau- 
tos atbudimas siekia labai gilias tautos gyvybės 
šaknis''?). 

Vydūno tėvas Anskis Storosta buvo gimęs 
1837 m. liepos 20 dieną Pagriniuose, Šilutės aps., 
ūkininko Dovydo Storostos ir jo žmonos Marės 
Miklovaitės ketvirtas ar penktas sūnus. Iš pat 
mažens jį traukė dvasininko pašaukimas: norė- 
jo tapti misijonierium. Sužinojęs, kad misijonie- 
riui reikia mokėti ir keli amatai, jis kurį laiką 
dirbo prie staliaus ir siuvėjo, tuo pat metu ir 
mokydamasis pas Verdainės kunigą. Išmokęs rei- 
kalingų dalykų, buvo priimtas į Berlyno misijo- 
nierių seminariją. Po kelerių metų ją baigęs, bu- 
vo paskirtas misijonieriumi į Pietų Afriką. Ta- 
čiau, prieš išvykdamas, susirgo plaučių krauja- 
vimu, turėjo gydyts ir pasilikti tėviškėje. 

Pasilikęs tėviškėje, rinko aukas misijoms ir, 
kiek pasveikęs, ėjo kunigo pareigas Lietuvoje, 
berods, Naumiesty. Laukupiuose prie Mintuvos, 
netoli Priekulės, susipažinęs su Mare Ašmontai- 
te ją vedė. Jai nenorint keltis į Didžiąją Lietuvą, 
kur rusų valdžia smarkiau persekiojo lietuvius, 
jie įsikūrė pasienyje, Šilmežiuose, o vėliau per- 
sikėlė į Jonaičius, Šilutės apskrityje. 

Išlaikęs tam tikrus egzaminus, Anskis 1869 
m. buvo paskirtas mokytoju ir kunigu Naukie- 
myje, Pilkalnio apskrityje. Gyveno gražiame 
kukliame namelyje. Prie jo buvo gražus sodas, 
aplink — pievos ir dirvos. Pagiry kapinaitės. 
1875 m. persikėlė į naujai pastatytas trobas ir 
čia išgyveno ligi 1899 m. Atostogų metu misijų 
reikalais Anskis keliaudavo po visą Prūsų Lie- 
tuvą. Dėl silpnos sveikatos Anskis pasitraukęs iš 
pareigų, gavo pensiją ir trumpą laiką gyveno 
Užpjaunuose,. netoli Pilkalnio, o iš čia nusikėlė 
į pačią Pilkalnį, kur 1903 m. rugsėjo 29 d. ir 
mirė. 2 

Prisiminęs savo tėvą, Vydūnas jį mato sto- 
vintį prie knygų spintelės ir beskaitantį. Jis bu- 
vo tylus, mažakalbis. Tik evangelikų kunigams 
atsilankius, Vydūnas išgirsdavęs savo tėvelį gy- 
viau kalbant apie dvasinius, o ypač tikybinius 
klausimus. Vydūno tėvo nuomonės tikybiniais 
klausimais evangelikams kunigams būdavusios 
svarbios ir visuomet atidžiai išklausomos. .... 

Anskis Storosta buvo ūmaus, karšto būdo 
žmogus. Staiga supykdavo, bet ir vėl greit atsi- 
leisdavo, tapdamas ramus ir tylus. Savo vaikus 


ž) Ibid. 282 psl. 

ki Vydūnas jaunystėje 


auklėjo pavyzdingai, mokė juos mylėti gamtą 
ir visus Dievo padarus. Ragino mylėti visus gy- 
vulėlius, jų neskriausti ir nieko nenaikinti, kas 
yra gyva. Šiuo atžvilgiu jis turėjo daug įtakos 
Vydūnui. Vaikams neklausant, ar ką negero da- 
rant, Anskis buvo griežtas, smarkiai juos draus- 
davo ir net plakdavo. Dažniausiai tos pylos gau- 
davęs mažasis Vilius, kuris buvo karštuolis ir 
taip pat ūmaus būdo. Tėvams jį bausti buvo 
skaudu, nes jis buvo labiausiai jų mylimas vai- 
kas. 

Vydūno tėvas buvo ir lietuviškų laikraščių 
bendradarbis, rašydavo jiems daugiausia tikybi- 
niais klausimais. Dažniausiai jis rašydavo * Nau- 
jajam Lietuvių Keleiviui“, kurio redaktorium 
buvo klaipėdiškis Eynaras. Vydūno tėvas buvo 
parašęs ir didesnių veikalų, iš kurių Vydūnas 
beprisimenąs tik “Ak, pabusk!"' Tėvo pasakoji- 
mai ir samprotavimai apie žmogaus gyvenimą 
šioje žemėje, apie jo paskirtį ir tikslus bus tu- 
rėję nemažos įtakos ir Vydūno kūrybai. Vydū- 
nas pasakojo, kad rašydamas savo veikalą apie 
sąmonę, jis vis manęs lyg turįs savo tėvo kūri- 
nį ir tik jį papildąs. 

Vydūno motina buvo gimusi 1836 m. kovo 
25 d. Jos tėvas ūkininkas Kristupas Ašmonts ir 
motina Marinkė Ašmontaitė buvo maldingi žmo- 
nės. Motinos dėdė Ašmonts buvo pagarsėjęs sa- 
kytojas ir kūrė giesmes, kurios buvo spausdintos 
giesmių knygose, Psalmėse. Motina buvo labai 
darbšti. Laikėsi senovės papročių ir mokėjo daug 
senų padavimų. Vydūnas atsiminė, kaip ji sušu- 
ko kažką prie židinio darančiai tarnaitei: 

— Nespjauk į ugnį! Ugnis šventa! 

Savo atsiminimuose atkurdamas jos paveiks- 
1ą, Vydūnas matė ją verviančią ar sėdinčią su ko- 

kiu rankdarbiu rankose. Verpdama ar kurį kitą 
darbą dirbdama, ji tyliai giedodavo, o kartais ir 
dainuodavo. Tik Vydūnui ar kuriam kitam iš jos 
vaikų įeinant į jos kambarį, ji staiga nutrauk- 
davo savo giesmę ar niūniuojamą dainą. Vydū- 
nas labai dažnai ją matydavo ir besėdinčią su 
knygomis rankose. Tai buvo tikybiniai raštai, 
evangelija, o kartais ir Fridriko Kuršaičio leis- 
tasis "Keleivis". Vydūnui subrendus, motina pa- 
sakojo, kad jo belaukdama užgimstant, giedoda- 
vus nuo rytmečio ligi vakaro. 


Nors ir motinai kartais pasitaikydavo su- 
pykti, bet šiaipjau ji buvo rami, tyli. Savo vai- 
kučius vis ragindavo susivaldyti, neišdykauti. Ji 
mirė 1907 m. kovo 18 d. 


Storostų gausi šeima: šeši berniukai ir dvi 
mergaitės. Du berniukai gana anksti mirė. Li- 
kusieji šeši vaikai gražiai augo, buvo darbštūs 
ir gabūs. 

Vyriausias Vydūno brolis, jau penktuosius 
metus eidamas, greit išmoko skaityti ir labai bu- 
vo pamėgęs knygas, ypač ką nors pasakojančias. 
Buvo tylus, santūrus ir klusnus. Liepiamas, kur 
eiti ar ką daryti, tuojau, daug negalvodamas, 
klausydavo. Kiek kitoks buvo Vydūnas. Jis, lie- 
piamas ką daryti, dar pamąstydavo, ar tai būti- 
na, ir tik tuomet darydavo. Vyresnysis Vydūno 
brolis mirė 1945 m. liepos 18 d., sulaukęs 78 me- 
tų. 

Antrasis Vydūno brolis buvo silpnos svei- 
katos. Dar mažas buvo įkritęs į tvenkinį, tėvo 
išgelbėtas trejus metus sirgo, šiaip taip pasvei- 
ko, bet jėgos buvo menkos. 

Daugiau kaip vienerius metus už šį brolį 
jaunesnė Vydūno vyresnioji sesuo. Ji pradėjo 
vaikščioti dar nesukakus metų, o antraisiais me- 
tais jau aiškiai kalbėjo. Labai gabi visokiems 
rankdarbiams, ir juos visą gyvenimą mėgo dirb- 
ti. Anksti pasižymėjo gražiu balsu ir dažnai dai- 
nuodavo bei giedodavo. Dainavo Pilkalnio, Įsru- 
čio ir nuo 1907 metų Berlyno choruose, visur 
vertinama kaip viena iš žymiausių choro daini- 
ninkių. 

Trečiasis brolis, pusantrų metų jaunesnis už 
vyresniąją seserį, gimė draug su kitu broliuku, 
kuris greit mirė. Su šiuo savo broliu Vydūnas 
iš mažens kuo geriausiai sugyveno. Jis mėgo 
mokslą, daug skaitė ir turėjo gerą atmintį. Nors 
ir ne stiprios sveikatos, bet darbštus, ir viską 
dirbdavo kairiąja ranka. Mokslui ir knygai bu- 
vo ištikimas ligi pat savo mirties 1937 metais 
lapkričio 14 d. 

Už jį metais buvo jaunesnė antroji Vydūno 
sesuo, karštuolė, labai vikri, darbšti, visiems ma- 
loni. Motinai visuomet mielai padėdavo, kur tik 
jos pagalba buvo reikalinga. Ji dar maža, gal 
kokių trejų metų, išgėrusi smarkiai širdį vei- 
kiančių vaistų, ją sugadino. Širdimi ji negalavo 
visą amžių, bet stipri dvasia bei giedri nuotaika 
padėjo nugalėti sunkią ligą ir sulaukti ilgo am- 
žiaus. Ji taip pat buvo puiki giedotoja bei daini- 
ninkė ir su vyresniąja sesute dalyvavo geriau- 


siame Berlyno chore: ji dainavo altu, o vyres- 
nioji sesuo sopranuų. 

Abi Vydūno sesutės paūgėjusios kreipė į sa- 
ve jaunuolių aki, ypač protestantų kunigų ir gy- 
dytojų. Jos buvo laikomos Pilkalnio apylinkė- 
Je gražiausiom's mergaitėmis. Rankos prašančių 
netrūko. Tačiau jos vis atsisakydavo. Nekartą 
Jau atrodė, kad jos pasižada tekėti, bet staiga vėl 
atsitraukdavo, lyg tarsi kažką negero ar negar- 
bingo nujausdamos. Ir taip juodvi liko netekė- 
jusios. 

Už antrąją sesutę jaunesnis brolis buvo stip- 
rus ir mėgo gimnastiką. Tad baigęs mokytojo 
mokslus dar studijavo ir baigė fizinio lavinimo- 
si mokslus ir vienoje Berlyno gimnazijoje buvo 
gimnastikos mokytoju. Buvo geras plaukikas. 
Mėgo mokslą ir daug studijavo. Anglų kalbos 
patobulinti kurį laiką buvo išvykęs į Angliją. 
Jis žuvo didžiajame kare 1916 m. vasario 10 d. 
Belgijoje. 

Pats jauniausias brolis, gabus muzikai, la- 
biausiai mylėjo Vydūną. Sulaukęs ketverių me- 
tų, mokės pianinu skambinti. Vydūnas ir tėvai 
padėjo jam studijuoti muziką Berlyno muzikos 
akademijoje. Čia jis buvo laikomas vienu ga- 
bi-usiu mokinių. Berlyno laikraštyje “Iliustrierte 
Zeitung'' buvo įdėtas jo profesoriaus ir jo atvaiz- 
Čas su parašte: “Professor Martin Radecke und 
sein bester Schūler“. Jis mirė 1905 m. vasario 
15 d. plaučių džiova. 

Vyriausiojo brolio šeima buvo didelė: pen- 
kios dukterys ir du sūnūs. Jie visi gyvi. Dukte- 
rys ištekėjusios, o sūnūs vedę. Antrojo brolio gy- 
vena vienas sūnus ir dukra. Abu turi sukūrę šei- 
mas; dukros vyras dingęs Rusijoje. Jaunesnio 
brolio Jurgio našlė ir du vedusiu sūnu per karą 
išliko gyvi. Jauniausias yra Hallės a. S. univer- 
sitete romaniškų kalbų profesorius, 0 vyresny- 
sis gimnazijos mokytojas. 

Vydūnas iš prigimties buvo nestiprios svei- 
katos, švelnus, jautrus ir trapus. Kiek susižei- 
dęs ar mėsos pavalgęs alpdavo. Eidamas penk- 
tuosius metus, susirgo raupais ir lovoje išgulė- 
jo apie du mėnesius. Tėvas Berlyno misijonierių 
seminarijoje buvo mokęsis medicinos ir savo sū- 
nelį pats gydė homeopatiškai. Motina, jo labai 
gailėjo, rūpestingai slaugė, net šalia jo gulėdavo, 
nebijodama apsikrėsti. Maitino daugiausia ža- 
liais vaisiais. Tėvo artimas bičiulis Saina, dide- 
lio ūkio ir sodo savininkas, atveždavo skanių 
obuolių, kuriuos ligonis labai mėgo. Pamažu 
sveiko ir liga kūne nepaliko jokių randų. 

Bet ir vėliau Vydūną lankydavo ligos. Pa- 
siekus tryliktųjų metų, po skiepų patino kaklo 
limfinės liaukos ir atsirado pūlių. Jos buvo gy- 
domos incizijomis. Sulaukus keturiolikos metų, 
akis pradėjo varginti granulioza. Be to, buvo 
silpnų plaučių, sirgo tuberkulioze, prieš brendi- 
mo laikotarpį pasireiškė sropuliozė, o vėliau 
kraujoplūdžiai iš plaučių. r 

Silpnasveikatis Vydūnas betgi buvo žvalus, 
guvus, nepaprastai darbštus, greitos orientacijos, 
linkęs vadovauti ir savo broliukams ir sesutėms 


Vydūnas senatvėje 
(D. šulaičio nuotrauka) 


visokių pramogų pramanyti. Vieną karštą vasa- 
ros dieną Vydūnas su savo vyresniuoju broliukų, 
tik vienais marškiniukais apvilkti, žaidė pieve- 
lėje prie griovio. Broliukas įsigeidė iš vandens 
pasiskinti geltonų gėlių. Jų besiekdamas, įkrito 
į vandenį. Antruosius metus einąs Vydūnas tuo- 
jau stvėrė broliuką už marškinėlių ir, jį laiky- 
damas, šaukė motiną. Šiai be kvapo atskubėjus, 
broliukas jau buvo iš vandens išropojęs. Motina 
pagyrė sūnelį, ir jis džiaugės, jausdamas didį 
žygį atlikęs. 

Pasitaikydavo ir liūdniau. Jau penkerių me- 
tų Vydūnas, suaugusius matęs šulinius kasant, 
ir pats sumanė su jaunesniuoju broliuku pievo- 
je šulinį išsikasti. Iškasė duobelę, išklojo jos šo- 
nus plonomis lentelėmis, bereikėjo tik vandens 
— ir šulinys bus baigtas. Broliukas iš tvenkinio 
su skardinėle nešė vandenį: atnešęs išpila ir vėl 
eina. O Vydūnas vis šulinį taisė, tvirtindamas 
lenteles, kurios, vandenį pilant, pakrypdavo. 
Staiga jis išgirdo kažką pliukšteliant, lyg sunkų 
daiktą į vandenį įmetus. Apsigrįžta — broliuko 
nebematyti. Bėga prie tvenkinio. O Dieve tu 
brangus, brolelis skęsta. Tvenkinys platus ir gi- 
lus: į jį šokti nedrįsta. Kiek išrėkdamas, šaukia 
pagalbos. Per sodą taku atbėga persigandęs tė- 
vas ir nusimetęs švarką šoka į vandenį. Broliu- 
ko jau nebematyt: jis panėrė. Jam vėl iškilus, 

tėvas jį griebia ir išlipęs iš vandens skuba į kam- 
barį. Skenduolį pasisekė atgaivinti. Vydūnas 1a- 
bai persigando, ir jautės dėl tos nelaimės kaltas. 
Broliukas trejus metus sirgo. 

Vydūnas buvo vietoje nerimstąs vaikelis. 
Viską stebėjo, viskuo domėjosi. Matydamas ką 
suaugusius darant, ir pats tuoj bandė. Pastebė- 
jęs tarnaitę tėvo batus valant, ir pats savuosius 
išblizgino. Tėvas pagyrė ir net pinigą davė. 

Gražu būdavo matant vyrus ant žirgų jo- 
jant. Storostos turėjo mažą arkliuką. Tarnaitė jį 
išvesdavo į pievą paganyti. Vydūnas prašos jos 
ant arkliuko pasodinamas. Tarnaitė, paemus jį 
už pažastų, užkelia, bet išdykaudama stumteli, 
ir būsimasis raitelis keberiokšt nuo ramiai sto- 
vinčio žirgelio. Kitą dieną jau pats arkliuką iš- 
siveda į ganyklą. Arkliukas mažas, bet raitelis 
dar mažesnis, ir ant jo užsėsti negali. Guvi min- 
tis šauna galvon: jis arkliuką įsiveda griovin, ir 
dabar nuo griovio krašto lengvai užsirita ant jo 
nugaros. Jis raitelis. Bereikia tik šaudyklės ... 

Matydamas kitus vaikus šaudant, prašė tė- 
vo ir jam šaudyklę padaryti. Tėvas padirbo. Vai- 
kas su didžiu pamėgimu pratinos šaudyti į tai- 
kinį. Taikliai išmoko šaudyti. 

— O kad taip pamėginus į judantį taikinį? 
— kilo mintis, pamačius skrendant žvirblį. 

Napajuto, kaip šovė į žvirblelį. Pataikė. Jis 
nukrito ir, skaudžiai blaškydamasis, žuvo. 
Skausmas sukrėtė taiklųjį šaulį. Juk jis nesiti- 
kėjo pataikyti ir nenorėjo jo žudyti. Lyg kokia 
nematoma jėga jį pastūmėjo prie šio baisaus 
darbo, ir jis nesipriešino ... 

Mažasis Vydūnas, pamėgdžiodamas suaugu- 
sius, griebdavos visokių ūkio darbų, ir tėvas, my- 
lėdamas savo sūnų, stengės tenkinti jo norus. 
Panorus malkas skaldyti, tėvas jam nupirko ma- 
žą kirvuką. Pasidėjęs ant kaladėlės trumpai su- 
pjautus pagalėlius, juos skaldė. Smarkiai kirvu- 
ką leisdavo į medį, ir kartą, užuot pataikęs į pa- 
galiuką, drožė kirvuku sau į koją. Iš skausmo 
riktelėjo. Išbėgusi motina griebė rėkiantį sūne- 
lį, kuris jos glėbyje apalpo. 

Septynerius metus eidamas, įsigeidė artoju 
būti. Sunki artojo duona, ir ne iš karto įstengė 
neįgudusios rankos suvaldyti žagrę. Bet užsispy- 
rimas ir čia padėjo: netrukus vienkinke žagre 
galėjo išvaryti vagą. Vyrai stebėjo mažąjį ar- 
toją, o šis, jausdamas jų žvilgsnius, buvo paten- 
kintas. Dar po vienų kitų metų jau su vyrais 
pjovė šieną ir spragilu kūlė javus. Vydūno ypač 
buvo stiprios rankos. Motina jam, dar vaikui te- 
besant, sakydavo, kad jis rankomis tveriąs, kaip 
kokiomis-replėmis. 

Vydūnas iš mažens buvo gražus ir įdomus 
berniukas. Dailūs buvo veido bruožai. Turėjo 
gražius, geltonus plaukus. Tėvai juos tik retkar- 
čiais apkirpdavo, ir jie auksinėmis garbanomis 
krisdavo ant jo pečių. Motina, glausdama savo 
mažąjį sūnelį prie krūtinės, glostydavo jo gelto- 
nas garbanas: ) 

— Tu mano Samsonas, mano mielas Samso- 
nėlis... 

Kartą tėvas, važiuodamas ilgesniam laikui 
į Šilutę, pasiėmė ir Vydūną. Jį paliko viešėti 
Didlapiuos, prie Tilžės. Čia jis, kol tėvas iš Ši- 
lutės grįžo, išbuvo kelias savaites. Sugrįžus na- 
mo, motina vos begalėjo savo sūnelį atpažinti. 

— Kas gi dabar čia: ar ne laumės bus mano 
vaikelį išmainiusios. Manasis buvo šviesiaplau- 
kis, o čia toks rudis, — juokavo motina, stebė- 
dama savo sūnų, kurio auksiniai plaukai virto 
variniais. 

— Mamyt, aš tavo vaikas, aš apie laumes tik 
pasakojant girdėjau, o pats jų nė matyt nema- 
čiau, — motinos žodžių nustebintas, glaudės prie 
jos sūnelis, norėdamas, kad motutė jį laikytų sa- 
vu vaiku. Jis ir šiaip jausdavo, kad motina la- 
biau myli jo vyresnįjį brolį, o ne jį. 

Vydūnui baigus septintuosius metus, tėvai 
persikėlė į kitus namus, neseniai statytus, me- 
dinius, su raudonomis čerpėmis dengtu stogu. 
Kambarių langai ir durys buvo gražiai išdažyti. 
Mokyklai buvo skirtas didelis kambarys, į kurį 
šventadieniais galėjo susirinkti daug žmonių. 
Vaikams naujieji namai patiko. Aplink namus 
daug erdvės. Didelis šulinys. Lyg šieno kupe- 
ta, mūrinis rūsys, apipiltas storu žemės sluogs- 
niu. Ant jo užsikorę, pritūpdami vaikai čiuožda- 
vo žemyn. Buvo smagu. 

Aplink namus tėvas įveisė didoką sodą. Ap- 
linkiniai ūkininkai padovanojo vaisinių medelių 
ir krūmų. Vaikai su tėvu, lyg darbščiosios skruz- 
dėlės, juos vilko į savo sodą, čia juos sodino ir 
laistė, kad vėšlūs augtų. 

Prie gyvenamųjų namų buvo ir kitokių tro- 
besių. Didelis tvartas arkliui, karvėms ir avims. 
Čia buvo priglaustos ir vištos. Kiek toliau — 
daržinė javams ir šienui. Joje stovėjo vežimas ir 
buvo sukrautos malkos. Laukus kunigui Storos- 
tai dirbdavo aplinkiniai kaimo ūkininkai ir du 
dvarai. 

Tėvas namams nupirko kiek naujų baldų ir 
pianiną. Buvo knygų ir paveikslų. Vaikai turėjo 
daug laisvės žaisti. Storostos savo vaikus mylė- 
jo ir daug dėmesio ir jėgų skirdavo jų auklėji- 
mui ir mokymui. 

Storosta buvo ne tik kunigas, bet ir moky- 
tojas. Jo gyvenamuose namuose buvo mokykla, 
ir Vydūnas nuo pat kūdikystės buvo suaugęs su 
mokykline aplinka ir gyvai domėjos, kas mokyk- 
loje daroma. Kartą mergaitės puošė mokyklą. 
Jos įsivedė ir Vydūną, jau trejus metus baigusį. 
Vedžiojo po mokyklą, jį džiugino ir jam rūpi- 
mus kausimus aiškino. 


„. — Kam jūs čia taip puošiat? — klausė su- 
sidomėjęs Vydūnas. 
— Tavo gimtadieniui, — lyg susitarusios, 


tvirtino mergaitės. 

Toks atsakymas buvo malonus, ir vaikas 
Jautės patenkintas: jei jo gimtadieniui mokykla 
taip puošiama — jis svarbus vaikelis. 

Ryt dieną su tėvais nuėjęs į mokyklą, ją 
rado jau pilną vaikų ir suaugusių. Buvo sako- 
mos kalbos ir giedamos giesmės. Daug ko jis ne- 
suvokė, bet tiek jau suprato, kad švenčiama kai- 


zerio gimimo diena. Nei tėvai nei kiti jam apie 
tai nieko nesakė, ir dabar jis buvo skaudžiai ap- 
viltas. 
„ Anksti Vydūnas susidomėjo skaitymu ir ra- 
šymu. Matydamas vyresnįjį brolį skaitant, pats 
to pramoko. Storostos namų kalba buvo lietuvių. 
Tačiau vaikai, girdėdami savo aplinkoje dažnai 
ir vokiškai kalbant, greit išmoko ir jos. Tėvas 
juos supažindė su vokiečių kalbos gramatika, 
kad jie vartotų ne tik tarmišką, bet ir bendrinę, 
arba literatūrinę, vokiečių kalbą. Pramokė kiek 
ir lotynų bei graikų kalbų. Vydūnas kalboms 
buvo gabus ir greit jų pramokdavo. 
Auklėdamas ir mokydamas savo vaikus, 
Storosta daug dėmesio kreipė religijai. Nuo anks- 
taus ryto ligi vėlaus vakaro kuone kiekvienas 
žingsnis buvo lydimas malda. Rytmetį iš love- 
lių išsiritę, vaikai suklaupę melsdamies pradė- 
davo dieną. Kiekvienas valgis buvo pradedamas 
ir baigiamas malda. Tėvas ragindavo vyresniuo- 
sius vaikus, kad jie, Dievui dėkodami ar ko nors 
jo prašydami, patys sudėtų trumpas maldeles. 


Šventasis Raštas beveik kiekvieno protes- 
tanto namų knyga, dažniausiai skaitoma. Iš jos 
semiamosi gyvenimo išminties, varguose ir ne- 
sėkmėse jieškoma suraminimo ir paguodos. 

Vydūno motina norėjo, kad ir jos sūnelis 
pamiltų Šventąjį Raštą. Juk ir Kristus skelbia: 
“Leiskite mažutėlius ir nedrauskite jiems eiti pas 
mane, nes tokių dangaus karalystė". (Mato, 19, 
14). 

Eidamas dešimtuosius metus, Vydūnas ši tą 
jau buvo skaitęs iš Šventojo Rašto, mėgdavo sa- 
vo žiniomis išdidžiai pasigirti ir pasakotis, kas 
būsiąs, kai užaugsiąs. Tikėjo jam skirtu dideliu 
gyvenimo uždaviniu. Motina, kartą išgirdus jį 
taip kalbant, sako: 

— Sūneli, Woltersdorfas!), baigęs tik aštun- 
tus metus, jau du kartus buvo Bibliją perskai- 
tęs, o tu jau dešimties metų dar nė karto ne- 
perskaitei, nors kalbi apie savo didį gyvenimo 
uždavinį. 

Ir Vydūnas tuojau sėdos Šventojo Rašto 
skaityti. Motina tuo džiaugėsi ir rūpinosi, kad 
niekas jam netrukdytų. Ir juo toliau skaitė, juo 
Biblija jam darės įdomesnė ir patrauklesnė. 
Prieš jo akis atsivėrė naujas pasaulis, kuris, nors 
ir ne viskas jam buvo suprantama ir aišku, darė 
didelį įspūdį. Kai kurios Šventojo Rašto vietos 
jam taip patiko, jog išmoko atmintinai. 

Senasis Testamentas kūrybiškai stipriais pa- 
sakojimais, didingais vaizdais, savo dramatišku- 
mu bei ryškiomis asmenybėmis dešimties metų 
vaiką žavėjo, bet taip pat ir kėlė įvairių klau- 
simų, į kuriuos rasti atsakymą jis tuomet buvo 
bejėgis. Ypač jam gilų įspūdį padarė Jobo liki- 
mas. Naujojo Testamento tiesos Jam buvo daug 
aiškesnės ir suprantamesnės. Daugiausia g1 JĮ 
traukė Švento Jono evangelija, kurios pradžią 
mokėjo net graikiškai. 


1) Vokietijoje tuomet žinomas savo maldingumu. 


Šventasis Raštas buvo vienas iš kertinių 
akmenų Vydūno žmogaus ir kūrėjo asmenybei 
formuotis. Iš jo aiškėjo žmogaus gyvenimo tiks- 
las, iš jo rinkos jis sau gyvenimo uždavinį. Žmo- 
gus turi būti Dievo Žodžio vykdytojas ir savo 
gyvenimu ir darbais šviesti, kitiems tamsybėje 
rodyti kelią. 

Šventajame Rašte ir gyvenime Vydūnui bu- 
vo daug kas ir neaišku, ir jis stengė išsiaiškinti. 
Su jį kankinančiais klausimais pirmiausia kreip- 
davosi į tėvą. Tačiau ir jis nevisuomet padėdavo 
išsiaiškinti. 

Storostų namuose mėgdavo svečiuotis kuni- 
gai, dažniausiai iš Pilkalnio, kartais iš Lazdėnų 
ar dar iš toliau. Kartais atsilankydavo ir senu- 
kas kunigas Pridrikis Kelkis (1801. VI. II - 1877. 
II. 19), pirmojo lietuvių kalba laikraščio “Nusi- 
davimai apie Ewangelijos Praplatinimą tarp Žy- 
dų ir Pagonų" (1832-1875) redaktorius, lietuviš- 
kų giesmių kūrėjas ir daugelio lietuviškų pro- 
testantiškų knygelių leidėjas. Vydūnas atsimin- 
davo, kaip kartą atsilankęs baltagalvis senelis, 
ant jo galvutės uždėjęs rankas, kalbėjo šventus 


"palaiminimo žodžius. 


Storostų. namuose besisvečiuoją kunigai 
daugiausia kalbėdavos tikybiniais klausimais, 
Vydūnas mėgdavo tų pasikalbėjimų klausytis: 
jie buvo įdomūs, nors kartais ir neviską supras- 
davo. 

Jam atrodė, kad visi Dievo tvariniai turėtų 
būti tobuli. Juk ir Kristus savo mokytiniams 
skelbė: “Būkite tat tobuli, kaip ir jūsų dangiš- 
kasis tėvas tobulas“. (Mato, 5, 48). Tačiau gy- 
venime Vydūnas matė daug blogybių, surasda- 
vo jų ir savyje. 

Iš žmonėse pastebimų blogybių ypač jam į 
akį krito girtavimas, kartais žmones paverčiąs į 
būtybes, žemesnes už paprasčiausius gyvulius. 
Girtas praranda protą ir savo žmogiškos garbės 
pajautimą. Vydūno tėvai svaigalų negerdavo. 
Tėvas pasakodavęs, kad jo tėvai ir net tėvų tė- 
vai negirtaudavę. 

. Žmogaus prigimtį žeminančiu veiksmu Vy- 
dūnui atrodė ir rūkymas. Nei jo tėvai nei seneliai 
nerūkė. Matydavo jis rūkančius kaimynus. Vie- 
nas augštas senelis rūkydavo ilgą pypkę. Vydū- 
nui jis buvo mielas malonus. Mėgdavo su juo 
kalbėti, jis Vydūnui visokių pasakų ir padavimų 
paporindavo. Vydūnas stebėdavo, kaip senelis su 
pasigardžiavimu papsėdavo savo ilgu kandikliu 
pypkę. ais 

— Vaikaiti, gal nori dūmelį patraukti? — 
kartą pakalbino jį senelis. 

— Oi, ne, ne! — kratės Vydūnas. 

— Na, pamėgink, pamatysi, koks gardumė- 
lis. 

Viskuo besidomįs vaikas paklausė raginimo: 
o gal ir gardu? Truktelėjęs vieną kartą dūmą, 
pasijuto besvaigstąs. Veidelis išbalo, galva su- 
kosi, rankos pradėjo drebėti. Juokais leipdamas 
senelis dar kartą siūlė traukti dūmą, bet Vydū- 
nas, lyg per miglas bematydamas, ranka stum- 
telėjo pypkę ir kaupė visas jėgas, kad svaigu- 

lys nepertrenktų ant žemės. Tai buvo vieninte- 
lė jo rūkymo pamoka, ir jis visą gyvenimą ne- 
rūkė. 

Žaidimuose gyvas, vikrus, ūmus, likęs vie- 
nas Vydūnas būdavo susimąstęs. Iš mažens jau 
jis skyrėsi iš savo amžininkų ir išvaizda, ir elge- 
siu, ir galvosena. Jo savotiškumas ne visuomet 
jo vienmečių būdavo pagarbiai sutinkamas. Kar- 
tais jis sukeldavo kituose ir paniekos, net įžei- 
dimų. Prisimindavo jis, kai dar vaikas susisva- 
jojęs stovėdavo Pilkalnyje ar Tilžėje kur tarp- 
vartėje ar tarpduryje, laukdamas grįžtančio tė- 
vo. Praeiną vaikigaliai jį paniekinamai apšau- 
kia, kartais meta į jį pagalį ar akmenį, ar net 
pribėgę drožia jam į veidą ir lekia tolyn. Grei- 
takojis Vydūnas tuoj pat mušeiką pasivytų, ir 
jo plieninės rankos bematant jį priremtų prie 
gatvės grindinio. Bet ar Mokytojo nepasakyta: 
“Jei kas tave ištiko per dešinį skruostą, atsuk 
jam ir antrą"? (Mato 9, 30). Pajautus smūgį, ne 
tiek kūnas, kiek širdis susopdavo: kodėl taip el- 
giamasi, juk niekam jis blogo nepadarė, rodos, 
su jo broliais taip nepasitaiko? Ar tik jis nėra 
siaučiamas kažkokio nelabumo. 

Paugėjęs Vydūnas su savo amžininkais pa- 
kalbėdavo ir apie mergaites. Ir tos kalbos jam 
teikdavo daugiau skausmo, negu paguodos. Jis 
motery jau iš mažens mato kažką švento, žmo- 
gaus dvasią keliančio. Jo gi draugai rešvankiai 
kalbėdavo apie savo santykius su mergaitėmis. 
Vydūnui toks jų elgesys buvo nesuprantamas ir 
jame matė kažką nešvaraus, žmogų niekinančio. 

Didėjanti gyvenimo patirtis aštrino sunkiai 
sprendžiamą klausimą: iš kur ir kodėl tobulo 
Dievo tvariniuose tiek daug blogio? 

— Ar tik šalia Dievo-Kūrėjo nėra kitos 
griaunančios jėgos. Ar tai nėra darbas velnio, 
apie kurį jam kalba ir tėvai. Kodėl Visagalis 
Dievas leidžia savo tvariniuose tarpti blogiui? 

Kad tai piktosios dvasios, velnio, darbas, ir 
Kristus savo prilyginimuose apie Mesijo kara- 
lystę skelbė mokiniams. 

Bręsdamas ir daugiau patirties įgydamas, 
Vydūnas žmonėse labiau pastebėdavo ir blogio 
bei visokių ydų, nesiderinančių su kilniu žmo- 
gaus pašaukimu. Kiekvienas žmogus daugiau ar 
mažiau yra kitų veikiamas, o ir jis taip pat kitus 
veikia. Vieni veikia kitus, jų sąmonę šviesinda- 
mi, kiti gi ją temdindami, stumdami žmogų 
prie blogio. Vydūnas jautė pašaukimą kitus veik- 
ti šviesinančiai ir šalinos to, kas jį galėtų veikti 
t-msinančiai. 

— Būdamas mažas vaikas — rašė Vydūnas, 
— jaučiausi ypatingai laimingas, kad galėjau ki- 
tus pradžiuginti, jiems ką gero padarydamas. Ir 
stengiaus vis tvirtinti sutikimą ir gerus santy- 
kius tarp artimųjų. Tiesiog nusigąsdavau, kad 
savo staigumu juos kartais pats suardžiau. Taip 
labai to nenorėjau, o pasitaikydavo, tarsi kokia 
slėpininga galia mane norėtų pažeminti. Kitų 
gerovė, jų džiaugsmas ir laimė man vis rodėsi 
pagrindu viso ir mano gyvenimo nušvitimo. O 

subrendęs išmaniau, kad tai ir tik yra, kas pri- 
dera kilniam žmogui“). 

Nei vienas žmogus šventuoju negimsta. Ne- 
gimė juo nė Vydūnas. 

— Kai dar mažas vaikas buvau, — pasako- 
jo Vydūnas, — labai greit manyje suliepsnodavo 
papykis, lengvai ir susijaudindavau, būdamas la- 
bai užgaulus, bet stengiausi neverkti kitų aki- 
vaizdoje. Nemanydamas, kad man nepridera to- 
kie menkumai, anksti pradėjau tvirtinties ramu- 
me, malonume, skaidrioje nuotaikoje. Bet su me- 
tais daugėjo visokios būsenos, sukilo visokie gei- 
davimai ir net geiduliai, stiprėjo aistringumas. 
Tada dažnai nenuvokiau, kaip iš viso to galėčiau 
iškopti. Jau vaiko metais sapnavęs apie kilnu- 
mą, jaunuolis norėjo būti kuo tauresnis ir didin- 
gesnis*). 

Dievas žmogui apsireiškia ne tik savo žodžiu, 
išreikštu Šventajame Rašte, bet ir savo tvari- 
niais. Gamta — milžiniška Dievo kūrybos kny- 
są, kurią žmogus turi taip pat mokėti skaityti. 
suprasti ir iš jos išminties semtis. Gamta Vydū- 
nas labai anksti susidomėjo, ir ji Vydūno asme- 
nybės ir kūrybos brendime buvo antrasis kerti- 
nis akmuo. 

Draug su kūno brendimu skleidėsi jo dvasi- 
nis gyvenimas, ryškėjo ir platėjo jį supąs pasau- 
lis. Viskas jam, kelerių metų vaikui, buvo nuo- 
stabu, viskuo jis domėjos. Namai, sodas, tvenki- 
nys su savo augmenimis ir varlėmis, pievos, kai- 
mo kapinaitės pagiryje ir šniokščianti giria su 
savo augštumomis bei kalneliais ir didžiuliais 
ąžuolais bei skarotomis eglėmis jam buvo kupini 
viliojančio grožio ir paslapčių, kurias jis norėjo 
atskleisti. Dar nuostabesnis ir įdomesnis buvo 
gyvijos — žvėrių ir paukščių pasaulis. Grakščio- 
mis stirnomis, bailiaisiais kiškiais, vikruolėmis 
lapėmis ir visokiais paukščiais paukšteliais jis 
negalėjo atsižiūrėti ir atsigrožėti. Žiemos metu 
naktį jį tevas pažadinęs vesdavo prie lango, kad 
jis pažvelgtų į sniegu apklotą rugių lauką, kurį 
rausinėjo stirnos ir kiškiai, o tarp jų bėginėjo 
garsiai lodamas jų didysis šuva. Žvėreliai jo ne- 
bijojo, nes jis tik lojo, bet jų nepuolė. Namų 
gyvulius ir gyvulėlius, ir miškų žvėris ir žvėre- 
lius Vydūnas mėgo, jie buvo jo draugai. 


Ką stebėjo, ką patyrė savo juslėmis, klau- 
sinėjo tėvų ir suaugusiųjų, norėdamas daugiau 
sužinoti. Vaiko klausimai buvo neįprasti, suau- 
gusiems keisti, o kartais ir nesuprantami. Maža- | 
jam smalsuoliui atrodė, kad už visa to, ką jis 
mato, girdi, užuodžia, ragauja, apčiuopia, esama 
kažko paslėpto. Jis ir stengės tą daiktuose esantį 
slėpinį suvokti, prie jo prieiti. Pats dar neįsteng- 
damas, jieškojo pagalbos tėvuose ir kituose. Bet 
tie padėti jam buvo bejėgiai. Tik ilgainiui, kū- 
nui augant ir bręstant, o sąmoningumui didėjant, 
šie klausimai jam darėsi aiškesni ir supranta- 
mesni. 


*) Kalėjimas Laisvėjimas, 64 psl. 
*) Ibid., 63 psl. 


V. K. Jonynas 


Gamta ir visa jį supanti aplinka vaikui at- 
rodė gyva, pripildyta slėpinio. Todėl jis viskam 
buvo jautrus. Be reikalo ir be tikslo nedrįso 
skinti net žolelės: kas gyva, globojo ir ugdė, bet 
nenaikino. Matydamas kitus gyvybę naikinant, 
skaudžiai išgyveno. Skerdžiamos kiaulės žviegi- 
mas jame keldavo baisiausią ligi apalpimo siau- 
bą. 

Tėvas savo sūnų, dar mažą vaikutį, supa- 
žindino su aplinkiniu pasauliu. Vaiko žvilgsnis 
krypo į augštybes, į begalinę erdvę, kur vakarais 
užsidega tiek daug mirguojančių žvaigždžių. Kas 
jos tokios? Apie jas daug pasakojama. Sakoma, 
kad žvaigždžių takuose esąs įrašytas kiekvieno 
žmogaus likimas. O jis taip įdomu žinoti. Tėvas 
penkerių metų sūneliui vakarais duodavo žiūro- 
nus žvelgti į žvaigždes ir stebėti jų sambūrius. 
Žvaigždėtas dangus, per žiūronus padidėjusios 
žvaigždės, paryškėję jų sambūriai, vaiko galvo- 
je keldavo šimtus įvairiausių klausimų. Erdvės 
begalybė ir žvaigždėto dangaus ramybė stipriai 
veikė jaunutę sielą. Žadino ir ugdė begalybės 


P iešinųs 


ir amžinybės supratimą, kėlė kažko didingo il- 
gesi, kurį vėliau jis stengsis išreikšti savo meno 
kūriniais. 

Jis stebėjo ne tik ramų saulėtą ar žvaigž- 
dėtą, bet ir audringą dangų, pilną tamsių besi- 
grumiančių debesų, kurie svaido žaibus ir dun- 
da perkūnais. Kilus audrai, jis bėgdavo iš trobos 
į lauką, kad galėtų pasižvalgyti į visas puses, 
kaip ugniniais žalčiais tviska žaibai ir rūsčiai 
trankosi perkūnas. Vaiko sąmonėje palaipsniui 
ryškėjo visatos ir jos kilmės vaizdas. Jis nusi- 
vokdavo esąs ne šalia gamtos, bet įterptas į visą 
gamtą ir visus jos vyksmus. Jo dėmesys krypo 
ne į paskirus daiktus ir reiškinius, bet stengės, 
kiek galėdamas, viską plačiau aprėpti ir giliau 
įžvelgti. 

Vydūnas iš mažens domėjos savo kūnu. No- 
rėjo didelis užaugti. Stebėjo savo kūno augimą, 
dažnai jį matuodamas. Draug su broliais ir se- 
serimis matuodavos prie durų staktos ir buvo 
nepatenkintas, kad vyresnysis brolis labiau 

augštėjo, negu jis. Vydūnui dideliam užaugti ne- 
buvo lemta. 

Taip pat ir silpna sveikata skatino Vydūną 
rūpintis savo kūnu. Savo trapų ir jautrų kūną 
jis gaivino ir stiprino natūraliomis priemonėmis: 
grynu oru, sveiku augaliniu maistu, kasdienine 
mankšta ir fiziniu darbu. Kasdien darydavo kvė- 
pavimo pratimus, gimnastikuodavo, vasaromis 
maudydavos, žiūrėdavo kūno švaros, kad oda, 
kaip pagalbinis kvėpavimo organas, gerai veik- 
tų. Jau nuo penktų metų amžiaus pradėjo čiuož- 
ti ir šį gražų bei sveiką sportą praktikavo ligi 
1945 metų sausio 26 d., t. y. tol, kol neteko sa- 
vo pačiūžų. Taip pat gana anksti pradėjo važi- 
nėti ir dviračiu, vėliau juo dažniau ir tolimas 
keliones darydamas; ir dviračiu važinėjo ligi pat 
1944 metų. 

Bendraudamas su gamta, Vydūnas jautė jos 
grožį ir visur plazdančią gyvybę, girdėjo jos įsta- 
biuosius garsus, kurie aidi ir vėjelio dvelkime, 
ir lapų šlamėjime, ir paukščių čiulbesy, ir upe- 
lio čiurlenime, ir jūros ošime ... Todėl jis anks- 
ti susidomėjo mužika ir ją pamilo. 

Visa Storostų šeima buvo muzikali, ir mu- 
zikos garsai dažnai skambėdavo jų namuose. Tė- 
vas — muzikas mėgėjas. Čia jis smuiku griežia, 
čia pianinu skambina, čia fleitą pučia. Turėjo 
du pianinu ir keletą smuikų. Iš jų vienas — ma- 
žas. Jis kaip tik mažajam Vydūnui, ir jis, dar 
nė dešimties metų nesulaukęs, tėvo pamokomas, 
pradėjo smuikuoti. Tėvas turėjo ir dvi fleitas. 
Ir sūnelis bandė fleita tėvui pritarti. Tačiau jo 
jaunučiams ir iš prigimties silpniems plaučiams 
— tai per sunku. 

Vydūną labiausiai traukė ne smuikas ir ne 
fleita, bet arfa. Turėti arfą ir ja skambinti — 
didžiausia svajonė. Ji buvo lyg ir beįvykstanti. 
Lietuvis kaimynas jam padirbo senoviškas kank- 
les, o tėvo bičiulio žmona žadėjo ir laukiamąją 
arfą. Viešedamas su tėvu pas tą bičiulį, džiau- 
gės skambindamas arfa. Bet toji laimė ir džiaugs- 
mas buvo tik laikinas. Tėvo bičiulio žmona žadė- 
tosios arfos nedavė. Tada tėvas sūneliui norėjo 
pats padirbti arfą. Tik šis darbas jam nesisekė. 
Taip ir liko arfa ir ja skambinimas svajone, ku- 
ri tikrenybe virto daug vėliau. 


Ypač mėgdavo giedoti motina, kuria anksti 
pasekė ir visi vaikai. Storostų šeimoje susidarė 
gražus giedotojų būrelis. Iš pradžių buvo gieda- 
ma ir dainuojama vienu balsu, vėliau dviems, 
trimis ir pagaliau keturiais. Žiemą, vakaro prie- 
blandoje, Storostų sūnūs ir dukterys praleisda- 
vo ištisas valandas, giedodami ar dainuodami. 
Tos gražiosios pramogos, to mažojo brolių ir se- 
serų choro vedėjas buvo Vydūnas. 


Graži patinkama muzikos gaida dešimtametį 
Vydūną skatino jai žodžius sugalvoti. Ir jis ban- 
dė lietuviškai ir vokiškai eiliuoti. Geriau sekės 
vokiečių kalba, ir jis iš pradžių ja rašė. Vaka- 
rais, baigus mažojo choro giesmes ir dainas, Vy- 
„dūnas savo brolių ir seserų buvo prašomas pa- 
pasakoti savo sugalvotas pasakas. Ir mažasis mu- 

zikas virsdavo klausytojus užburiančiu pasako- 
toju, kurio susižavėję, rankutėmis smakriukus 
parėmę, klausės broliukai ir sesutės. Taip būda- 
vo kuone kas vakaras. Augo ir brendo būsimasis 
rašytojas ir mąstytojas. 

Anksti pasireiškė ir Vydūno linkimas pieš- 
ti bei tapyti. Iš jo vaikiškų piešinių tėvų pažįs- 
tami, nusimaną apie dailę, pranašavo, kad jų 
vaikas tapsiąs didžiu dailininku. Tačiau jis juo 
netapo. Baigęs septintuosius metus, jis savo min- 
tis, jausmus ir jį supantį pasaulį labiau linko 
vaizduoti ne piešiniais, bet žodžiais, pasakoji- 
mais. Jo talentas glūdėjo žodžio mene. 


Pradžios mokslą Vydūnui davė pats tėvas, 
ir jį išmokė daug daugiau, negu jis būtų išmo- 
kęs, lankydamas pradžios mokyklą. Vydūno tėe- 
vas, mokydamas savo sūnų, daug dėmesio kreipė 
tikybos mokslui. Jis buvo gerai supažindintas ne 
tik su Šventuoju Raštu, bet ir su įvairių tautų 
tikybiniais padavimais, ypač su persų Zaratus- 
tros Avesta. 


Keturiolikos metų Vydūnas tevo buvo pri- 
ruoštas augštesnei gimnazijos klasei. Tačiau, tė- 
vui netekus motinos įnešto turto, jis dėl lėšų 
stokos sūnaus nebegalėjo leisti į gimnaziją, ir 
reikėjo jieškoti pigesnės mokyklos. 1883 m. Vy- 
dūnas įstojo į Pilkalnio mokytojų paruošiamąją 
mokyklą (Preferanda). Tos mokyklos mokiniams, 
mokantiems lietuviškai ir gabiems, valdžios pa- 
gal jų gabumus buvo skiriamos stipendijos. To- 
kią stipendiją, ir dargi nemažą, gavo ir Vydūnas. 


Dėl akių ligos jis kurį laiką negalėjo pamo- 
kų lankyti, gydėsi, ir dėl to jo mokslas kiek su- 
truko. Pirmajame mokslo metų ketvirtyje iš ti- 
kybos, vokiečių kalbos ir gamtos mokslų gavo 
nepatenkinamus pažymius. Antrajame mokslų 
metų ketvirtyje jau iš visų mokslo dalykų gavo 
patenkinamus, trečiajame — gerus, o kituose 
labai gerus pažymius. Vydūnas buvo gabus ir 
stropus mokinys. 


Pabaigęs Pilkalnio mokytojų paruošiamąją 
mokyklą, Vydūnas toliau savo mokslą tęsė Ra- 
gainės mokytojų seminarijoje. Čia tarp kitų mo- 
kinių greit iškilo savo gabumais. Ir mokytojų ir 
mokinių dėmesį kreipė savo literatūros rašomai- 
siais darbais, kurie buvo vertinami labai gerai. 
Rašinėjo eilėraščius, ir savo mokslo draugų bu- 
vo vadinamas poetu. Po metų direktsriaus buvo 
paskirtas savo klasės pirmūnu. Vydūnas ne tik 
dailiai rašė, bet taip pat gražiai ir patraukliai 
kalbėjo. Tad po metų Ragainėje mokiniams ir 
seminarijos mokytojams įvairiomis progomis ir 
įvairiais klausimais sakė kalbas. 


Vasaros atostogas praleisdavo tėvų namuose. 
Mėgo vienas ir su vyresniaisiais broliais daug 
keliauti po apylinkę. 1886 m. aplankė Jonaičiuo- 
se gimtąjį namelį, iš kurio kitur gyventi išsikė- 
lė, turėdamas kiek daugiau kaip vienerius me- 
tus. Vydūno atminime ligi paskutinių dienų iš- 
liko paupy gimtasis namelis su suoleliu prie sie- 
nos sode, šalia prieangio. To namelio savininkas, 


tevo giminaitis ūkininkas Palkys, su savo žmo- 
na gyveno didžiajame name, prie sodo. Vydūnas 
ir juos aplankė, ir tas lankymasis jam palikęs 
didelį įspūdį. Palkienė buvus tokiomis ilgomis 
kasomis, kurios palaidos, jai atsistojus, siekusios 
žemę, apgaubdamos ją, lyg koks apsiaustas. 

į Atostogų metu skersai ir išilgai išvaikštinė- 
Jo visą apylinkę, nuo Šyšos ligi Isros, ir nuo 
Gumbinės ligi Klaipėdos. Dažnai lankėsi prie 
Kuršių Marių ir kopose. 

Mokytojo egzaminus 1888 m. Vydūnas išlai- 
kė gerai. Iš visų mokslo dalykų gavo labai gerus 
pažymius, tik iš kūno kultūros ir giedojimo — 
patenkinamus. Tuo metu sirgo plaučių krauja- 
vimu, tad nei gerai gimnastikuoti, nei dainuoti 
bei giedoti negalėjo. 

Tais pat metais buvo paskirtas Kintų baž- 
nytkaimio triklasės mokyklos mokytoju. Kintai, 
prie Kuršių Marių ir smėlingo pušynėlio, buvo 
sveika vieta gydytis plaučius. Kintų mokykloje 
Vydūnas žemesnėse klasėse mokė vokiečių ir lie- 
tuvių kalbų, o vyresniojoje klasėje — geogra- 
fijos, istorijos ir kūno kultūros. 

Laisvu nuo mokyklos darbo metu vaikščio- 
davo po gražią giraitę, giliai į savo nesveikus 
plaučius traukdamas pušų. sakais kvepiantį orą. 
Giraitėje jį beveik kiekvieną kartą pasitikdavo 
stirnos ir stirnaitės. Pirmą sykį jas išvydo, kai 
jos rovėsi žolės pasisotinti. Vydūnui priartėjus, 
jos pakėlė savo galvas ir žiūrėjo į jį kiek nuste- 
busios. Jam einant tolyn, ir jos ėjo drauge, lyg 
žvelgdamos į jį: Vydūnui iš giraitės išėjus, jos 
pasiliko bestovinčios pakraštyje. Jis atsigręžė at- 
gal ir vis dar matė jas bestovinčias ir į jį be- 
žiūrinčias. 

— Ar jos linki man sveikatos ar iš manęs 
ko laukia, — galvojo Vydūnas, bemąstydamas 
apie pagiryje likusias stirnas. 

Kartais Vydūnas po giraitę vaikščiodavo ir 
kitų žmonių lydimas. Ir tuo kart sutiktos stir- 
nos žiūrėdavo į juos, bet jo palydovams garsiai 
"kalbant, stirnos giliau traukėsi į mišką ir iš čia 
stebėdavo keleivius. Vienam kitam iš jų šūkte- 
lėjus, jos slėpdavos miško gilumoje. Vydūnui tai 
ne kartą matant, kilo klausimas: 

— Ko gyvuliai laukia iš žmogaus? Juk ir 
kiti gyvuliai, lyg ko norėdami paklausti, žiūri į 
žmogų. 

Šį klausimą besvarstydamas, priėjo išva- 
dos, kad gyvuliai laukia iš žmogaus gero ir nusi- 
vilia, sulaukę pikto. Štai, nuvargintas, o gal ir 
kankintas žirgas, nusiminęs, primerkęs akis ži 
ri žemyn, lyg nieko gero nebesitikėdamas ir ne- 
belaukdamas iš savo šeimininko Žmogaus... 


Gamtos mėgėjas Vydūnas, gyvendamas Kin- 
tuose, dažnai čia pėsčias, čia dviračiu keliauda- 

J. K. JONYNAS — Kalėdų naktis 


(Medžio raižinys) 


vo ir po tolimesnes apylinkes, iki Rusnės ir Prie- 
kulės. Jis mėgo lankyti tas vietas, kurios pasi- 
žymėjo savo gamtiniu grožiu ir įvairumu. 
Gimtinės gamta Vydūną viliojo ir traukė. 
Jis jautė jos visur plasdančią gyvybę. Kalneliai, 
upeliai, daubos, girelės, saulės spindulių nužer- 
tos ir miglose skendančios, alsavo gyvumu, žė- 
rėjo savo nuostabiu grožiu, šnekėjo sava kalba, 
kurios buvo malonu klausyti. Vydūnui atrodė, 
kad gamta — lyg kokia geradarė, kurią reikia 
mylėti, iš kurios galima daug tikėtis, kuri jam 
palengva apreikš savo slėpinius. Jis gamtoj jau- 
tės, lyg šventykloj, visuomet maldingai nusitei- 
kęs. Tik atsidėjus mokslinėms studijoms, labiau 
suartėjus su bibliotekomis, muziejais, archyvais, 
gamtinė aplinka nebeteko pirmykščio savo slė- 
piningumo: ji atrodė lyg sustingtų ar tuštėtų. 


Great Neck, 
1953. II. 26. 


167 


ŽIURKIŲ KAMERA 


TRIJŲ VEIKSMŲ DRAMA 


JONAS GRINIUS 


II 


IšPAŽINTIS PER PRIEVARTĄ 


Tas pats tardytojų kambarys MGB įstaigoj, kaip 
pirmame veiksme. Uždangai pakilus, Bobrovas kažin- 
ką triūsia prie elektrinio jungtuko sienoj, 0 Kamnio- 
vas darbuojasi, palindęs po centriniu rašomuoju sta- 
lu. 


1. 


BOBROVAS (atsigręžęs, su atsuktuku rankoj). 
tau sekasi, Kamniovai? 

KAMNIOVAS (su pastangomis). Tuojau... Aš tuojau. 
BOBROVAS (prieina arčiau centrinio stalo, veda 
žvilgsnį grindimis nuo stalo iki jungtuko sienoj, pa- 
suka jį porą kartų, vėl grįžta prie centrinio stalo ir 
žiūri po juo). Na, kaip?... ' 
KAMNIOVAS (išlysdamas). Jau baigiau. 

BOBROVAS. Dabar reikia išmėginti. Aš einu tenai. 
(Rodo į dešinę). O tu kalbėk į “varnos galvą“. (Išei- 
na dešinėn, palikdamas duris atidaras). 
KAMNIOVAS (imituodamas Morkaus balsą). Mano 
brangioji Joana! Dėl tavo dieviškos gracijos, dėl ta- 
vo kojytės batelio esu viskam pasiryžęs. Galiu net iš- 
duoti komunizmo fanatikus ir keliauti į Sibirą. 
BOBROVAS (už scenos juokiasi). Puikiai girdėti. Pui- 
kiai. (Pasirodo duryse). O dabar “varnos galvą“ iš- 
junkim ir išmėginkim mikrofoną po stalu. (Išnyksta 
dešinėj). 

KAMNIOVAS (pasuka jungtuką sienoj, uniformine 
kepure uždengia “varnos galvą", atsisėda ir vėl imi- 
tuoja Morkų). Aš smerkiu visas bolševikiškas žiaury- 
bes, dvasiškas tėveli, gailiuosi dėl visų savo anksty- 
besnių niekšybių, žadu kovoti iki paskutinio kraujo 
lašo banditų eilėse ir už tai prašau man išduoti ne- 
mokamą bilietą į Alacho dangų. 


Kaip 


BOBROVAS (už scenos). Gerai. Labai gerai. (Įeida-- 


mas iš dešinės ir uždarydamas duris). Tu puikiai mo- 
ki imituoti, Kamniovai. Galetum ir tu vaidinti įsimy- 
lėjusį buržuazinį romantiką. 

KAMNIOVAS (nieko neatsako, paima nuo stalo ke- 
pūrę ir ją pakabina ant vagio). 

BOBROVAS. Ko tu taip staiga surimtėjai, Kamnio- 
vai? 

KAMNIOVAS. Menkas džiaugsmas, kai bolševikas taip 
įsipainioja į moters sijoną, kad rizikuoja savo galva. 
BOBROVAS. Graži merga, ta lietuvė. Bet tau, manau, 
tos burtininkės pavojus negresia? 

KAMNIOVAS. Tu perdaug dažnai kalbi apie moteris, 
Bobrovai. Priešakiniam bolševikui tai netinka. 
BOBROVAS. O kaitroj, kai trokšti gerti, ar stiklinė 
vandens tavęs nevilioja? 

KAMNIOVAS. Tu dar tiki, kad yra moterų... 


KAM / Tu d „ tokių 
švarių, kaip stiklinė vandens? 

BOBROVAS (nueidamas). Ar čia jau taip labai svar- 
bu švarumas? 

KAMNIOVAS. Galbūt. Nors man vis norisi sutikti šva- 
rią moterį. Netokią, kaip mūsų Vara. 

BOBROVAS (atsigręždamas). Tu Varos neniekink. Ji 
pirmoji įspėjo Morkaus svyravimus. Ir jeigu jos įta- 
rimai pasitvirtins, ji bus brangesnė už šimtą švariųjų. 
KAMNIOVAS. O man ji vistiek, kaip bezdžionė zoolo- 
gijos sode. (Sėda). 

BOBROVAS. Saugokis, Kamniovai! Tavoji idėja apie 
moterų švarumą kapitalistinė. Ar tu čia, Lietuvoje, ja 
užsikrėtei? 

KAMNIOVAS. Nieko aš neužsikrėčiau. Dar jaunas 
“bezprizorninkas" aš pirmą kartą moterį pažinau ant 
šiukšlyno po tiltu... Su keturiolikos metų mergaite. 
BOBROVAS. O! Tai tavo pradžia įdomesnė. 
KAMNIOVAS. O man kartais šlykštu. Mes tą išbadė- 
jusią mergaitę nusipirkom už duonos kriaukšlelį. (Ty- 
la). Gal kaip tik dėl to man reikia kažin ko, kas at- 
svertų tą patiltės mėšlyną. (Įeina Vara). 


2. 


VARA. Ar Morkaus dar nėra? 

BOBROVAS. O ką tu jam turi? 

VARA. Norėjau pranešti, kad man sugundyti Ginkų 
nepavyko. 

KAMNIOVAS (stoja). Tai apie Morkaus santykius su 
Joana švelnyte nieko naujo? i 
VARA. Tas buržuazinių prietarų maišas pasirodė per- 
daug kietas. Jokio žodžio, jokio gesto. Net cigaretės 
nepaėmė. 

AS Reikėjo pasveikinti į snukį, ir būtų pra- 
ilęs. 

VARA. Netekusi kantrybės pasveikinau, bet jis vis- 
tiek — kaip žemė. 

Ra a Ricina iš tavęs, o ne tardytojas. (Vaikš- 
0). 

VARA. O tu kas? (Eidama į Bobrovą). Bobrovai, pa- 
skolink man cigaretę. 

BOBROVAS (išimdamas portcigarą). Vis tiek, Varva- 
ra Ivanovna, aš tam katalikų bondzai pavydžiu. Jis 
bent matė tavo grožį. 

VARA (imdama cigaretę). Nieko jis nematė, tas apuo- 
kas. Kai tik pradėjau nusirengti, jis Klupo ant kelių 
į kampą ir šitaip išklūpojo, kol sargybinis išvedė. 
BOBROVAS (nusijuokęs). A, Varvara Ivanovna, jei tu 
mane pakviestum, aš taip akiplėšiškai tavęs nepanie- 
kinčiau. A 

VARA (trenkdama Bobrovui į veidą). Prašau! 
BOBROVAS. Ar pasiutai? Už ką? 

VARA. Kamniovai duok degtuka. (Kai šis uždega, ji 
nueina ir rūko nusisukusi į langą. Įeina Morkus). 

KAMNIOVAS. Morkau, tu šį vakar el civiliškai? 
MORKUS. Civiliškai. . 2 Ai 
KAMNIOVAS. Tardytojui uniforma suteikia daugiau 
orumo. 

MORKUS. ši vakarą aš vėl turiu tardyti savo pažįs- 
tamus. Uniforma tik trukdytų jų pasitikėjimą manim. 
BOBROVAS. Kažin, draugas Morkau, ar neperdaug 
tų visokių pasitikėjimų ir veršiuko švelnumų? 
MORKUS. Tai paimkite iš manęs bylą ir veskite pa- 
tys. Su pažįstamais aš kitaip negaliu. 

BOBROVAS. Tiesa, prieš tą juodskvernių kunigą tu 
puikiai suvaidinai nusivylusį. Bet vaisiai per maži. 
Reikia jo talkininkų. 

MORKUS (sėsdamas). Suseksim, draugas Bobrovai, 
visus suseksim. Tavo patarimo taip pat neužmiršau. 
O ivarginti laiko pakaks. 

KAMNIOVAS. Bet tu įvarginti visai nesistengi. Prieš 
tą banditų dvasios vadą tu beveik neparodei bolševi- 
kiško pranašumo. 

MORKUS (trinktelėjęs plaštaka į stalą). Kamniovai, 
eik po velnių su savo pamokslais! (Stoja). Man būtų 
labai įdomu, kokį pranašumą parodytum tu prieš žmo- 
gų, kuris būtų tave slėpęs nuo fašistų. (Sargybinis 
įveda Ramunę). 

BOBROVAS. Na, Kamniovai, nebepykinkim mūsų 
jautriojo draugo. Eikime. (Jis su Kamniovu išeina į 
dešinę, o sargybinis į kairę). 

VARA (eidama į Morkų). Tu buvai teisus, Morkau. 
Tas juodvarnis labai kietas. Per visą naktį net lūpų 
nesuvilgė. 

MORKUS. Už tai aš jį šį vakarą pamokysiu, Vara. 
VARA. Tikra pamoka jam — tik troškulio kamera. 
Tikek manim. 

MORKUS. Reikės pagalvoti. (Varai išėjus, atsineša 
iš spintos bylą ir atsisėda). Drauge Ramune, prašau 
arčiau. (Kai ši prieina tyli ir nedrąsi). Tai kaip da- 
bar? Ar man jau pasakysit teisybę, ar dar norėsit 
grįžti į savo vienutę apsigalvoti? 

RAMUNĖ. Ne, ne, draugas tardytojau. Tik nebesiųskit 
manęs į tą vienutę. 

MORKUS. Tai ko jūs taip aklai pasiduodate sesers 
įtakai? Argi jūs, tokia protinga ir graži mergina, ne- 
galite apseiti be auklės? 

RAMUNĖ. Joana man — tik sesuo, o ne auklė. 
MORKUS. Jei ne auklė, tai ko jūs lendate po jos fa- 
natišku sijonu ir drauge su ja mušate kakta į sieną? 
RAMUNĖ. Tai jūs man patarkite, draugas Morkau. 
Taip nuoširdžiai. Juk ir mes jus kadaise gelbėjom. 
MORKUS. Sėskit. (Kai ji atsisėda). Aš jums aną kar- 
tą sakiau, kad mūsų teismo nereikia bijoti. Bet užtai 
reikia viską, viską prisipažinti ir apgailėti. O jei nu- 
kautų banditų tarpe dar buvo jūsų brolis, šis faktas 
jūsų padėtį gali tik palengvinti, bet ne apsunkinti. 
RAMUNĖ. Iš tikrųjų? 4 . 
MORKUS. Taip, Ramune. Jeigu jūs laidojote svetimus 
banditus, tai reiškia, kad jūs atlikote sąmoningai, iš 
priešingumo sovietinei valdžiai. Bet jeigu jūs palaido- 
jote savo brolį, jūs pasielgėte jausmų paveikta. 
RAMUNĖ. Bet jei aš būčiau partizano sesuo, Mane 
baustų už tai, kad aš jo sesuo. 3 ; 
MORKUS. Kvailystės, Ramune, ir priešų pikta „pro- 
paganda. Komunistinė valdžia niekada nebaudžia už 
giminystę. Pagalvokit. Argi jūs kalta, kad jūsų bro- 
lis išėjo su ginklu kovoti prieš mus? 4 j L 
RAMUNĖ. Žinoma, nekalta. Jis manęs nė nesiklausė 
ir nieko nesakė. 


MORKUS. Na, matot. Bet kai sužinojote, kad brolis 
Zuvo, Jumyse sukilo seseriški jausmai. Aš jus pažįs- 
tų. „Kaip jauna ir jautri mergaitė, jūs neapgalvotai 
pasidavėt gailesčio impulsui. Jūs net užmiršote val- 
džios draudimą, o tik visa širdimi stengėtės atlikti 
paskutini patarnavimą aikštėj pamestam broliui. 
RAMUNĖ (graudindamosi). Iš tikro... Man brolio la- 
bai gaila. Bet... jei aš išpasakočiau viską, ar manęs 
nesušaudytų? 

MORKUS. Meskit tuos kvailus priešų išmislus. Už ką 
gi jus šaudyti? Jūsų prisipažinimas tik parodys, kad 
Jūs apgailit savo širdies klaidą. Nors, tiesą pasakius, 
komunistas tokių klaidų neturi daryti. Bet jūs — jug 
nekomunistė? 

RAMUNĖ. Nekomunistė. 


MORKUS. Tai daug paaiškina. Ir jeigų nuoširdžiai 
viską išpasakosite ir dar sutiksite padėti mūsų darbe, 
Jūs tuo pačiu daug palengvinsite ir seseriai. O jai pa- 
dėti labai reiktų. Labai. 

RAMUNĖ. Ar jūs ant Joanos nebepykstatė? 
MORKUS. Mes jau išsiaiškinome. Ir užtai aš jums 
sakau, drauge Ramune, kad ją reikia gelbėti. Jūs pa- 
ti žinote, kokia ji tiesi ir atkakli. Niekas nepatikės, 
kad ji būtų palaidojusi lavonus tik dėl širdies impul- 
so. Jei ji šitaip padarė, ji elgėsi apgalvotai, kad iš- 
juoktų mūsų valdžios įsakymus. O tai jau didelis nu- 
sikaltimas. Tuo tarpu jūs... 

RAMUNĖ. Aš labai norėčiau sesutei padėti, bet aš bi- 
jau... (Ji stoja), Ir aš nežinau... 

MORKUS. Jūsų laisvė ir Joanos likimas — beveik jū- 
sų vienos rankose... Bet elkitės, kaip jums patinka, 
Dėl vieno tik nuoširdžiai įspėju — nesekite kvailu 
sesers pavyzdžiu. Jei per užsispyrimą dar kartą už- 
trenksite duris, tada jau abi pražūsite. 

RAMUNĖ (pasiryždama). Jei jūs taip patariate, gerai. 
Aš viską pasakysiu. 

MORKUS. Galų gale pasirinkote protingą kelią. (At- 
siversdamas bylą). Sėskite, drauge Ramune. (Kai: ši 
atsisėda). Dabar man pasakykit, kaip jūs atpažinote 
savo brolį, kaip suėjote į santykius su banditais, kaip 
suorganizavote laidotuves ir t.t. 

RAMUNĖ. Aikštėje pamestų vyrų tarpe savo brolio 
neatpažinau, nes labai bijojau. Bet vakare pas mus 
atbėgo viena mergaitė iš kaimo. Ji laisvės kovotojų 
vardu pranešė, kad mūsų brolis su dviem draugais 
susisprogdino slėptuvėje, kai rusai juos ten apsupo. 
MORKUS. O kaip pavardė tos merginos, kuri jums 
tą žinią pranešė? 
RAMUNĖ. Tos mergaitės aš visai nepažinau. 
MORKUS. O toliau? 

RAMUNĖ. Dėl Vyto mirties aš pradėjau verkti ir pra- 
šyti, kad mano brolį draugai palaidotų. Tada ta ne- 
pažįstama mergaitė sutiko mane nuvesti pas laisvės 
kovotojus ... atsiprašau, pas banditus. 

MORKUS. Kur jūs tuos banditus sutikote? Pas kokį 
ūkininką? : 
RAMUNĖ. Aš juos sutikau girioj, jų būstinėj. Bet vie- 
tos aš nežinau: buvo naktis, ir ta mergaitė mane ve- 
dė užrištomis akimis. 

MORKUS. O kaip suorganizavot laidotuves? 24 
RAMUNĖ. Tie vyrai man liepė pasakyti milicininkui 
Sakalui, kad jis, kai bus sargyboje, visa sutvarkytų 
taip, kad partizanai naktį galėtų paimti lavonus iš 
aikštės be triukšmo. 

MORKUS. Tai jūs nunešėte tam išdavikui įsakymą 
nužudyti pareigas einantį milicininką? 

RAMUNĖ. Aš visai nežinojau, kad šimkovas, tas mi- 
licininkas, bus nužudytas. 

MORKUS (rašydamas). O kaip patyrėt apie brolio 
laidotuvių naktį? - Ž 

RAMUNĖ. Pamačiau sargyboje Sakalą, aš tuo atspė- 
jau. O kai visai sutemo, vėl atėjo ta pati nepažįsta- 
ma mergaitė ir pranešė, kad apie vidurnaktį bus lai- 
dotuvės. Tada aš priskyniau lelijų ir pranešiau sese - 
riai. 

MORKUS (rašydamas). Seseriai... 
kunigą Ginkų prie duobės? 
RAMUNĖ. Aš nežinau. , 
MORKUS (kietai). Nemeluok, Ramune! Kunigas Gin- 
kus atėjo į laidotuves jūsų pakviestas arba savo inl- 
ciatyva, nes tas laidotuves jis organizavo drauge su 
umis. 

RAMUNE, Aš jums sakiau taip, kaip buvo. Aš dau- 
giau nieko nežinau. 

MORKUS. Jūs nebežinot dėl to, kad vėl kvailai klai- 
džiojate paskui savo užsispyrusią seserį. 


O kas pakvielė 


RAMUNĖ. Jūs gi matot, draugas Morkau, kad aš nesu 


užsispyrusi. 

MORKUS (rašydamas). Tai iš kur Ginkus galėjo su- 
žinoti, kur ir kada nueiti prie duobės, jei jūs nekvie- 
tete? 

RAMUNĖ. Nežinau. Aš tik mačiau, kad jis atėjo su 
vienu vyriškiu. 

MORKUS. Ar pasirašysit po tuo, ką prisipažinot? 
RAMUNĖ. Pasirašysiu. Bet jus labai prašyčiau nebe- 
siųsti manęs į tą vienutę. 

MORKUS (pakėlęs telefono ragelį). Prašau man at- 
vesti pilietį Stakni. (Padėjęs ragelį, vėl rašo. Paskui 
ištiesia raštą Ramunei. (Prašau persiskaityti. (Atsi- 
stoja ir užsirūko cigaretę). 

RAMUNĖ (perskaičiusi, nedrąsiai). Draugas tardyto- 
jau, čia viskas surašyta taip, kaip sakiau. Tik vienas 
dalykas kitaip. 

MORKUS (atsigręždamas). Kitaip? 

RAMUNĖ (nedrąsiai). Kad kunigas Ginkus su manim 
laidotuvių neorganizavo. 

MORKUS. Bet jūs prašėte, kad kunigas Ginkus pa- 
laidotų jūsų brolį. Jis sutiko ir slaptai prie duobės 
nuėjo. Ar tai nėra organizavimas? 

RAMUNĖ (stoja). Iš karto kunigą Ginkų norėjau 
prašyti, bet neprašiau. Tikrai neprašiau. 

MORKUS (eidamas į ją). Gerai, piliete švelnyte. Kad 
prisimintumėt teisybę, aš jus pasiųsiu į žiurkių ka- 
merą. 

RAMUNĖ (beveik šaukia). Ne, ne!... Draugas tardy- 
tojau!... (Ieina sargybinis su Stakniu). 

MORKUS. Prašau ramiai!... 

MORKUS (sėsdamas prie centrinio stalo). Stakny, ar 
pažįsti Ramunę švelnytę? 

STAKNYS (rodydamas galva). Nagi štai. Pažįstu. 
MORKUS. Ar ji dažnai lankosi pas kunigą Ginkų? 
STAKNYS. Kai kada, reiškia, ateina. Bet ar dažnai, 
aš neskaičiuoju. 

MORKUS. Prieš banditų laidotuves ar buvo atėjusi? 
STAKNYS (galvodamas). Nagi... rodos, kad buvo. 
MORKUS. O apie ką ji su Ginkum kalbėjo? Ar nesi- 
tarė apie laidotuves? 

STAKNYS. šito jau tai prašyčiau manęs neklausti, 
ponas tardytojau. Reiškia, prie svetimų durų skylu- 
tės aš nesiklausau. 

SUS Tu, švelnyte, ar Staknį pažįsti? Ar buvai 
pas J]: 

RAMUNĖ. Taip. Pas poną Staknį ir pas kunigą Gin- 
kų prieš laidotuves buvau. Tai teisybė. Bet kunigo 
Ginkaus tada neradau. Jis buvo išvykęs pas ligonį. 
MORKUS. O prie duobės nueiti jis susiuodė per erd- 
vę? Taip, ar ne? 

RAMUNĖ. Ar manęs į tą žiurkių vienutę nebesiųsite? 

MORKUS. Aš gi sakiau. Jei prisipažinsi ir pasirašysi? 
RAMUNĖ. Tai duokite. (Ji pasirašo). 

MORKUS. Draugas Smirnovai, švelnytės į vienutę ne- 
bevesk. Padėk į kamerą aštuntą. e 
SMIRNOVAS. Klausau, draugas tardytojau. (Jis išve- 
da Ramunę. 


6. 


MORKUS. Pilieti Stakny, ateik arčiau ir sėsk. (Kai 
Staknys atsisėda, jis iš spintos atsineša juodą kryže- 
lį). Ar tu esi kur nors šitą kryželį matęs? Sakysim, 
kunigo Ginkaus kambary? , 
STAKNYS. Ne. Kunigo kambary ant sienos kabo tik- 
ras kryžius. 

MORKUS. Tai kieno šis? Gal tavo paties? 

STAKNYS. Ne, nežinau. 

MORKUS. Na, gerai. Mes tuoj sužinosime. (Pakelia 
telefono ragelį). Prašyčiau tuojau atvesti Oną Stak- 
nienę. (Padėjęs ragelį). Kodėl tu priėmei pas save 
Ginkų gyventi? Ar nežinai, kad kunigai — liaudies 
priešai, ir valdžia jų nemėgsta? 

STAKNYS. Kai kunigas nebeturi, kur gyventi, tai 
žmonės turi jam padėti. Reiškia, todėl mes jį ir pri- 
ememe. 

MORKUS. Ar fašistų šunes pas Ginkų dažnai lankosi? 
STAKNYS. Pas jį nesilanko jokie šunes, ponas tardy- 
tojau. 

MORKUS (atstodamas). Nevaidink kvailo, 
Aš klausiu, ar pas jį dažnai lankosi banditai. 
STAKNYS. Tai jūs šitaip, reiškia, ir sakykit. 
MORKUS. Bet kodėl tu nė karto nepranešei milicijai, 
kada tie banditai buvo atėję? (Jis sėda). 

STAKNYS. Tai kad mūsų namo banditai nė kartą ne- 
buvo užpuolę. 

MORKUS (trinktelėjęs plaštaka į stalą). Ir vėl kvai- 
14 vaidini!... dar pats banditų draugų būdamas? 
STAKNYS (stoja). Atsiprašau, ponas tardytojau... 
Tai reiškia, aš esu garbingas žmogus ir pats savo ran- 
komis uždirbu duoną be banditų pagelbos. 

MORKUS. Tai kodėl tu nesidedi į batsiuvių artelę, jei 
nesi nacionalinių banditų draugu? 

STAKNYS. Aš nemėgstu nei tinginiauti, nei viršinin- 
kų ant savęs turėti, ponas tardytojau. Tai reiškia, 
man vienam geriau sekasi dirbti. (Įeina sargybinis su 
Stakniene). 


Stakny. 


1; 


STAKNIENĖ (susigraudinusi nori pulti prie vyro). Jo- 
neli, tu mano! Aš maniau, kad tavęs nė gyvo nebėra. 
MORKUS. Piliete Stakniene, prašau be ašarų ... Drau- 
gas Smirnovai, gali eiti. (Sargybiniui išėjus, visai ra- 
miai). Matai, Stakniene, tu priėmei pas save kunigą 
iš geros širdies, o dabar jis tave pražudys su visa ta- 
vo šeima. 

STAKNIENĖ. Ponas tardytojau, kad jis labai geras ir 
malonus kunigas. Tik jam, žinoma, vargas pas mus. 
MORKUS (nusijuokia). Geras ir malonus! O jis dar 
malonesnis Joanai švelnytei. Ar ne taip, Stakniene? 
STAKNIENĖ. Aš nežinau, ponas tardytojau. 
MORKUS. Tai ko tauški pagiras, jei nežinai? O aš 
B pasakysiu, kad Joana švelnytė — jo meilužė, gų- 
ovė. 

STAKNIENĖ. Kažin, ponas tardytojau. Ji — tokia mo- 
kyta, o kooperatyve žmonėms greičiausią patarnauja. 
Visada tokia maloni ir graži mergaitė. 

MORKUS. Užtai ją Ginkus ir suviliojo, kad graži. Ka- 
tinas apie lašinius nusimano, nebijok. Bet kaip tu, 
Dadori moteris, jų šlykščius darbus pridengi? 


VAikK UT ON Y NAAS 
Kano a n ys 


(litografija) 


STAKNIENĖ. Aš nepridengiu, ponas tardytojau. IF 
man atrodo, kad ten nieko nėra. 

MORKUS. Kaip nieko nėra?... Tu, turbūt, nežinai, 
kad Ginkus su švelnyte palaidojo banditus ir nužudė 
milicininką šimkovą. 

STAKNIENĖ. Negali būti! 

MORKUS. Ir vėl? Negali būti... (Paimdamas iš stal- 
čiaus laikraštį). Štai, tau, varna! Pasiskaityk. ką ra- 
šo laikraščiai. Pamatyssi, kokių niekšybių tie tavo 
šventuoliai pridarė. 

STAKNIENĖ. Jei taip rašo, gal jie geriau žino... 


MORKUS. Aišku, kad žino. Bet už tai tu, kad dengi 
nusikaltėlius, dabar su vaikais turėsi keliauti į Sibi- 
rą (Stoja ir nueina nuo stalo). 

STAKNYS (nebesusivaldęs). Čia tai jau neteisybė, po- 
nas tardytojau. 

MORKUS. Kas neteisybė? 

STAKNYS. Tą naktį, reiškia, kada buvo nužudytas 
milicininkas, kunigas Ginkus nakvoja namuose. 
STAKNIENĖ (nusišluosčiusi ašaras). Joneli, argi tu. 
užmiršai, kad jis vidurnaktį buvo išėjęs? 

STAKNYS. Neišėjęs, močia, bet jis buvo išvestas. 

MORKUS. O kas jį išvedė? švelnytės? 

STAKNYS. Milicininkas. Sakalas. 

MORKUS. Aš klausiu tavo žmoną, o ne tave, banditų 
drauge. (Jis sėda). Tai, kaip, Stakniene, su kuo tą 
naktį Ginkus buvo išėjęs? 

STAKNIENĖ. Man rodos, kad jį išsivedė partizanas, t. 
y. banditas. 

MORKUS. (imdamas rašyti). Aš taip ir maniau. 
STAKNYS. Ponas tardytojau, kas tą naktį buvo ate- 
jęs kunigo, žmona visai nematė, nes, reiškia, ji lovoj 
gulėjo. Kai pasibeldė, aš pats atidariau duris ir ma- 
čiau. 

MORKUS (kietai). Tu dengi nusikaltėlius, Stakny? 
STAKNYS. Aš sakau teisybę, ponas tardytojau. 
MORKUS. O jei tas tavo aklumas pražudys tavo vai- 
kus, ar tai bus teisybė? 

STAKNYS. Jei jau tokie laikai, kad, reiškia, neva- 
lia pasakyti teisybės, tai tegu žūsta. 

STAKNIENĖ (bailiai). Jonel! Nekalbėk šitaip! ... 
STAKNYS. Nutilk, močia. Aš nenoriu meluoti. 
MORKUS (stoja ir eina į Saknį). Nenori... o vis dėlto 
meluoji, niekše! 

STAKNYS (ruošdamasis gintis). Tai — tas niekšas, 
verstaodis, 0 ne aš. 

STAKNIENĖ (puldama tarp vyro ir Morkaus). Joneli, 
susivaldyk! Tu mus visus pražudysi. 

STAKNYS. Ir taip, močia, nebėra gyvenimo. Blogiau, 
kaip tam šuniui be būdos. 

MORKUS (kuris, įsiterpus Staknienei, susivaldė ir 
pasitraukė, vėl atsisėdo). Sėsk čia, Stakniene. (Šiai 
atsisėdus, jis ima rašyti ir klausia). Dieną prieš tai, 
kai Ginkus išėjo su banditu, ar buvo pas ji atėjus Ra- 
muneė švelnytė? 

STAKNIENĖ. Buvo, ponas tardytojau. 

MORKUS (rodydamas). O kieno šis kryželis, Staknie- 
ne? Jūsų, ar kunigo Ginkaus? 

STAKNIENĖ. Kunigo Ginkaus. 

STAKNYS. Netiesa, močia. Kunigo kryžius — daug 
didesnis. 

MORKUS (kietai). Ir vėl tu kišies, Stakny? 
STAKNIENĖ. Gal tu nepastebėjai, Joneli. O aš, tvar- 
kydama kambarį, tokį kryželį mačiau kartą ant jo 
stalo. 

STAKNYS (nepatenkintas numoja ranka). E! Tu vi- 
sai... 

MORKUS (piktai pažvelgia į Staknį ir paima telefo- 
no ragelį). Alio. Prašau paimti kalinius. (Padėjęs ra- 
gelį, rašo ir paskui taria). Piliete Stakniene, aš čia 
surašiau tavo liudijimų protokolą. Čia pasakyta, kad 
milicininko nužudymo dieną tu matei, kad pas Ginkų 
buvo atėjusi Ramunė švelnytė. Tu nusikaltimo naktį 
matei, kad pas kunigą buvo atėjęs banditas, su ku- 
riuo jis apie vidurnaktį išėjo. Tu taip pat atpažįsti, 
kad kryželis, kuris buvo rastas banditų kape, yra 
kunigo Ginkaus. Ar šituos liudijimus dabar pasira- 
šysi? 

STAKNIENĖ. Ponas tardytojau, jeigu jūs man leis- 
tumėt pamatyti savo vaikus... savo mažyčius... 
MORKUS. Jei pasirašysi, aš ne tik tau leisiu vaikus 
pamatyti, bet ir tave pačią paleisiu. Tu bent nieko 
nebeslepi. i 

STAKNIENĖ. Dėkui, ponas tardytojau. Pasirašysiu. 
MORKUS (atsistoja, pakiša lapą ir plunksną). Pra- 
šau čia... > 
STAKNIENĖ (pamažu pasirašo ir pamato įeinantį 
sargybinį. Ji maldingu balsu kreipiasi į Morkų). Po- 
nuli brangusis, o mano vyro ar nepaleisi? 
MORKUS. Ne, Stakniene. Tu — kas kita, gera mote- 
ris, tik kunigų suklaidinta, 

VYTAUTAS 
JANKAUSKAS 


IAUSNSALT I LKTASS 

Aš išėjau lunatiku 

Į platų lauką. 

Ir gėlės vienadienės 

Kalbėjo man 

Apie gyvenimą ir didelį, ir gražų. 
Bet aš mMmiriau, 

Kai mano sapnas mirė. 

Ir liko jis anapus — 

Gyvenimas gražus ir nemarus. 


V. E-JIAS 


Švilpdamas vėjas ateina 
Medžiais, ir jūrom, ir pievomis. 
Smilga, kodėl palinkai? 

Jūros banga pasišiaušus. 

Medyje paukštis nutupęs 
Zvalgosi lizdo jaukaus. 

Dainą dainuoju prie židinio, 
Įkvėptas vėjo ir darganų. 
Smilga, kodėl palinkai? 


PRLTAR-LOANMUAS 


Ką aš žinau apie tave, 

Kuris kadaise 

Atsigulei po šia velėna? 

Ką aš žinau apie save, 

Kuris gal ryt 

Eis atsigulti po velėna? 

Ką aš žinau, ir ko žinoti negaliu? 


STAKNYS. Pagal jus, ponas tardytojau, kas teisybė 
— tai melas, o kas melas — tai teisybė. 

MORKUS. Smirnovai! Nuvesk Staknį į kamerą pirmą, 
kad atauštų ir pasidarytų protingesnis. O Staknienę 
gali paleisti, 

STAKNIENĖ. Ponuli brangusis! pasigailėkit!... Jis 
visada toks užsispyręs. 

MORKUS. Ne, Stakinene. Komunizmo priešams pasi- 
gailėjimo nėra. 

STAKNYS. Vadinas, lai gyvuoja ... laisvė ir teisybė... 
ponas tardytojau. (Eina vedamas sargybinio ir lydi- 
mas žmonos). 

MORKUS. Palauk, Smirnovai. (Kai šis duryse susto- 
ja). Atvesk man Joaną švelnytę. 

SARGYBINIS. Klausau, draugas tardytojau. (Sargy- 
biniui išėjus, Morkus išsiima cigaretę, kai dešinėse 
durysa pasirodo Kamniovas). 

KAMNOVAS (tarpdury, lyg nedrąsiai). Klausyk, Mor- 
kau. Gal tau reikia padėti? 

MORKUS. Kuo padėti? 

KAMNIOVAS (jeidamas). Tardyti Joaną Ššvelnytę. 
MORKUS. Kodėl ją, o ne kitus? 


KAMNIOVAS. Taip sau. Man įdomu. (Sėdasi prie šo- 
ninio stalo). 

pa Kas įdomu? Ar mano tardymas, ar ji, švel- 
nytė? 

KAMNIOVAS. Aš tokią moterį matau pirmą kartą. 
MORKUS. Ir nori išmėginti savo pasisekimą? 
KAMNIOVAS. Koks tu kvailas! 

MORKUS. Kamniovai, kalbėkim atvirai. (Eidamas i 
ji). Ir pasakyk man, ko tu iš tikrųjų nori? 2 
KAMNIOVAS. Duoti į snukį. (Stoja). 

MORKUS. Man? 

MORKUS. Už ką, po velnių? 

KAMNIOVAS. Už tai, kad tu — kvailas ir manai, kad 
aš ją įsimylėjęs. 

MORKUS. Ne, Kamniovai. Tų pavyduliauji ir... ma- 
ne įtarti. Bet mudu dėl jos nesipešime. Komunistams 
tai netinka. 

KAMNIOVAS. O tau ar neužeina noras duoti jai į 
snukį? j 
MORKUS. Juokdarys! 
palieku tau. (Sėda). 
KAMNIOVAS. Tai tau neįdomu išaiškinti, kodėl tos 
gatvės mergos veido oda — tokia pasiutusiai švelni ir 
skaisti? Buržuazinis mėšlas, o skaisčiame kristale? 
MORKUS. Už tai, kad ji — visai ne gatvės merga. 
KAMNIOVAS. Tai kas ji tokia? 

MORKUS (atsistodamas). Klausyk, Kamniovai... Ar- 
E pasiimk bylą tęsti, arba išeik. Man reikia susi- 
elkti. 

KAMNIOVAS. Tai mano pagelbos nenori? 

MORKUS. Ne. 

KAMNIOVAS (prieidamas arčiau Morkaus). O vis 
dėlto... tu jai trenk į veidą. Kitaip tu iš širdies 
raupsų neišsigydysi. (Sargybinis įveda Joaną. Ją per- 
žvelgęs Kamniovas tylus išeina dešinėn). 

MORKUS. Dėkui, Smirnovai. (šiam išėjus, jis sėda 
prie centrinio stalo). Prašyčiau sėsti, drauge Joana. 
(Kai ši atsisėda). Ar nauja kamera geresnė? 
JOANA. Dekui. Dabar galima ir atsisėsti ir atsistoti, 
bet pasilsėti vistiek sunku. 

MORKUS. Kai susitarsime, tada paskirsiu dar geres- 
nę. O dabar pakalbėkim apie jūsų brolį. Ar jis buvo 
nukautųjų tarpe? 

JOANA. Aš jums, rodos, sakiau. Lavonų tarpe brolio 
nemačiau. 

MORKUS. O jūsų sesuo prisipažino, kad ten buvo jū- 
sų brolis Vytas. 

JOANA. Kažin kokia mergaitė mums sakė, bet aš tuo 
netikiu. 

MORKUS. Kodėl? 

JOANA. Kalboms be įrodymų aš jau išmokstu nebeti- 
kėti. O lavonų veidai buvo taip šiurpiai granatų su- 
žaloti, kad aš nieko nepažinau. 

MORKUS. Jūs perdaug užsispyrusi. (Atsistodamas). 
Bet gal kaip nors susitarsime. (Jis iš spintos kažinką 
atneša saujoj ir ties Joana ant stalo padeda rožan- 
tėlį). Tas buvo rastas ant vieno bandito krūtinės. 
Gal jį pažįstate? 

JOANA. Ne. Nepažįstu. 2 
MORKUS (padėdamas ant stalo auksinį kryželį su 
grandinėle). Tai gal šį kryželį pažinsite? i 
JOANA (griebia kryželį ir jį bučiuodama suvaitoja). 
Viešpatie, mano Dieve! 

MORKUS. Tai šis kryželis jūsų brolio? 7 

JOANA (verkdama). Taip. Vyto. Mano pačios dovana. 
MORKUS. Prašau nurimti, drauge Joana, ir tą kry- 
želį grąžinti man. . 4 4 
JOANA (stočama). Ne, ne! Aš jums jo nebeatiduosiu. 


Šitaip tardyti pažįstamus aš 


MORKUS. Drauge Joana! Aš prašau... 

JOANA. Aš jus maldauju. Būkite toks geras. Nzatim- 
kite jo iš manęs. Tai mano brolio paskutinis prisi- 
minimas. 

MORKUS. Tai įrodomoji medžiga, ir aš negaliu. 
JOANA. Koks jūs kietas! (Pabučiavus kryželį, atiduo- 
da jį Morkui, pati sėda ir brauko ašaras). Mano Die- 
ve! Aš vis dar nenorėjau tikėti. Jau paskutinis iš mū- 
sų šeimos. 

MORKUS (rožantėlį ir kryželį padeda į spintą. Su- 
grižęs prie stalo, iš stalčiaus išima nosinėlę ir duoda 
Joanai). Drauge Joana, prašyčiau... 

JOANA (paima). Dėkui. (Nusišluosčius ašaras, nosi- 
nšlę padeda ant stalo). 

MORKUS (padėjęs į stalčių, sėda). Dabar, drauge 
Joana, du dalykai išaiškinti: banditų tarpe buvo jū- 
sų brolis Vytas, o jūs dalyvavote jo ir kitų nusikal- 
tėlių laidotuvėse. 

JOANA. Nejaugi jūs iš tikro manote, kad palaidoti 
mirusi išniekintą brolį yra nusikaltimas? 

MORKUS. Naivus klausimas! Argi jūs nežinote, kad 
užuojauta ir parama banditams yra nusikaltimas 
prieš potvarkius ir įstatymus. 

JOANA (stodama). O man sąžinės ir meilės įstatymas 
— svarbiausias už visus. 

MORKUS. Gerai, kad pagaliau atėjote į protą ir pri- 
sipažįstate. Tačiau, jei norite, kad sovietinis teismas 
jūsų pasigailetų, jūs turite viską, iki smulkmenų, pri- 
sipažinti ir apgailėti. 

JOANA. Kokia prasme? Jei valdžios akyse dėl savojo 
įstatymo aš esu raupsuota, tai jau vistiek aš pasmerk- 
ta. 

MORKUS. Man atrodo, kad nuo tų širdies ir proto 
raupsų jūs dar galite išsigydyti. Bet jeigu jūs mano- 
te priešingai, tai kam aklai gintis? Ar šitaip sunkinti 
savo paskutines dienas nėra kvailas užsispyrimas? 
JOANA (atsidususi). Taip. Jūsų teisybė, draugas Mor- 
kau. 

MORKUS. Aišku... Prašau sėsti. (Joanai atsisėdus). 
Dabar nurodykit man, kas jums papasakojo apie bro- 
lio žuvimą, kaip ir su kuo suorganizavot laidotuves? 
JOANA. Čia nebuvo nieko ypatingo, draugas Morkau. 
Kai miestelio aikštėj buvo išniekinti laisvės kovoto- 
jai, vakare viena nepažįstama mergaitė pranešė, kad 
mano brolis bolševikų apsuptas su draugais susisprog- 
dino. Tai mane labai sujaudino, nors brolio mirtimi 
dar vis netikėjau. "Tada aš paprašiau aną mergaitę 
mane suvesti su laisvės kovotojais. Iš jų norėjau gau- 
ti įrodymą ir paprašyti, kad išniekintus padėtų palai- 
doti. Jie man patarė susisiekti su milicininkų Saka- 
lu, kuris laisvės kovotojams slaptai pritarė. 
MORKUS. Ir jūs kalbate teisybę, drauge Joana? 
JOANA. Taip, teisybę... Po to, tą pačią naktį aš nuė- 
jau pas Sakalą ir jį prikalbėjau, kad jis kitą vaka- 
rą kaip nors sudarytų aplinkybes laisvės broliams 
paimti ir palaidoti išniekintus draugus. 

MORKUS. Jūs meluojate, drauge Joana. (Jis stoja). 
JOANA. Jei netikite, aš galiu nebepasakoti Man da- 
bar vistiek. 

MORKUS (užsirūkydamas). Tiek to. Pasakokite toliau. 
JOANA. Po to aš vėl nuvykau pas laisvės kovotojus 
ir pranešiau jiems Sakalo pažadą. Taip pat papra- 
šiau naktį iškasti kapinėse duobę ir apie vidurnaktį 
paimti kunigą Ginkų, kuris, kaip jūs žinote, gyvena 
dabar miestelio pakrašty. 

MORKUS. Tai kunigas Ginkus į laidotuves nuėjo su 
banditais? (Jis sėda prie stalo centre). 

JOANA. Ne. Kunigą mano prašymu atsivedė Sakalas. 
MORKUS. O tą naktį, ką jūs veikėte? 

JOANA. Aš priskyniau lelijų, suradau kiekvienam nu- 
kautajam po kryželį ir visa tai sudėjau į nelaimingų- 
jų kapą. 

MORKUS. O jūsų sesuo Ramunė jums padėjo? 
JOANA. Ne. Apie laidotuves ji sužinojo tik tada, kai 
aš grįžau iš kapinių. 

MORKUS. Tačiau visą istoriją, kurią jūs dabar klie- 
dite, neseniai man papasakojo jūsų sesuo ir tuos 
kvailus žygdarbius prisiskyrė sau. 

JOANA. Ką ji pasakojo, aš nežinau. 

MORKUS. Dar vienas klausimas. Kokiais pažadais jūs 
suviliojot tą išdaviką Sakalą, kad jis ryžosi savo drau- 
go sargybinio žmogžudystei? 

JOANA. Kuo? Jei pasakysiu, kad laisvės grožiu ir 
priespaudos neapykanta, jūs nepatikėsit. Bet jei pri- 
dėsiu, kad — visu tuo, kuo vyriškį gali patraukti ma- 
no amžiaus mergina... 


V... K.) Jonynas 


PROF. VACLOVO BIRžIšKOS 


ATVAIZDAS 


(piešinys) 


MORKUS (trenkia bylą į stalą). Joana! ... Perdaug 
gerai aš jus pažįstu, kad patikėčiau šitiems melams. 
(Atsistoja ir nueina į šalį). 

JOANA. Kodėl? (Stoja). Juk aš, raupsuota “bandito" 
sesuo, valdžios akyse turiu buti šlykšti — Žžmogžudė, 
kunigų gulovė, milicininkų suvedžiotoja. Ar ne taip? 
MORKUS (grįždamas prie jos). Piliete Joana! Jūs 
meluojate ir tyčiojatės! Ir, jei toliau šitaip bus, jūs 
susilauksite tortūrų. 

JOANA. Koks jūs keistas! Juk aš dabar prisipažįstu 
viską, kas sovietiniam teismui naudinga užrašyti per 
mikrofoną. 

MORKUS. Po velnių!... Jūs vis dėl to mikrofono. 
(Greitai priėjęs, jis sienoje pasuka elektrinį jungtu- 
ką, grįžta prie centrinio stalo, iš stalčiaus ištraukia 
nosinę ir ja užkiša “varnos snapą“). Na? Dabar pra- 
šau kalbėti be baimės. 


(b. d.) 


ARCHEOLOGIJOS DAVINIAI šV. RAšTO STUDIJOSE 


T. DR. KLEMENSAS ŽALALIS, O. F. M. 


Protestantai, modernistai ir racionalistai Šv. 
Raštą sulygino su kitomis knygomis, “surado"? 
Jame net istorinių klaidų, legendų, mitų. Istori- 
niai faktai jiems nėra įvykę, patriarkai nėra gy- 
venę; tai esą sužmoginti dievaičiai, suasmenin- 
tos gentys. 

Bažnyčia pasipriešino šiam klaidingam moks- 
lui, iškeldama principą, kad Šv. Rašte nėra nė 
vienos istorinės ar kitokios klaidos ne tik dog- 
matiniuose ir dorovės mokslo dalykuose, bet ir 
visame, kas šventosiose knygose parašyta. Dar 
daugiau! Teigiama, kad ten de jure (ne tik de 
facto) negali būti jokių klaidų, nes autorius yra 
Dievas, augščiausia Išmintis ir Teisybė. Jis ne- 
gali pats klysti nei kitų klaidinti. 

Toks katalikų principas. Bet ką daryti su 
tais, kurie jo nenori pripažinti? Ką atsakyti 
tiems, kurie, skaitydami Šv. Raštą, suranda 
“prasilenkimų" su istorijos ir kitais mokslais? 
Čia daug padeda geras tų laikų dvasios, kai kny- 
gos buvo rašomos, supratimas, paties autoriaus 
rašymo tikslų supratimas. O šie dalykai tegalimi 
atpažinti, atėjus i pagalbą archeologijos mokslo 
daviniams. 


1. Archeologiniai kasinėjimai. 


Archeologijos mokslas nelabai senas. Dar 
prieš šimtą metų visai mažai buvo ja domėtasi. 
Tik pereito šimtmečio gale, atradus Romos Fo- 
rumo, Pompėjos, Herkulano ir Ostijos miestus, 
Graikijos Olimpiją ir Troją (prie jų atkasimo daug 
prisidėjo Pijus IX), atsivėrė senovės romėnų ir 
graikų gyvenimas, kilo susidomėjimas ir pama- 
žu išaugo archeologijos mokslas: išaiškinti tau- 
tos kultūrą, remiantis vien paminklais ir iškase- 
nomis. 

Archeologija išsiplėtė ne tik Italijoje, Grai- 
kijoje,. Mažojoje Azijoje, bet paslinko ir toliau į 
Rytus: į Palestiną, Egiptą, Mezopotamiją. Tiesa, 
Egipte šis tas jau buvo atkasta Napoleono laikais, 
ir atrastieji daiktai puošia didžiuosius Europos 
muziejus. Dabar visos iškasenos paliekamos arba 
vietoje, arba Kairo muziejuje. Egipto kasinėji- 
mai turi didelės svarbos ir Šv. Rašto mokslui bei 
chronologiniam istorinių faktų atpažinimui, res, 
sužinojus visų faraonų dinastijų metus, lengviau 
susigaudyti ir Juozapo istorijoj, žydų gyvenime 
Egipte ar jų išėjime į žadėtąją žemę. 

Dar didesnės reikšmės Šv. Rašto studijoms 
turi Mezopotamijos kasinėjimai, nes šls Rytų 
kraštas daug kuo susiliečia su Senojo Testamen- 
to istorija, pradedant jau nuo Abraomo laikų. Iš 
kasinėjimų tarp Tigro ir Eufrato upių „paaiškėjo 
septyni didieii kultūros periodai: priešdinastinė 
kultūra tarp 5000 - 3000 metų prieš Kristų, pir- 


moji dinastinė (3000-2550), šumerų kultūra 
(2300-2183) senojo Babilono kultūra (2050-1750), 
kasitų ir pajūrio tautų (1750-1100), asyrų (1100- 
626) ir naujoji babiloniečių kultūra (625-538). 
Kasinėjimuose pasižymėjo įvairių tautų archeo- 
logai. Rezultatai aiškūs: dabar pažįstama tos ša- 
lies kultūra, pradedant jau nuo penkto ar šešto 
tūkstančio metų prieš Kristaus gimimą. Kasinė- 
Jimuose rasta daug lentelių su užrašais. Deja, 
kaikurie jų dar ir dabar neįskaityti, o jie daug 
ką mums pasakytų. 

Sirijoje irgi eina kasinėjimai, jieškant seno- 
vės paminklų ir dokumentų. Darbas čia nuodug- 
niai pradėtas vos po Didžiojo karo. Ypatingą dė- 
mesį reikia atkreipti į Ras-Šamros kasinėjimus. 
Ten rastos kapinės iš trečiojo tūkstančio metų 
prieš Kristų, didžiuliai pastatai, šventykla ir ša- 
lia jos — biblioteka, kurioje, tarp kitko, aptikti 
du svarbūs Šventraščiui laiškai: el-Amarna ir ka- 
raliaus Nikmerz. 

Jeigu daug vargo ir išlaidų pareikalauja, 
kad būtų galima prakalbinti Rytų šalies griuvė- 
sių akmenis, nemažiau prakaito išliejama ir Pa- 
lestinoje. Čia iš paviršiaus viskas sunaikinta. Iš- 
skyrus “raudų mūrą“ Jeruzalėje ir kelių miestų 
iš Aleksandro Didžiojo laikų griuvėsius, Palesti- 
noje nėra senesnių miestų griuvėsių. Tai atsiti- 
ko dėl karų, ypač dėl asirų (721) ir kaldėjų (586) 
niokojimų. 538 metais prieš Kristų žydai, sugrį- 
žę iš nelaisvės, šiek tiek atsistatė, bet po Kris- 
taus mirties Titas sugriovė Jeruzalę (67-70). Ką 
jis dar paliko, 130 metais Adrianas sulygino su 
žeme. Taip įvyko Kristaus pranašystė: Jeruzalė- 
je neliko akmens ant akmens. Vėliau susikūru- 
sią bizantinų kultūrą sunaikino mahometų ir 
kryžiaus karas. Tokiu būdu sunkiau ir su kasi- 
nėjimais, kada viskas nušluota nuo žemės. 

Negeriau ir po žeme. Reikia prisiminti, kad 
senovės laikais Palestinoje miestus statydavosi 
ant kalvų ar kalno pašlaitėse. Namai buvo iš mo- 
linių, saulėje degintų plytų. Užėjus karui ir su- 
griovus tokius namus, plytos subyrėdavo į smul- 
kius gabaliukus, susimaišydavo su sudužusiais 
nanių indais ir rakandais. 1) Paskui lietus dar la- 
biau viską sumaišydavo su pelenais, pasilikusiais 
nuo gaisrų. Taip miestas pranykdavo. Praslinkus 
dešimtims metų, ateidavo kiti gyventojai ir sta- 
tydavosi miestą. Jie nenuvalydavo pirmojo mies- 
to griuvėsių, kaip kad dabar po bombardavimų. 
Šiek tiek palyginę žemę jie ant viršaus statyda- 
vosi tokius pat namus. Žiūrėk, praeis koks šimt- 
metis, ištiks karas — ir vėl ta pati istorija su 
miestu. Tokiu būdu po kelių šimtmečių toje pa- 
čioje vietoje buvo pastatyti keli miestai — vie- 
nas po kito ir vienas ant kito. Pvz., senasis Ski- 

topolis turi net 20 tokių sluogsnių iš dvidešim- 
ties sugriautų miestų. 

Esant tokiai padėčiai, labai sunku daryti ka- 
sinėjimus: reikia atsargiai atversti kiekvienas 
sluogsnis, surinkti jame susimaišiusias rakandų 
ar indų šukes, paskui prieiti prie kito. Tiek gera, 
kad kiekviename klode indai skiriasi savo tobu- 
lumu, o molis kartais esti kitokios spalvos. Kiek 
tai liečia indus, visuose atkastuose miestuose su- 
tinkamas toks pat reiškinys: viršutiniai klodai 
juos turi puikesnius, pagražintus, o senesnieji — 
vis mažiau ir mažiau tobulus, be pagražinimų, 
paprastesnius. Iš to galima susidaryti vaizdas, 
kokioje kultūros augštumoje žmonės gyveno. Be 
indų, esti rakandų ir įrankių. Iš šių dabar jau 
galima nustatyti kultūros pažangą ir pačioje Pa- 
lestinoje. Pasirodo, kad jau maždaug nuo 3200 
m. pr. Kr. tenai buvo žalvario kultūra, o nuo 
1200 iki 300 — geležies, kurią pakeitė graikų 
kultūra iki 50 m. pr. Kr. Vėliau gi, per 400 me- 
tų, vyravo romėnų kultūra. 


Palestinoje kasinėjimus atlieka katalikų ir 
kitų tikėjimų draugijos. Jų yra dešimt su vir- 
šum. Kiekviena turi savo leidinius, kuriuose 
smulkiai aprašo darbų eigą, iškasenas, jų vertę. 
Be draugijų, kasinėjimus vykdo ir atskiri univer- 
sitetai ar muziejai, daugiausia amerikiečių. Šiuo 
metu atkasta maždaug 110 vietų. Archeologai stu- 
dijuoja radinius. 


2. Archeologijos įnašas Šv. Rašto tiesai atpažinti 


Visi kasinėjimai Palestinoje ir kituose Rytų 
kraštuose siekia ne vien pažinti senųjų tautų 
kultūrą, bet ypač palengvinti kaikurias Šv. Raš- 
to istorines ir sociologines problemas išspręsti. 
Senasis Testamentas, rašytas visai kitokioje at- 
mosferoje, kartais yra sunkiai suprantamas. Skai- 
tytojas net gali kai kada savęs pasiklausti: ar iš 
tiesų taip galėjo įvykti? 

Dabar, po archeologinių tyrinėjimų, dauge- 
lis neaiškių vietų yra išryškintos ir suprantamos. 
Dar daugiau: kas pirmiau buvo keista ar nuosta- 
bu, dabar, atrastų dokumentų šviesoje, išaiškėjo. 
Todėl šis grynai pasaulinis mokslas ištiesia ran- 
kas Šv. Rašto mokslui. 

Tai nušvies keletas pavyzdžių. 

Jozuės knygoje (2, 4-7) skaitome apie vie- 
nus Jeriko miesto vartus. Paprastai miesto mū- 
ras turėdavo keletą vartų. Iki šiol nebuvo rasta 
jokio miesto su vienais vartais. Šv. Rašto priešai 
pradėjo teigti: esą, autorius klydo, aprašydamas 
Jeriko miestą. Pagaliau buvo atrastas ir Jeriko 
miestas su mūro griuvėsiais. Ir iš tiesų, būta tik 
vienos angos — vienų vartų. Archeologai dar 
nenustato tikslaus laiko, kada tas mūras buvo 
nugriautas, kitais žodžiais tariant, kada Jozuė 
užėmė miestą, t. y. kada žydų tauta įžengė į Pa- 
lestiną. Garstingas tvirtina, kad mūras buvo nu- 
griautas 1400 metais pr. Kr., o Vincent — 1200. 
Skirtumas tik 200 metų. Paskutiniu laiku suras- 
tos kapinės, atrodo, padės nustatyti datą. 


176 


Garstingo nuopelnu Jeriko miestas jau ga- 
lutinai atkastas. Dabar visai tikra, kad pirmasis 
miestas toje vietoje buvęs pastatytas prieš 6000 
m. prieš Kristaus gimimą, arba beveik 5000 me- 
tų prieš Jozuės užėmimą. 

Kitas svarbus kasinėjimas buvo atliktas prie 
Jordano, Teleilat Ghassul kalvos. Atrastieji na- 
mų likučiai rodo, kad ten namai buvo statomi 
gana erdvūs, pilni įrankių, o sienos papuoštos 
paveikslais. Niekur nerasta ginklų. Tai reiškia, 
kad miestas buvo gyvenamas žmonių, kurie ver- 
tėsi žemės darbu, žūkle ir medžiokle. Tai buvo 
maždaug 3500 metų prieš Kristų. Iš čia daroma 
išvada, kad iki trečio tūkstantmečio Palestinoje 
gyventojai gyveno ramiai ir niekas jų netrukdė. 
Iš istorijos žinoma, kad šiek tiek vėliau Egiptas 
pradėjo savo ekspedicijas į Aziją. Norint ją pa- 
siekti, reikėjo pereiti Palestiną. Tas “Drang nach 
Osten" aiškiai pastebimas Hai (et-Teil) miesto 
iškasenose. Šis miestas buvo įkurtas ap e 3000 
m. pr. Kr. Jis jau sustiprintas. Išvada — šiuo 
metu buvo statomi tvirtesni miestai, kad galėtų 
apsiginti nuo egiptiečių. 

Atkasinėjimai taip pat parodė, kad Palesti- 
noje 2000 m. pr. Kr. (Abraomo laikais) turėjo 
įtaką Mezopotamijos kultūra: atrasta mezopota- 
miškų daiktų. Tačiau politiškai Palestina tuo me- 
tu priklausė Egiptui. Archeologai paskutiriais 
dešimtmečiais prie tos išvados priėjo pagal do- 
kumentus, kur.ų vienas rastas Egipto sostin3je 
Tebuose 1926 metais ir dabar yra Berlyne, o ant- 
rasis yra Briuselio muziejuje (iš 1900 m. pr. Kris- 
tų). Jie svarbūs Palestinos istorijai, nes juose yra 


-Egipto priešų sąrašas. Miestams ir jų vadams yra 


duodamos sankcijos: “NN žemės vadas NN ir visi 
jo valdiniai su juo... jei sukils...? Vadinasi, 
šie vadai buvo Egipto valdžioje, viso 31 miestas, 
o pagal antrą dokumentą — jau 63. Kasinėj'mai 
labiau patvirtino dokumentų žinias: tuo metu 
miestai buvo statomi su gana stipriais mūrais, 
kad galėtų apsiginti nuo priešų. Tai rodo Bethe- 
lio, Sikemo, Tell Beit Mirsim ir Jeriko (pzsku- 
tiniųjų sluogsnių) miestų mūrai. 

Dar vienas įdomus dalykas paaiškėjo. Tuo- 
se dviejuose dokumentuose minimi vadai, ku- 
riems priklausė net 3 ar 4 miestai. Antrame do- 
kumente mažiau tų vadų. Tai parodo, kad m'es- 
tus buvo užėmę keletas genčių iš įvairių taute- 
lių. Jos tarp savęs kovojo. Tos vidujinės suiru- 
tės kaip tik sudarė sąlygas įsikurti ir Abraomui, 
kuris atėjo iš Mezopotamijos. Be to, Judėjos, Sa- 
marijos ir Galilėjos kalnuotos vietos buvo “nie- 
keno žemė“. Jose galėjo apsigyventi kiekvienas 
atėjūnas. Čia ir įsikūrė Abraomas su Lotu. Jie 
vėliau, lyg savo žemę, pasidalino ganyklas, kad 
piemenys nebesimuštų ir nebesiginčytų dėl vie- 
tų. Tiesa, jie laisvai įėjo į “niekeno žemę", bet 
buvo neaiškus dalykas, kodėl pirko žemę žmo- 
nos kapui. Tas pats ir su Jokūbo istorija. Da- 
bar išaiškinta, kad žemės, priklausančios prie 
miestų, buvo vado nuosavybėje, todėl patriarkai 
negalėjo ten laisvai palaidoti savo žmonų. Štai 

kodėl jie pirko kapui vietas, nes norėjo palaido- 
ti miesto srityje. 

Taigi, tiek Berlyno, tiek Briuselio dokumen- 
tai, kurie turi tik Egipto priešų sąrašą — rodos, 
menkas dalykėlis, — duoda progą Šv. Rašto ty- 
rinėtojams atkurti politinę Abraomo laikų "ap 
lestinos situaciją ir dar pasleda išaiškinti sociali- 
nę jo padėtį naujoje žemėje. 

Iškilo nauja kliūtis: tai 1902 metais pran- 
cūzų rastas Hamurabio kodeksas. Jame esama 
daug panašių įstatymų, kaip ir Mozės Pradžios 
knygoje. Racionalistai pradėjo teigti, kad Mozė 
nebuvęs įstatymdavys, bet viską nurašęs iš šio 
kodekso, todėl jo įstatymai nėsą Dievo duotieji, 
bet jie jau buvę pasaulyje, o jų laikėsi ir patriar- 
kai. Kad patriarkai laikėsi tų įstatymų, nėra abe- 
jonės. Kitaip nebūtų galima pateisinti jų gyve- 
nimo veiksmų, ypatingai liečiančių moterystę ar 
konkubinatą. 

Egzegetus išgelbėjo iškasenos. Pirmiau nie- 
kas nežinojo tikslios datos apie Hamurabį, da- 
bar gi jau aišku, kad jis gyveno maždaug 1700 
m. pr. Kr. Nippur kasinėjimuose rastos lentelės 
su įstatymais. Prologe minimas karalius Lipit- 
Ištar, kuris buvo penktasis Isin dinastijos kara- 
lius, t. y. maždaug 150 metų prieš Hamurabį. 
Vadinasi, jau prieš Hamurabį buvo įstatymai. 
Irake gi atkasti akadiečių įstatymai, bent 40 me- 
tų senesni už Hamurabio įstatymus. Kas iš to 
išeina? Ar Mozė nurašė iš Hamurabio? Įkvėpi- 
mo sąvoka tai nedraustų. Jei jisai būtų nurašęs, 
tie istatymai būtų ir Dievo įkvėpti. Tačiau iš 
archeologijos duomenų reikia priimti, kad tokie 
įstatymai buvo ne tik Egipte, bet ir visoje Mezo- 
potamijoje. Patriarkai buvo kilę iš Mezopotami- 
jos, todėl jų gyvenimas kaip tik buvo tvarkomas 
pagal Mezopotamijos įstatymus. Gi Mozė, duoda- 
mas įstatymus, pasirodė tobulas istatymdavys. 
Tiesa, yra daug panašumų, bet daug ir nepana- 
šumų. Panašumai lengvai išaiškinami, nes ir žy- 
dai buvo tokie patys žmonės, kaip ir kiti. Todėl 
nuostatų panašumas visai pateisinamas: rytiečiai 
turėjo panašų gyvenimo būdą. Jų gyvenimas tu- 
rėjo būti tvarkomas beveik tais pačiais nuostatais, 
išskyrus moralinius bei liturginius, kurių kilmė 
yra dieviška. 

Aiškumo dėliai paimkime porą pavyzdžių iš 
patriarkų gyvenimo. Abraomas pasiuntė savo tar- 
ną jieškoti žmonos sūnui Izaokui. Nuvykęs į Me- 
zopotamiją, tarnas derėjosi su Rebekos broliu 
Labanu ir su motina. Tėvas buvo miręs. Viskas 
buvo sutarta, tik reikėjo Rebekos sutikimo (Gen. 
24, 57ss). Bet klausti sutikimo rytiečiams buvo 
neįprasta: viską nutardavo tėvas. Tai matome iš 
to paties Labano elgesio, kada vėliau jis atiduo- 
da Izaoko ir Rebekos sūnui Jokūbui abi savo 
dukteris — Leją ir Rachelę (Gen. 29). Gi Laba- 
nas buvo Rebekos brolis, kuris, tėvui mirus, val- 
do turtą ir šeimą. Labano elgesys nebuvo aiš- 
kus, ligi buvo rastas Nuzu dokumentas, kuriame 
pasakyta, kad brolis, atiduodamas seserį, turėjo 
gauti jos leidimą (ko tėvui nereikia): “Su mano 
sutikimu, mano brolis mane atidavė už žmoną 

tokiam ir tokiam" (iš Nuzu kontraktų). Taigi 
ir Rebekos sutikimas buvo reikalingas pagal tų 
laikų mezopotamiečių įstatymus. 

Kiekvienam gerai pažįstama Ezavo istorija, 
kada jis išalkęs pardavė savo pirmgimystės teisę 
broliui Jokūbui. Šv. Rašte pasakyta, kad pirm- 
gimis gauna dvigubą tėvo dalį, bet Hamurabio 
kodeksas nieko apie tai nekalba. Mezopotamijoje 
atrasti dokumentai rodo, jog pirmgimis gauda- 
vo didesnę dalį. Iš to sektų, kad Mozė nusirašė 
nuo mezopotamiečių, o ne nuo Hamurabio, bet 
ir tai netiksliai. Ir vėl iškasenos ateina į pagalbą. 
Atrasti asirų įstatymai ir Nuzu praktika įrodė, 
kad Rytuose buvo paprotys duoti dvigubą dalį 
pirmgimiui. Mozė tą nuostatą pritaikė ir žydams. 

Iš šių pavyzdžių jau galima matyti, kad pat- 
riarkai laikėsi tuometinių Mezopotamijos įsta- 
tymų, ir taip išryškėja visi jų veiksmai. Tuo at- 
krinta racionalistų teigimas, kad jų gyvenimas 
buvo apipintas mitų. Iš tiesų patriarkai gyveno 
taip, kaip ir kiti rytiečiai. Tą šiandien tvirtina- 
me, pasiremdami archeologijos duomenimis. 

Istorikams, be to, neišaiškinamas dalykas, 
kaip galėjo užimti Palestiną mažas būrelis žydų, 
perkeliavusių per dykumas, beginklių, nemokan- 
čių karo taktikos. Iš tiesų, nepriimant augštes- 
nės galios ir stebuklų, tai atrodo visai negalima. 
Išvada: žydų istorija esanti pasaka, mitai, legen- 
dos. Betgi nieko panašaus nebūta. Reikia pa- 
žvelgti į paskutinius archeologijos duomenis. Jie 
mums sako, kad tuo metu Palestinoje laisvieji 
miestų vadai tarp savęs kariavo ir taip silpnėjo. 
Juk jei jie vieningai būtų ėję prieš Egiptą, Egip- 
tas irgi nebūtų jų suvaldęs. Ką bekalbėti apie 
saujelę atsikrausčiusių žydų! Taigi, dabar ne- 
paslaptis, kad žydai pirmiau užėmė kalnuotas 
vietas, kurios nebuvo ginamos. Vėliau jie likvi- 
davo mažesnes dinastijas ir užėmė miestus. Bet 
jie nepajėgė užimti stipresnių, kaip Gezero, Doro, 
Meggido, Tanacho, Bethsano, jau neminint Je- 
ruzalės. Gi Jeriko ir Hai miestai krito vien dėl 
Juzuės gudrumo ir Dievui padedant. Bethelis bu- 
vo paimtas išdavimu, o Sikemas, kiek atrodo, ra- 
miai pasidavė. Kitus jie nukariavo tik tada, ka- 
da žydai buvo sustiprėję, o Jeruzalę paėmė Do- 
vydas maždaug 200 metų po žydų įžengimo į Pa- 
lestiną. Žinant apie tokį kariavimą, neturėtų ste- 
bėtis ir pasauliniai istorikai. 

Taip pat nebuvo aišku, kodėl Dievas buvo 
uždraudęs žydams turėti bet kokį santykį su vie- 
tiniais gyventojais. Iškasenos tai paaiškina. Ka- 
puose ir sugriautuose namuose bei šventyklose 
esama dievaičių statulėlių, pagoniškos kultūros 
įrankių. Jeigu žydų tauta, kuri ir taip nebuvo 
stipri tikėjime, būtų pradėjusi bendrauti su čio- 
nykščiais žmonėmis, būtų greit atsisakiusi nuo 
tikrojo Dievo tikėjimo. Todėl tas draudimas ne- 
buvo prieš svetimos kultūros pasisavinimą, bet 
tik apsisaugoti nuo pagonybės pavojaus. 

Ir kitose Šv. Rašto vietose yra neaiškumų, 
kurie tačiau išryškinami archeologijos dėka. Pa- 
vyzdžiui, Amos ir Karalių knygose kalbama apie 
Akabo rūmus, kurie turėje dramblio kaulų papuo- 


šalus. Netikėtinas dalykas, kad tuo laiku būtų 
buvę tokių papuošalų. Iškasenos įrodo, jog Sa- 
marijos karaliaus rūmai turėjo dramblio kaulo 


papuošalus, — jie buvo atrasti. Tai mažytė 


smulkmena, bet ir ją akmenys patvirtina. 

Pirmoje Karalių knygoje (10, 28) eina kal- 
ba apie Saliamono arklides. Keista, bet Meggido 
kasinėjimai atvėrė ir patvirtino tiesą. Iš tikrųjų 
ten buvo atrastos arklidės. 

Lachišo (el-Duvver) mieste rastuose laiš- 
kuose rašoma apie “tenatan", kuris išvyko, kaip 
pasiuntinys, į Egiptą tartis, kai Jeruzalė buvusi 
apsupta. Atrodo, kad jis turėjęs būti iš diploma- 
tinės šeimos ir kartu geruose santykiuose su 
Egiptu, jei ėjo prašyti pagalbos prieš priešą. Nuo- 
stabu tai, kad tame pačiame Lachišo mieste ras- 
tas asmeninis to pasiuntinio antspaudas “Seb- 
na". Jis parodė, kad pasiuntinys kaip tik buvo 
pirmasis Judos karaliaus ministeris, kai Sena- 
keribas puolė Jeruzalę. 


Iš Šv. Rašto žinome, kad po Jeruzalės užė- 
mimo Godolijas buvęs išaugštintas. Tai patvir: 
tino ir iškasenas (Tell-el-Maspha), kur irgi ras- 
tas antspaudas su Godalijo vardu. Jis buvo ka- 
raliaus rūmų ministeris. Toje pačioje vietoje ras- 
tas ir kitas antspaudas: generolo Jaazanjah, Maa- 
chathi sūnaus, kuris vadinamas ebed-melech, t. 
y. karaliaus ministeriu. 


Šie du Masfos griuvėsių antspaudai iki 
smulkmenų patvirtino Karalių knygos pažymėtą 
įvykį, kad Nabukodono-Babilono karalius, gu- 
bernatorium paliko Godoliją ir kad pas jį buvę 
atėję tartis keletas kariuomenės vadų. Jų tarpe 
buvęs ir Jezonijas, Maachathi sūnus. Tiesiog 
nuostabiai patvirtintas istorinis faktas, užrašytas 
Šv. Rašte. 

Tai tiek iš Senojo Testamento pavyzdžių. 
Bet nemažiau akmenys kalba apie Naujojo Testa- 
mento teisumą. Paimkime pora pavyzdžių. 


Evangelistas, kalbėdamas apie Kristaus gi- 
mimą, parašė, kad Marija pagimdžiusi pirmgimį 
sūnų. Kai kam peršasi išvada: toks evangelisto 
pasisakymas reiškia, kad Marija yra turėjusi ir 
daugiau kūdikių, jei Jėzus yra pirmgimis. Kitu 
atveju turėtų būti: viengimis sūnus. 

Daug būta ginčų dėl to mažo žodelio, kol pa- 
galiau 1922 metais C. Edgardas atrado Tell el 
Yehoudieh kapinėse užrašą. Ten kalbama apie 
Arsinoję, jauną moteriškę, kuri mirė begimdy- 
dama savo pirmgimį sūnų. Čia jau negali būti 
abejonės, kad ši moteriškė teturėjo vos vieną kū- 
diki, o vis dėlto jis vadinamas pirmgimiu. Pa- 
minklas yra iš Kristaus laikų, nes moteriškė mi- 
rė 5 m. pr. Kr. gimimą, arba, teisingiau kalbant, 
maždaug tais pačiais metais, kada Kristus gimė. 
Taigi, išvada aiški: Kristaus laikais graikų kal- 


boje buvo vartojamas žodis pirmgimis kiekvie- 
nam pirmam gimusiam, nesvarbu ar jis viengi- 
mis ar ne. O tai vartojama vien dėl to, kad pirm- 
gimis turėjo ypatingas privilegijas į paveldėjimą. 
Todėl evangelistas neklydo, bet panaudojo kla- 
sini graikų žodį pirmgimį, o ne viengimį, nors 
ir jis žinojo, kad Marija neturėjo kitų vaikų. 
Kritikai norėtų, kad šv. Jono evangelija bū- 
tų parašyta antrojo šimtmečio gale, kitaip sa- 
kant, nori neigti, kad šis evangelistas yra para- 
šęs ketvirtąją evangeliją. Pirmiau sunku buvo 
net atsispirti protiniais argumentais, nes Bažny- 
člos autoritetas jiems nėra argumentas. Laimei, 
Jie atrado papyrą iš pirmosios antrojo šimtmečio 
pusės. Jis dabar vadinamas Papyrus Rylands, nes 
yra John Rylands knygyne Manchesteryje. Šis 
mažas lapelis yra šv. Jono evangelijos nuorašo 
liekana. Vienoje pusėje įskaitomi 18, 31-33 žo- 
džiai, o kitoje 18, 37-38. Ką šis nuorašas mums 
sako? Jis daug pasako apie evangelijos amžių. 
Juk jis rastas Egipte. Vadinasi, antrojo šimtme- 


„čio pradžioje jau ten buvo nuorašas. O juk. rei- 


kėjo eilės metų, kol tokis nuorašas nusikraustė 
iš Mažosios Azijos į Egiptą. Tai reiškia, kad 
evangelija buvo parašyta anksčiau, t. y. maždaug 
pirmojo šimtmečio gale, o tuo laiku dar gyveno 
šv. Jonas. Taigi, kritikų tvirtinimas-ir argumen- 
tai dabar nebeturi reikšmės. Pasitvirtino tiesa: 
šv. Jonas parašė ketvirtąją evangeliją. 

Iš viso, kas pasakyta, peršasi išvada, kad 
griuvėsių akmenys slepia daug tiesos ir kad jie 
prabyla kaip tik naudingu laiku. Archeologijos 
mokslas nėra vien tik katalikų monopolis. Jo 
daugiausia imasi protestantai ir kritikai. Tuo 
daugiau patvirtinama Šv. Rašto tiesa, nes jie pa- 
tys, radę tokius dokumentus, prisipažįsta klydę 
ir keičia savo nuomonę. Baltimorės universiteto 
profesorius Albright, kuris šiuo metu. laikomas 
visų archeologų tėvu, visai teisingai pasakė, kad 
Wellhauseno kritikų mokyklos netikslumai ir 
klaidos buvo padarytos vien dėl to, kad jie ne- 
pažino Rytų šalių istorijos, kai archeologija pa- 
tvirtinanti net smulkiausius dalykus. 

Neveltui Pijus XII savo garsioje encikliko- 
je “Divino afflante Spiritu" (1943 m.) priminė, 
kad Šv. Rašto pažinimui daug padėjo archeolo- 
gija. Jis kartu ragino tuos, kurie yra atsidavę 
Šv. Rašto studijoms, kad jie nuodugniai studi- 
juotų iškasenų davinius, patvirtinančius šventų- 
jų knygų autorių teisumą. 

Paskutinieji 50 metų davė daug šviesos, 
nors kasinėjimams buvo daug sunkumų dėl praė- 
jusių dviejų didžiųjų karų. Ateityje prabils ir 
tie griuvėsiai, prakalbės tie akmenys, kurie da- 
bar glūdi po žeme, ir įrodys tiesą, ypač tiems, 
kurie nenori pripažinti autoritetingo Bažnyčios 
žodžio. 

ŽMONIšKUMO IDĖJA VYDŪNO DRAMOSE 


Žmogaus esmę ir jo gyvenimo pras- 
mę Vydūnas suveda į vieną žmoniš- 
kumo sąvoką. Tai pagrindinė Vydūno 
veikalų idėja. Ji aiškinama jo filoso- 
finiuose raštuose, ji ryškiai atsklei- 
džiama jo draminių veikalų veikėjų 
konfliktuose ir kovose. 


Kas tai yra žmoniškumas? 


Pagrindinis žmoniškumo pažymys 
yra žmogaus sąmonė, arba savęs 
žinojimas. “Savęs žinojimas yra žmo- 
gaus žymis. Juo skiriasi žmogus nuo 
gyvulio ir kitų gyvių. Savęs žinoji- 
mas yra žmoniškumo pradžia ir pa- 
matas. Ir jis spindi pasijautimu, ma- 
nymu ir valia. Savęs žinojimas stato 
žmogų tarsi anapus gamtos valdymo 
skritulio. Tik save žinantysis tegali 
savaip gyventi: jausti, manyti ir no- 
rėti bei veikti" (Slepiningoji žmo- 
gaus didybė). 

Žmogus yra laisvas veiksnys, savo 
valia turįs įvykdyti žmoniškumo pa- 
reigas ir kurti vertybių ir garbingu- 
mo amžių. “O kurti reikia nau ją, 
kurt žmogaus, tautų vertybių, tikro 
garbingumo amžių" (Gaisras, 17). 
Nuo žmogaus priklauso žmonijos atei- 
tis. “Jūsų valioj glūdo ateitis. Bus, 
kokie jūs esate, nykimo arba atsiga- 
vimo arba gajos amžius" (Gaisras, 
17). 

Žmonijos pažanga ir tobulumas pri- 
klauso nuo žmonių sąmoningumo. 
Jo laipsnis žmonėse yra labai nevieno- 
das. Iš nesąmoningumo kyla žmonių 
nusikaltimai ir klaidos. šį dėsnį 
gražiai nusako “Ne sau žmonių" Vi- 
suomis: “Klausydami savo pačių troš- 
kimų, jūs ir ne sau žmonės“ (71 
psl.)... “Matai, jūs žmonės kaip šu- 
neliai. Pasiundyki, ir draskys kaltą 
ir nekaltą. O kodėl?... Tai todėl, 
kadangi nežino atskirti, kas žmoniš- 
ka, o kas ne. To supratimo reikia. Su 

tokiu supratimu pastoja žmonės žmo- 
nėmis, o galiausiai sau žmonėmis. 
Kas nežmoniška, nei vienas neturė- 
tų daryti, nors jį ir žudytų!" (69 psl.). 

žmoniškumas yra pačios Dievo va- 
lios dovana. Tas pats simbolinis Vi- 
suomis, vaikščiodamas po Lietuvą, 
skelbia žmonėms, kad Dievo valia yra 
juose pačiuose. Dievo valios suprati- 
mas ir jos vykdymas yra viso žmo- 
gaus gyvenimo pagrindas. Visuomio 
lūpomis Vydūnas tą gyvenimo prin- 
cipą taip išreiškia: “Dievo valia... 
kad žmogus sau-žmogum būtų, o ne 
kitam. O pastojęs Sau žmogumi, tuo- 
met gal būti žmogumi ir kitam, iš 
meilės kaip brolis broliui" (Ne sau- 
žmonės, 66). 


Žmogaus ryšys su Kūrėju. 


Žmogaus ryšys su Kūrė'ju yra la- 
bai gilus. Tačiau tą ryšį pajunta tik 
tobulieji, pakilę į sau-žmonišku- 
mo laipsnį. “Gaisro" Magės lūpomis 
Vydūnas sako: “Numanykite, kad 
kiekvienas žmogus yra didžiojo S1ė- 
pinio, Amžinosios Meilės širdyje, ir 
čia kvėpuoja" (100 psl.). “Amžinoji 
Meilė gyvena mūsų širdyse — ir šven- 
tina jas. Ji yra mūsų norų ir linkimų 
valdytoja. Ji mus ves keliu, kuriuo 
žmonės eiti turi, norėdami gyvėti, to- 
bulėti. Ji mus stiprins būti tikrai 
mūsų tautos atsigavimu ir kilimo 
gyvumu" (108 psl.). Žmogaus kilnu- 
sis pašaukimas yra atstovauti žemė- 
je Visumos Kūrėjui ir kurti ateities 
amžius: “Jūs kuriat amžius! Žmogus 
— kūrėjas — nuolatai! Jis atstovau- 
ja Visumos Kūrėjui žemėje" (Gais- 
ras, 18). 


Vergas ir laisvas žmogus. 


Žmogus yra didelė vertybė, neįkai- 
nuojamas turtas. Ir nėra jėgos, kuri 


tą turtą įstengtų atimti, jeigu tik 
pats žmogus to nenori. “Nei vienas 
to negal paimti žmogui, kas jis patsai 
yra" (Vergai ir dykiai, 21). Tačiau 
žmogaus vertybė nevienodai reiškiasi, 
nevienodai šviečia. Tai priklauso 
nuo žmogaus sąmoningumo, nuo jo 
gyvenimo supratimo. Tas pats žmo- 
gus, būdamas net toj pačioj padėty, 
gali būti arba vergu, arba laisvu žmo- 
gumi. Tą dėsnį aiškiai nusako “Ver- 
gų ir dykių" Senutė: “Gyvent iš sve- 
timųjų rankų ir tiesų, iš jų valios - 
dvasios — tai vergovė. Gyvent iš 
savo rankos, savo dvasios, parimt 
savy ir veikti žmoniškai, tai bus dy- 
kybė, džiaugsmas ir palaima" (9 psl.). 


Žmogaus ryšio tamprumas su jo 
Kūrėju žmogaus nedeterminuoja, ne- 
atima jam laisvos valios. Žmogus yra 
laisvas pasirinkti: kilti prie amžinojo 
tikslo ar klaidžioti tamsoje. Net ap- 
temusi žmogaus sąmonė patį žmogų 
gali paskelbti Dievu ir tik jam tar- 
nauti. Žemųjų instinktų pavergtas 
“Amžinos ugnies“ Kraurys šaukia: 
“Patsai aš Dievas" (19 psl.). Tačiau 
šitoks sąmonės aptemimas ne tik pa- 
vergia žmogų ir aptemdo šviesą, bet 
ir išugdo milžinišką naikinančią jė- 
gą. Toks juslių valdomas žmogus iš- 
kilmingai mokslo vardu paskelbia: 
“Nihil in intelectu, guod non ante in 
sensu" (Gaisras, 10), ir kala patran- 
kas, kurios sunaikins ir jų pačių ka- 
lėją. Tiksliai apibūdina šitokio žmo- 
gaus vaizdą Šviesveidis moksleivis 
“Gaisre": Jūs rykaujat pasiekę, ko 
jūs troškot! Iš jūsų dvasios ir širdies 
— išaugo mašinos! Visus jūs savo 
troškimus į jas įdėjote! Visas galias 
savąsias jūs sukrovėte mašinose. Bet 
ar patiems širdies dar liko? Ar dva- 
sios — sielos jums dar yra galios?" 
(22 psl.). Toks žmogus pats sau ka- 
lasi nelaisvės grandinius. “Vergų ir 
dykių" Senutė taip sako: “Vis kaldi- 
nas grandinius, kol ir nebliks žmo- 
gaus tarp geležų" (20 psl.). 


Žmogus yra ne tik evoliucijos reiški- 
nys, bet ir veiksnys. 


Visų Vydūno dramų pagrindinis 
veiksmas rodo žmogaus dvasios ko- 


vą su materija, žmogaus tobulėjimą, 
veržimąsi į savo tikrąją tėviškę, į 
Dievybę. Dėl to jo vaizduojamas žmo- 
gus nėra pasyvus: jis kovoja su savi- 
mi, kovoja su brutaliu aplinkos pa- 
sauliu dėl kilnių idealų. Vydūnas vi- 
sur skelbia veikimą ir žadina valios 
jėgas. “Prabočių šešėlių“ Daiva ra- 
gina Tautvydą: “Nereik norėti rast, 
o būti. Ieškok veikimo, ne pasimė- 
gimo"“ (14 psl.). Bet veikimo pasie- 
kiama didelėmis pastangomis: “Pra- 
laužia diegas irgi kietą žemę — aug- 
damas" „(Vergai ir dykiai,:14). 

Dėl to, kad žmogus'viena-ar kita 
kryptimi veikia, vistiėk kurio tikslo 
jis besiektų, gyvenime yra milžiniš- 
kos dinamikos dėsnis, kurį Vydūnas 
poetiškais vaizdais taip nusako: “Vie- 
ni rykauja, kiti raudoja! Nėra ant 
žemės gyvybės be mirties! Gaudžia 
gyvenimas tai kaip vėtra, tai kaip 
švelnus vakaro vėjelis“ (Vergai ir 


dykiai, 110). Tačiau tas keitimasis 
dažnai vyksta beveik mechaniškai, 
žmogui visų reiškinių pilnai neap- 


imant savo sąmone: “Kas dieną eina 
žmonės kaip srovė ir velka savo jun- 
go grandinį" (Ten pat, 7). 

Būdamas evoliucijos reiškiniu ir 
kartu jos veiksniu, žmogus būtinai 
turi kisti. “Vergų ir dykių'“ Tautno- 
ro žodžiais: “Santykiams pasikeitus, 


o žmogui pasilikus, kokiam buvus, 
nieko nėra pasiekta! Žmogus turi 
keisties. Tame visas svarbumas'“ (53 
psl.). 


Tačiau tame žmogaus evoliucijos 
kelyje turi šviesti tikras Žžmoniškų- 
mas. Žmonių gyvenimo santykiai dėl 
to yra netikę, kad “žūva Žmoniškas 
pasijautimas"“ (Ten pat, 54). Ir įgim- 
tas Žmogaus laimės troškimas paso- 
tinamas tik sąmoningame veikime, 
vedančiame į galutinį žmogaus tiks- 
14. “Žmogus vis palaimingas, kad jis 
klauso sielos balso" (Vergai ir dy- 
kiai, 36). “Veiklieji yra džiaugsmo 
kupini" (Likimo bangos, 14). “Dar- 
bas yra gyvenimo prasmė“ (Gaisras, 
164). 


Pradėti nuo savęs! 


Visos žmogaus taurėjimo pastangos 
turi prasidėti atskirame žmoguje. 
Pirmiausiai nuo savęs! “Vergų ir 
dykių" Tautnoras šitaip išreiškia Vy- 
dūno pažiūras: “Neraginu kitų do- 
rint. Kiekvienas turi nuo savęs pra- 
dėti. Kiti seka gerą paveikslą. Vėl 
gi iš kilnaus žmogaus spindi kilni gi- 
lybė. Taip iš pavienių žmonių Žžmo- 
niškumo išeina gera sandora ir geri 
gyvenimo santykiai" (56 psl). 

Iš atskiro žmogaus vidaus spindu- 
liuoja žmoniškumas į aplinkumą, lyg 
iš kokio šviesos ir gyvybės židinio: 
“Bet nepamirški niekadai, jog tik 


gyvybės nudalyt gali pats gyvas bū- 
damas tikrai" (Pr, Š., 22). Žmonišku- 
me gyvenančio žmogaus moralinė vi- 
daus jėga yri nepaprastai galinga 
net sugedusiai aplinkumai: “Jau savo 
esimu žmogus paveikia žmogų. Sten- 
kis atjausti tatai, kas gera, kas kil- 
nu, ir niekam nekils noro tau kenkti'? 
(Gaisras, 99). 


Visi svarbesnieji Vydūno veikalų 
veikėjai yra išaugę savo viduje, pa- 
siekę didelės moralinės augštumos ir 
sąmonės blaivumo. Kai kurie jų jau 
virsta simboliais, bet kovos centre 
visada stovi tikras ir gyvas žmogus 
— kovojąs, nerimstantis, siekiąs. 'To- 
ji kova reikalauja aukų ir kančios. 
Bet visa tai sąmoningiesiems turi gi- 
lią prasmę. Veikėjai žūva, kad jų 
žuvimu dar labiau būtų pajusta jų 
dvasios jėga, kad dar labiau suspindė- 
tų jų gyvendinami idealai. 

Šitoje kovoje skriaudčjams ir ma- 
terializmo atstovams ateina likimo 
skirtoji bausmė ir atlyginimas. 


Likimo problema. 


“ Vydūno veikaluose likimas nera nei 
senoviškasis aklas Fatum, nei ibse- 
niškas gaivališkoj prigimty glūdįs fa- 
talizmas. Vydūno likimas veikia pa- 
gal Kūrėjo nustatytus prigimties ir 
moralės dėsnius. Tai lyg paties Die- 
vo Apvaizda. Tas likimas verčia ko- 
voti, kentėti, aukotis, savęs išsižadėti, 
bet jis taip pat ir baudžia. “Likimo 


bangos neša drąsųjį, kursai teisingo 


tikslo siekia“ (Likimo bangos, 29). 
Tiesa, likimas laikinai kartais iškelia 
ir neteisųjį, kad tuo būdu teisusis bū- 
tų priverstas kovoti ir pagaliau lai- 
mėti. Bet neteisiajam likimas visača 
kaupia bausmę už jo nusikaltimus. 
“Jūs dar kaupiate sau naują kaltę', 
sako “Gaisro" Magė sauvaliaujan- 
tiems vokiečiams. — “Per šimtme- 
čius nuo kryžeivių laikų jūsų tauta 
nusižengė prieš mus! Likimas pats 
patieks jums sąskaitą. Savo gyvybe 
pasirašau jos ieškinį". 

O tą likimo valią įvykdo patys žmo- 
nės. “Prabočių šešėlių" Visuomis 
gana aiškiai tai nusako: “Vargingo 
žmogaus pavidalo jūs bijotės — bet 
nė likimo — likimo, kurs užmok ir 
už: menkiausią! Likimo: valios aš vos 
mažas pirštas!'- (77 psl). 


Pilnutinis žmogus yra tik savo tautoje 


Žmogaus: dvasinės savybės pilnai 
gali atsiskleisti tik savo tautoje, jam 
paveldint gausų praeities amžių pali- 
kimą. Nuo savo tautos atitrūkstąs 
žmogus „nustoja viso to svaraus kul- 
tūrinio-dvasinio palikimo, kurį jo tau- 
toje yra sukrovusios ištisos buvusios 
kartos. 4 


"Mūsų uždavinyje“ ir “Tautos gy- 
vatoje" Vydūnas yra ryškiausiai iš- 
dėstęs savo pažiūras į žmogaus gy- 
venimą ir jo uždavinius savo tautoje. 
“Moksle, mene, doroj yra jaučiama 
tautinės gyvatos širdies pl'asta. Tie“ 
trys žmoniškumo reiškiniai paeina 
tiesiog iš tautos esmės". Tauta esanti 
tas laipsnis, be kurio žmogus negalis 
pasiekti augštesnio sąmoningumo. Ir 
pati tauta esanti tiek verta, kiek ji 
tinkanti žmonijos: pažangai, žmonijos 
kūrybos žengimui. Eab) 

Konkrečiai kalbant, lietuvių tautai 
Vydūnas skiria labai didelius uždavi- 
nius žmonijos gyvenimo pažangoje. 
“Lietuvių tautos uždavinys todėl bus 
visuomet augint pagrindines arijų 
ypatybes, tai esti augint visa, kas 
žmones padaro kūrybos veiksniu žmo- 
niškumo palaiminimui teikt visam pa- 
sauliui. Tuo tad lietuvių tauta ir pa- 
tvirtins savo būvį. Yra, berods, ir 
naudinga ginkluotis ir kardu ginties 
prieš gyvėdžius. Bet pasitikėti reikia 
ne tiek materinėmis jėgomis, kaip 
dvasios gyvybe. Ją tyriausiai augi- 
nant, tauta saugojama kūrybos. Ir 
todėl nereikia niekuomet griebtis vy- 
liumi, pasalumu ar panašiomis prie- 
monėmis, kurios vartojamos yra silp- 
nųjų. Mes nesame silpni. Su mumis 
yra kūrybos galia" (Mūsų uždavinyš). 

Tautos prisikėlimo ir laimėjimo ke- 
lias eina taip pat per žmoniškumo. 
“Lietuvių tauta atsigaus! Tik reiks 
nuoširdžiai rūpinties tikruoju žmo- 
gaus tvirtėjimu, sielos vyravimu" 
(Gaisras, 247). Tie patys moralės dės- 
niai, kurie taikomi atskiro Žmogaus 
gyvenimui, palaiko ir tautos gyvybę: 
“Tavo gyslose teka tyras lietuvio 
kraujas! Nepamirški: kūnui ir šir- 
džiai nešvariems pastojus, nyksta vi- 
sas žmogus, nyksta visa tauta“ (Fr. 
š., 74-75). 

Vydūno skelbiama kova yra idea'is- 
tinėje plotmėje. Tačiau skelbdamas 
žmoniškumo ir teisingam likimui at- 
sidavimo idėjas, Vydūnas vis dėlto ne- 
liepia nulenkti galvą po neteisiojo 
kardu. “Teisinga yra gintis nuo gyv- 
edžių"... Gintis yra kilnu ir garbinga, 
jei ginamas teisus reikalas. Tada 
pats žmogus tampa įrankiu likimo 
rankose baudžiant neteisųjį. Tada 
net ir pačios fizinės jėgos nusigręžia 
prieš neteisųjį, o padeda teisiajam 
kovotojui. Bet keršto jausmą Vydū- 
nas smerkia. 


Į visuotinį žmonijos kelią. 


žmogus augdamas iš vidaus, gy+ 
vendamas savo tautos kultūro'e ir jos 
gyvybėje, pagaliau turi išeiti į visos 
žmonijos kelią ir per meilę ir solida- 
rumo jausmą tapti jos nariu ir akty- 
viai dalyvauti jos pažangoje. 

Tą kelią Vydūnas nusako gana 
ryškiais “Prabočių šešėlių" Tautvy- 
do žodžiais": “Per gyslas tesilieja no- 
ras man, kad kaip ugninga ir gyva 
srovė jis vykintų tik žmoniškumą, 
kad sau žmogum kiekvienas būtų; 
įvykintų vienybę, kad nesišalintų nei 
viens nuo kito, kad būtų vienšir- 
džiais tautos vaikai, ir žmonija gyven- 
tų broliškai! Lai susiranda Prabočių 
kiekvienas! Lai susiranda genijuj tau- 
tos, galiausiai genijuj žmonijos!? (Pr. 
š., 179-180). 

Labai brangus Vydūno veikalų sa- 
vumas ir visų jo sprendžiamų proble- 
mų atspalvis yra skaidrus optimizmas 
ir tikėjimas žmonijos pažanga ir švie- 
sia ateitimi. “Įvyksta senas sapnas! 
Žmonija jau virsta vienetu" (Gaisras, 


21). Ir šitas žmonijos solidarumo pa- 
jutimas jau reiškąs tauresnių laikų 
užtekėjimą, jų pradžią. 

Savo vizijoje Vydūnas jau mato 
galutinį žmonijos raidos idealą ir jį 
išreiškė “Prabočių šešėlių" Tautvy- 
do apoteozėje: “Dabar teskamba am- 
žinos aidijos! Lai šviečia ir visi pa- 
sauliai! Tegied, kas gal apreikšt gy- 
vybę, žmogaus, tautos, žmonijos gies- 
mę! Ji tepakil liepsnodama dangun! 
Irgi liepsnų sparnai tepakelia mane! 
Aukoju meilei visiškai save!" (181 
psl.). 

Skaidrus Vydūno optimizmas ir ti- 
kėjimas šviesia žmonijos ateitimi te- 
apšviečia giedros spindu'ėliu ir mūsų 
apsiniaukusį pasaulį! 

Pr. Naujokaitis 


DIDŽIAUSIOJI ANGLŲ BELETRISTĖ 
JANE AUSTEN 


Jane Austen yra viena iš populia- 
riausių moterų rašytojų anglų litera- 
tūroje. Jos populiarumas nėra pigus: 
savo srityje ji yra pirmos eilės kūrė- 
ja — menininkė. Ji yra davusi anglų 
literatūrai puikiai išbaigtą šeimos 
gyvenimo romaną. Daugelis li- 
teratūros istorikų ir kritikų ją šian- 
dien kelia augščiau už Walter Scottą, 
net už Dickensą ir pastato pačiame 
anglų beletristikos priešakyje, pirmu- 
tinėse literatūros eilėse. Toks žymus 
šių dienų rašytojas kaip Somerset 
Maugham, prieš kiek laiko sudaryda- 
mas dešimties stambiausių pasaulio 
beletristų rinkinį, į jų tarpą įtraukė 
ir Jane Austen su jos veikalu “Pride 
and Prejudice"''. 

Tad bent trumpai meskime žvilgsnį 
į šią didelę kūrėją, mums taip mažai 
begirdėtą. 

Jane Austin gimė 1775 m. Ji 
buvo jauniausia duktė protestantų 
pastoriaus šeimoje ir buvo rūpestin- 
gai išauklėta, pagal to laiko viduri- 
nės klasės tradicijas. Visą savo gy- 
venimą ji praleido ramioje pietų Ang- 
lijos provincijoje Hampshire. Ramus 
ir nenuotykingas buvo jos gyveni- 
mas — kasdieninės pareigos, dau- 
giausia namų priežiūra ir šeiminin- 
kavimas. Rašinėti Jane Austen pra- 
dėjo labai anksti. Tuo metu moterys 
rašytojos nebuvo gausios. Pirmuo- 
sius tris romanus ji parašė, dar ne- 
turėdama 25 metų, bet spaudoje jie 
pasirodė tik po 1810 metų: tai “Sense 
and Sensibility", “Pride and Preju- 
dice", “Mansfield Park". Paskuti- 
niai jos romanai išėjo po jos mir- 
ties. Mirė ji 1817 metais. 

Jane Austen pirmatakais šeimyni- 
nio romano srityje buvo Samuel Ri- 


182 


chardsonas ir Frances Burney. Ri- 
chardsonas rašė puritonų šeimyninių 
tradicijų įtakoje. Jo romanai “'Pa- 
mela" ir “Clarissa" turėjo didesnės 
įtakos to meto sentimentalizmo 
srovei literatūroje. Jo aplinkuma bu- 
vo panaši į tą aplinkumą, kurioj vė- 
liau išaugo Dickensas. Frances Bur- 
ney yra susijusi su pirmąja senti- 
mentalizmo banga Anglijoje. Ji grei- 
tai pagarsėjo savo romanų “Evelina", 
kuriame aprašytas jaunos mergaitės 
įėjimas į to laiko “madnią draugiją". 

Netenka abejoti, kad Jane Austen 
buvo gerai pažįstami tiek šie du, 
tiek ir kiti ano laiko rašytojai. Jų 
temose, siužetų ir personažų trakta- 
vime galima užtikti panašumų, bet, 
apdovanota didesniu estetiniu jautru- 
mu, ji toli pralenkė savo amžininkus. 
Ji sugebėjo giliau įžvelgti į savo per- 
sonažų psichologiją, negu Richardso- 
nas, ir geriau pajusti meninę romano 
visumą, negu Frances Burney. Tokiu 
būdu jinai pašalino iš savo romanų 
visas nereikalingas smulkmenas, pa- 
likdama tik tai, kas yra būtiniausia 
teisingam jos piešiamo paveikslo 
vaizdui. Jos veikėjai tarpusavio san- 
tykiuose yra realūs, gyvi, lengvai įsi- 
vaizduojami. Jos sugebėjimas skaity- 
ti jų paslėptas mintis yra nuostabus. 
Jie ir skaitytojui tampa permatomi 
ir nepaprastai žmogiški. Tarp roman- 
tikų ji yra realistė. Į savo personažus 
jinai žiūri kritiškomis, bet atlaidžio- 
mis akimis, pateikdama juos tokius, 
kokius savo aplinkumoje daugiausia 
sutikdavo, su visomis jų ydomis ir 
gerosicmis pusėmis. Savimeilę, ego- 
izmą, tuštumą ji piešia su toleranci- 
ja, kuri galima būtų palaikyti nai- 
vumu, jeigu jos vaizduose būtų ma- 


žiau subtilios ironijos ir gilaus įžval- 


gumo. 
Josios pasaulis — šeima, namai. 
Jos romanų problemos — šeimos na- 


rių santykiavimo problemos, kaimy- 
nystės, draugystės, sučjimai, piršly- 
bos. Pastaroji tema raudonu siūlu 
eina per visus jos romanus. Jane 
Austen nėra joks socialinis reforma- 
torius. Ji priima tą aplinkumą, ku- 
riai ji priklauso, ir perkošusi ją per 
savo vaizduotės prizmę, perduoda 
skaitytojui teisti ar teisinti. Jos pa- 
saulis, sakytume, siaurokas, nes ji 
apsiriboja tiktai vienos dalies ben- 
druomenės gyvenimo pavaizdavimu. 
Ta bendruomenė nėra nepanaši į 
mūsų bajoriją, jeigu iš jos gyvenimo 
būtų galima išskirti tautines bei po- 
litines problemas, kurių Jane Austen 
romanuose veltui jieškotume. Jos 
“specialybė", jeigu taip galima būtų 
išsitarti, yra tos “mažosios širdžių 
dramos", kurios visais laikais jau- 
nų žmonių gyvenimuose vaidino ir 
vaidins tokią svarbią, dažnai lemia- 
mą rolę. Dekoracijos keičiasi, scena 
keičiasi, vaidintojai keičiasi, jų kal- 
bėjimo stilius kitoks, tačiau jų kal- 
bos sukasi daugiau ar mažiau apie 
tas pačias temas. 

Paimkime, pavyzdžiui, Jane Austen 
ankstybiausią ir meniniu atžvilgiu 
geriausią romaną — “Pride and Pre- 
judice". Ponai Benet turi kelias duk- 
teris, kurių išleidimas už turtingų vy- 
rų yra ponios Benet “karštligė. Mo- 
tinos užgaida gyventi “pagal stilių" 
atsieina daugiau negu leidžia šeimos 
ištekliai. Mergaičių kraitis — jų gra- 
žumas. Gerai žinodama šito turto 
laikinumą, motina be jokio apsime- 
timo, visomis jėgomis ir visais būdais 
organizuoja savo dukterų vedybines 
galimybes. Kiekvienas toj apylinkėj 
pasirodąs “tinkamas" kavalierius vi- 
sų motinų aptariamas, svarstomas ir 
traukiamas kas į savo pusę. Benet, 
ramaus ir taikaus būdo žmogus, dėl 
šventos ramybės nusileidžia savo lie- 
žuvingai žmonai, nerodydamas viešo 
pasipriešinimo jos planams. Panašiai 
elgiasi vyriausia duktė Elzbieta, gabi 
ir inteligentinga. Jos, kaip vyriau- 
sios, pareiga lyginti ir švelninti tiek 
šeimoj besireiškinčią nedarną, tiek 
motinos netaktiškumą tarp svetimų. 
Jaunesnioji sesuo, Jane, labai prisiri- 
šusi prie Elzbietos. Abi seserys dali- 
nasi asmeniniais ir šeimyniniais rū- 
pesčiais bei džiaugsmais. 

Horizonte pasirodo turtingas, iš- 
didus D'arcy. Ponios Benet “karštli- 
gė" kyla iki augščiausio laipsnio. 
Kam teks D'arcy? Sujuda visos apy- 
linkės motinos, o jaunos merginos 
gražiau puošiasi ir su užsidegimu 
kalba apie būsimas pramogas, ku- 
riose D'arcy, žinoma, turės dalyvau- 

VISUOTINIS PAšŠAUKIMAS KRIKŠČIONIšŠKON 
TOBULYBĖN 


šia tema kun. Vytautas Balčiūnas 
parašė disertacinį darbą prancūzų 
kalba. Išleido Saleziečių Akademija 
Annecy, 1952, 172 puslapių (La Voca- 
tion  Universelle a la Perfection 
Chrėtienne selon Saint Frangois). 

Nors tobulybės sąvoka nėra naujas 
dalykas nuo pat pirmųjų krikščiony- 
bės amžių, tačiau autorius norėjo pa- 
brėžti, kad šv. Pranciškus Salezas, 
Bažnyčios daktaras, tobulybės sąvo- 
ką suprato kitaip, negu įprastiniame 


gyvenime ji buvo vartojama. Pirmai- 
siais krikščionybės amžiais būti 
krikščioniu reiškė tapatybę — būti 
tobulam. šimtmečiams slenkant, 
krikščionių gyvenimas suprastėjo. 
Būti tobulais 1 i k o priviletgi 
ja tik išskirtinio luomo: kunigų, vie- 
nuolių ir tų, kurie siekė kontemplia- 
tyvinio gyvenimo. šventas Pranciš- 
kus Salezas panorėjo tobulybės są- 
vokai grąžinti pirminę jos prasmę 
ir priminti visuotinio šventumo kelią. 


ti. Jis pasirodo esąs pilnas puikybės 
ir per pirmąjį balių apvilia visas be 
išimties. Jį visos smarkiai kritikuo- 
ja, neišskiriant nė Elzbietos, kurios 
charakterį ir talentus D'arcy turi 
progos pastebėti ir įsidėmėti. Niekas 
nežino jo širdies linkimo. Benet šei- 
ma negali būti priimtina aristokra- 
tui jau vien dėl ponios Benet vulga- 
rumo. Apylinkėje yra viena kita ti- 
tulucta šeima, kurios viltys linksta 
ton pačion pusėn. Padėtį pablogina 
Elzbietos jauniausia sesuo, pabėgda- 
ma iš namų su jaunu karininku. Vie- 
šas skandalas gali galutinai suardyti 
ir šiaipjau netvirtus Benet šeimos 
socialinius pamatus. Visa tai gula 
daugiausia ant Elzbietos pečių, o prie 
to dar prisideda nelaiminga linkme 
pasukęs jos mielos sesers Janes ro- 
mansas. Tačiau šis, kaip ir visi kiti, 
Luri laimingą pabaigą. 

Tema labai paprasta. Paprastas 
ir jos traktavimas. Betgi kiek įvairu- 
mo personažuose! Kiek sąmojaus, 
kiek subtilumo situacijose, kiek svei- 
ko humoro ir ironijos prisunkta kiek- 
viename puslapyje! 

Jane Austen moterys yra ryškes- 
nės ir geriau pavaizduotos, negu Vy- 
rai. Elzbieta — autorės favoritė. 
Joje galima pastebėti pačios autorės 
bruožų. Jaunos mergaitės psicholo- 
gija, jos išgyvenimai Jane Austen bu- 
vo itin suprantami: iš po jos plunk- 
snos yra išėjusi visa galerija šių jau- 
nų, traškių, trapių, elegantiškų, jaus- 
mingų būtybių. Nežiūrint to, jos yra 
nepaprastai gyvenimiškos ir dabar, 
po pusantro šimto metų. Kai kurios 
jų turi lygiai tiek kieto sveiko proto, 


gudrumo ir orientacijos, kiek jų te- 


gali parodyti pozityvi moderniška 
moteris. Kai kurios jų spindu- 
liuoja gera valia visiems  ap- 
link save, kitos gi, priešin- 


gai, turi susirinkę visas moterų silp- 
nybes, žinomas nuo pat pasaulio pra- 
džios. 

Netenka stebėtis, kad dėl savo kū- 
rybos ypatybių Jane Austen yra ypa- 
tingai mėgiama jaunimo. Jane Aus- 
ten veikalai įrašyti į mokyklų ir uni- 
versitetų. programas. Suaugusieji 
mėgsta Jane Austen dėl jos romanų 
realumo, legvumo ir meninio lygio; 
jeigu taip galima išsitarti — dėl jų 
tobulumo. 

Augusi Prancūzų Revoliucijos lai- 
ku, ši jautri asmenybė negalėjo būti 
indiferentiška ir pasaulinio masto 
problemoms. Betgi jinai žinojo, kad 
tos problemos yra ne jos plunksnai. 
Ji nesiėmė to, ko negalėjo daryti. 
Ką ji darė — darė labai gerai. Jinai 
perdavė tai, ką pati žinojo, kad skai- 
tytojai patys atsirinktų tai, kas jo- 
sios laikais buvo geriausia. 

Mūsų laikais šeimyninį romaną yra 
nustelbęs politinis ir socialinis roma- 
nas. Jame mes dažnai pasigendame 
šeimyninio intymumo, geros fabulos, 
įdomios intrygos, pririšančios mūsų 
dėmesį. 

Ir šiais didžių sukrėtimų laikais 
mūsų protas kartais reikalauja po- 
ilsio, mūsų širdys — pažįstamo jau- 
kumo.: Vis dažniau pasigirsta balsų, 
kad- šeimos gyvenimo romanas, tar- 
pusavio žmonių santykiavimo roma- 
nas, turėtų būti gaivinamas ir pabrė- 
žiamas. S. Prapuolenytė 


Pirmoje knygos dalyje autorius 
nagrinėja pačią tobulybės sąvoką pa- 
gal šv. Pranciškaus Salezo sampratą. 
Visuotinoji tobulybė glūdi ne kažko- 
kiuose žygdarbiuose, bet Dievo meilč- 
je (dilection). Ten, kur trūksta Dievo 
meilės, negali būti nž tobulybės (p. 
18). ši meilė yra gamtinė Dievo duo- 
ta mums dovana, kurios natūraliu 
būdu negalčėtume turėti. Tai yra šv. 
Dvasios veikimas mūsų sieloje. Ta- 
čiau šalia to veikimo yra dar ir mūsų 
laisvos valios sanveika. Dievas vi- 
siems duoda apsčiai malonės. Tik 
jos priėmimas priklauso nuo mūsų 
valios. “Mūsų tobulumas glūdi abso- 
liučiame savo valios su Dievo valia 
suderinime"' (p.45). 


Žmogus, veikdamas Dievo meilėje 
ir derindamas savo valią su Dievo va- 
lia, tuo pačiu vykdo ir kitas dorybes, 
kaip: artimo meilę (charitė), švelnu- 
mą, pusiausvyrą, uolumą, nuolanku- 
mą, apsimarinimą, kantrumą. Apsi- 
marinimas su malda sudaro tobulybės 
pilnumą. Malda be apsimarinimo — 
siela be kūno. Pasimarinimas be mal- 
dos — kūnas be sielos (p. 69). 


Antroje knygos dalyje autorius, 
pasiremdamas šv. Pranciškaus Sa!ezo 
raštų tekstais, įrodinėja, kad tobuly- 
bė yra galima pasietkti tiek iš Dievo 
pusės, tiek iš žmogaus. Ta galimybė 
yra visuotinė, apimanti visus luomus 
ir visus žmones. Tai yra visuotinės 
tobulybės galimybė, vedanti žmozų 
mistiniu keliu prie Dievo. Šis kelias 
yra malonus ir saldus, nes jis teikia 
žmogui daug tyro ir tikro dvasinio 
džiaugsmo. 

Trečioje disertacijos dalyje auto- 
rius seka šv. Pranciškaus mintim, kad 
krikščioniškoji tobulybė yra ne tiktai 
galima pasiekti, bet būtinai reikia jos 
siekti. Ji yra ne kas kita, kaip tik 
būtinųjų Dievo įsakymų vykdymas. 
Tai nėra tik vienuoliškoji tobulybė, 
kuri remiasi evangeliškais patarimais 
ir dėl to yra tik vienuoliams privalo- 
ma, bet yra pagrįsta Dievo įsakymais, 
kurie yra visuotiniai ir dėl to visiems 
privalomi (p. 139 ir t.). 

Baigdamas darbą, autorius daro iš- 
vadą, kad visuotinė krikščioniškoji to- 
bulybė būtų lengvai realizuotina, jei- 
gu tik turėtume pakankamai gerų 
dvasios vadų. “Duokit mums gerų 
dvasios vadų, tai visuotinis pašauki- 
mas prie krikščioniškojo tobulumo 
bus ne tiktai graži doktrina, bet gy- 
venimo realybė" (171). 

Vertinant kun. V: Balčiūno darbą 
moksliniu požiūriu, reikia pripažinti, 
kad jis kruopščiai surinko medžia3zą, 
ją suklostė ne chronologine tvarka, 
bet pagal savo darbui pasirinktąjį 
planą. Krikščioniškosios tobulybės 
mintis skleidžiama palengva vis didė- 

DAIL. V. K. JONYNO KELIAS 


V. K. Jonynas yra vienas iš verž- 
liausių ir produktingiausių mūsų gra- 
fikų. Jo kūrybos randame tris tarps- 
nius: 1. nuo Meno Mokyklos iki Do- 
nelaičio  “Metų", 2. nuo Donelaičio 
“Metų"" iki Goethės “Mainzo apguli- 
mo" ir 3. nuo Goethės “Mainzo apgu- 
limo" iki dabar. 

Visi šie tarpsniai turi savitą veidą 
ir rodo Jonyno nueitą kelią, jo nuo- 
latinį jieškojimą ir augimą. 

Pirmąjį tarpsnį reiktų pavadinti 
liaudiniu. Čia priklauso kūriniai, su- 
kurti tuoj mokslą baigus: Piemenė- 
lis, Pasaka, Nuėmimas nuo kryžiaus, 
šv. Pranciškus. 

Iš jo dar mokykloje padarytų ilius- 
tracijų,  tilpusių bene daugiausia 
“Švietimo Kelyje“ (švietimo Ministe- 


jančiu stiprumu, kol pagaliaus at- 
skleidžiama, kad krikščioniškoji to- 
bulybė yra visiems būtina, kaip yra 
būtinas pačių Dievo įsakymų vykdy- 
mas. Kiekvienas teigimas paremtas 
ištisa eile citatų, parinktų iš šv. Pran- 
ciškaus veikalų. Kun. V. Balčiūnas 
yra ne tik plačiai apsiskaitęs, bet į 
medžiagą įsijautęs ir visai tiksliai pa- 
gal mokslinį metodą ją suklostęs. Tai- 
gi, savitai parinktas autoriaus meto- 
das duoda šiam darbui mokslinį cha- 
rakterį. Bet gilesnių mokslinių žy- 
mių šiame darbe jieškoti netenka. 
Kiekvienas mokslinis darbas yra 
naujos, arba bent šiuo laiku nežino- 
mos tiesos atskleidimas. Tai reiškia, 
kad moksliniams darbams įprastai 
renkamasi problematinės temos. Kas 
gi sudaro šio veikalo problematiką ? 
Tobulybė? Pats autorius pastebi, kad 
tobulybė pirmųjų amžių krikščionims 
jau buvusi savaime suprantamas ir 
privalomas dalykas. Nesvetima ji yra 
ir mūsų laikams. Apie ją kalbama 
kiekviename asketikos vadovėlyje, 
mąstymų knygose. Kas iš krikščio- 
nių nežino tokių populiarių tobulybės 
vadovėlių, kaip "Tomo  Kempiečio 
“Kristaus Sekimas", arba šv. Pran- 
ciškaus “Filiotėjiė"?. Nauja nebent 
tai, kad ir mūsų laikais tobulybės 
siekimas yra ne vienos kurios kastos 
privilegija, bet visos  krikščionijos 
būtinybė. Bet tai yra tik sąvokos 

rijos leistame moksleivių laikraštyje), 
matyti, kaip V. K. Jonynas buvo pa- 
mėgęs lietuvių liaudies meną ir savo 
darbuose bandė atkurti liaudies raiži- 
nių stilių. 

V. K. Jonyno sąlytis su liaudies 
menu nėra atsitiktinis. "Tuo metu 
Kauno Meno Mokykla pergyveno sa- 
votišką sąjūdį, kuris norėjo atstaty- 
ti ryšį su liaudies menu. Ypatingas 
dėmesys kaip tik buvo skiriamas ne- 
žinomiems liaudies grafikos meis- 
trams. Buvo susikūrę net du būre- 
liai: 1932 m. — “Ars? ir 1933 m. — 
“Forma", (“Forma"' čar 1947 m. Vo- 
kietijoje išleido P. Augiaus “Eglę 
žalčių karalienę"). Į abu būrelius su- 
sitelkė jaunieji dailininkai entuzias- 
tai, kurie norėjo V. Europos meno 


apimties praplėtimas, bet ne proble- 
mos reikalas. 

Nesudaro mokslinio įspūdžio ir 
pats tobulybės sąvokos skleidimo pa- 
jėgumas. Autorius, sekdamas savo 
nustatytuoju planu, kiekvienam punk- 
tui deda teigimą ir jį pagrindžia iš- 
tisomis šv. Pranciškaus veikalų cita- 
tomis. Jis nesistengia atskleisti šv. 
Pranciškaus Salezo dvasios gelmių, 
ji atpažinti, surasti minčių ryšingu- 
mo laipsnį ir daromų išvadų būtinu- 
mą, nurodydamas į jo veikalų teks- 
tus, bet tik prikaupia citatų — ir 
klausimas jau išspręstas. Tai reiškia, 
kad kun. V. Balčiūnas šv. Pranciš- 
kaus Salezo veikalų neinterpretuoja, 
bet tik nurašinėja. Tuo būdu jis at- 
lieka ne sprendžiančio mokslininko, 
bet stebinčio nurašinėtojo darbą. Tai- 
gi, perskaitęs kun. V. Balčiūno darbą, 
pasijunti skaitęs asketikos vadovėlį, 
pritelktą šventojo citatų, bet ne nau- 
ju būdu ir įdomiai prieitą senąją tie- 
są. 

Tačiau, nepaisant to, galime pas'- 
džiaugti, kad tai pirmasis kun. V. Bal- 
čiūno mokslinis darbas, parašytas 
svetima kalba, rodantis autoriaus pla- 
tų apsiskaitymą ir gerus norus. Tiek 
to, kad pradžia išėjo ir nelabai tobu- 
la, bet tikime, kad autorius vis prog- 
resuos ir stos kaip naujas narys į 
Lietuvos mokslininkų skaičių. 

Kun. P. C.. 


laimėjimus sujungti su liaudies meno 
palikimu ir tuo apsporinti mūsų meno 
tradicijas. V. Europos menas Pary- 
žiuje, kur mūsų dailininkai, pabaigę 
Kaune, dažniausiai ir mokėsi, kulty- 
vavo primityvizmą, tad grįžimas prie 
senojo liaudies meno kartu buvo ir 
modernizmo apraiška. šitoje dvas'0- 
je augo keletas naujosios kartos dai- 
lininkų. 

Ir V. K. Jonynas pradėjo reikštis 
šito sąjūdžio dvasioje.  Paveiktas 
liaudies meno dekoratyvinių bruožų 
savo graviūrose, jis sukūrė darnią de- 
koratyvinę harmoniją. Tačiau liaudies 
menui perprasti reikia stiprios vidi- 
nės emocijos, kuri intuityviai įspėtų 
liaudies kūrėjo dvasią, kuriai techni- 
ka ir piešinys nevaidina pirmaeilio 
veidmens. 

Jau mokyklos meto darbuose ryš- 
kėjo racionalus V. K. Jonyno pasau- 
lio pajautimas, kuris ilgainiui dar la- 
biau stiprėjo. Jonynas greit pamatė, 
kad jam, racionalistui, primityvizmas 
su savo emocijomis svetimas. Studi- 
jos Paryžiuje, susipažinimas su aka- 
deminiu primityvizmu nepastūmė 'o 
dailininko šia linkme. Studijos tik 
praplėtė jo akiratį ir kartu padėjo 
jam pažinti savo talentą. Retas kitas 
mūsų- dailininkas taip puikiai jaučia, 
ką jis gali, kaip Jonynas. Retas ku- 
ris taip moka valdyti savo talentą ir 
ji išvystyti iki maksimumo, kaip Jo- 
nynas. 

Liaudies meno klėtyje, lyg tarpinė- 
je stotyje, jis svečiavosi ne ilgai. 
Jis vėl toliau nukeliavo, jieškodamas 
tokių plotų, kur galėtų išsakyti savo 
racionalų pasaulį. Ir tai buvo Done- 
laičio “Metai''. 

Antrasis tarpsnis V. K. Jonyno kū- 
ryboje buvo pats vaisingiausias, da- 
vęs bent kelių knygų meniškus api- 
pavidalinimus, kur dailininkas grafi- 
kas atsistoja greta knygos autoriaus, 
o kartais net jį nustelbia. 

Šiam tarpsniui priklauso: Donelai- 
čio “Metai", Petro Cvirkos “Žemė 
maitintoja", Goethės “Jaunojo Verte- 
rio kančios", Prosper Merimee “Lo- 
kys". 

Šio tarpsnio kūriniuose pastebime 
du sluogsnius, kurie šiek tiek skiriasi 
ir savo pasaulio pajautimu ir ypač 
technika. Bendra šiam periodui - plė- 
tojamas jo racionalus ir skaidrus pa- 
saulis, formoje - klasikinis meistriš- 
kumas. 

Donelaičio “Metai" stovi šio tarps- 
nio pradžioje. Donelaičio realizmas 
kaip tik ir atliepė Jonyno racionaliam 
ir ramiam kūrybiniam nusiteikimui. 
Dailininką patraukė Donelaičio žmo- 
nės, jo daiktai, prie kurių pridėjo to 
laikotarpio etnografines studijas. Taip 
surinkęs medžiagą ir išryškinęs va'z- 
duojamas scenas, jis  matematiniu 

tikslumu apskaičiavo kompoziciją ir 
liniją, išryškindamas žmonių judesį. 

Išėjęs iš pirmo dekoratyvinio tarps- 
nio, Jonynas čia stengiasi užkariau:i 
kompozicijos gilumą, pasilikdamas re- 
aliame daiktų pasaulyje ir sutelkda- 
mas dėmesį į liniją. Čia prasideda Jo- 
nyno meisterio kelias. Tokią nelanks- 
čią medžiagą, kaip med';jis apvaldo 
tiksliai. Su didele kantrybe jis dirba 
net penkeris metus, kol pasiekė tech- 
nikos tobulumo. Pabrėžiamas tech- 
niką, jis pasiliko kietas, bet vis delto 
naujas. Kaip darni visuma su puoš- 
niu, visas vedamąsias idėjas sutel- 
kiančiu viršeliu, jis prisistato žiūrovui 
Gali šio pasaulio nemėgti, bet negali 
nuneigti jo vertės. 

Jonynas čia imponuo'a stipriu p:e- 
šiniu, darniu p'ėmų išdėstymu, tech- 
nikiniu tikrumu. Jis yra disciplinuo- 
tas ir tvirtai stato savo kompoziciją. 
Jis žino, ką nori pasakyči, todėl nėra 
jokių neaiškumų, miglotų dėmių su- 
skaldymo. Jis pasilieka skaidriai ra- 
mus realistas. 

Po Donelaičio “Metų" Jonynas to- 
limesniuose darbuose vysto realistinį 
pasaulį, dar labiau tobulindamas tech- 
niką. Jis įveda smulkių linijų pluoš- 

tus; medžio graviūros pasidaro lyg 
tapybiniai paveikslai. 

Taip prasideda antrojo tarpsnio 
antrasis sluogsnis. Pačioje pradžioje 
stovi atskiros kompozicijos “Zapyš- 
kis"? ir “Saulėleidis Nemune". Ir per 
“žemę maitintoją“, kuri savo inter- 
pretacija yra Donelaičio Metams" 
artimiausia, jis pasiekia  Goethės 
“Verterį''. 

Prie Goethės “Verterio" jis priėjo 
taip pat matematiniu tikslumu: pirma 
susipažinęs su veikalu, atrinkęs vei- 
kalo svarbiausias vietas ir vidinei 
įtampai būdingas situacijas, išstudi- 
javęs pačią epochą. Savąjį pajautimą 
apvaldė labai saikingai ir stengėsi 
perduoti ne tiek Verterio skaudžiai 
jautrią nuotaiką, kiek romantiškai 
atitrauktą ir estetiškai elegantišką 
pasaulį. Taip aną rokoko epochą 
jis naujai prikėlė, savičiau, moder- 
niau. Kartu technika darosi rafinuo- 
tai meistriška, sumirga subtilios li- 
nijos, šešėliai, laisvėja kompozicija. 

Iliustracijos Prosper Merimee “Lo- 
kiui'' yra šio antrojo tarpsnio viršūnė. 
Išvystoma ypatingai moduliucta tech- 
nika iki virtuoziškumo, tuo figūroms 
ir visai kompozicijai suteikiamas gy- 


vybingumas ir plastiškumas. Forma 
praranda šaltą kietą pobūdį, gyvėja 
dėmių išdėstymas, linijos sutelkiamos 
į šešėlį ir pasidaro lyg nutapy*os, bet 
kartu išlieka visi kontūrai, ateina 
nauji kompoziciniai deriniai. Jonynas 
atsipalaiduoja nuo formalistinio kelio 
ir išorinio pasaulio traktavimo, jieš- 
kodamas laisvesnių, gilesnių nuotai- 
kinių elementų. 


Sutelkus visą dėmesį į linijos iš- 
sprendimą, pasilieka tik mažas šuo- 
lis į abstraktųjų pasaulį, kur daiktai 
ir žmonės pasidaro jau antrinės kom- 
pozicijos dalys. 

Trečiasis tarpsnis kaip tik čia ir 
prasideda. Su “Lokiu" jis pasijuto iš- 
sakęs savo elegantišką realistinį pa- 
saulį. Jis pasuko nauju keliu. Pieši- 
nyje jau dominuoja laisva linija, kar- 
tais nervinga ir net laukinė. Drąsiai 
dėstomi plėmai, figūros jau traktuo- 
jamos laisvai, atsisakant klasikinės 
elegancijos, pabrėžiama linijų ritmi- 
ka, visiškai išlaisvinama kompozici'a. 
Tokie yra “Hamleto piešiniai" ir Goe- 
thės “Mainzo apgulimas“'. 

Kartu su šiuo nauju pasisakymo 
būdu Jonynas dažniau pradeda varto- 
ti pieštuką ir plunksną. Jis stulijuo- 
ja gamtą, jieškodamas jos ritmikos 
ir stengdamasis pagauti keliais 
brūkšniais. Kartu čia įveda ir spalvą. 
Pirmą kartą efektyviai ji pasirodo 
"Mainzo  apgulime"; paskutiniuose 
darbuose iš dekoratyvinio plėmo ji 
išsivysto į spalvingą akvarėlę, kur 
tarp įvairių moderniai suprastų pie- 
šinių sutinkame ir ramų realizmą. 

šiam naujam kūrybos tarpsnyj Jo- 
nynas yra darbo įkarštyje, pilnas ne- 
rimo ir jieškojimo. 

V. K. Jonyno yra nueitas ilgas ke- 
lias: nuo liaudies dekoratyvinio cha- 
rakterio, per realistini pasaulio inter- 
pretavimą, kur iki virtuoziškumo iš- 
tobulinama technika, iki abstraktinio 
meno. Tai liudija, kad V. K. Jonynas 
yra gyvas menininkas, aistringai da- 
lyvaująs mūsų dailės augime, kad jis 
niekad nepasitenkina pasiektais lai- 
mėjiinais. 


V. K. Jonynas gimė 1907 m. kovo 
16 d. Udrijoje, Dzūkijo'e. 1927 m. 
baigė Kauno Meno mokyklą, 1931 m. 
išvažiavo į Paryžių ir tenai baigė 
“Conservatoire National des Arts et 
Metiers" ir “Ecole Boulle". 1935 m. 
Zack galerija Paryžiuje surengė jo 
grafikos kūrinių parodą. Po to su- 
grįžęs į Kauną, Meno mokykloje dės- 
te grafiką ir medžio skulptūrą. Nuo 
1941 m. jis buvo Taikomosios Dailės 
Instituto direktorius Kaune. 1946 m. 
Freiburge i. Br. įkūrė Taikomosios 
Dailės Institutą, kuriam vadovavo iki 


185 


ISUOMENINIS 


ZGYVENTMAS 


MŪSŲ VISUOMENINĖS 


Nėra nieko reliatyvesnio, kaip va- 
dinamasai optimizmas ar pe:imizmas, 
vertinant kasdieninį pyvenimą. Jei 
nurodysi vienokius ar kitokius mūsų 
gyvenimo šešėlius, tuojau pat būsi 
apkaltintas pesimizmu. Bus tau atsa- 
kyta: aimanos nieko nepataisys, rei- 
kia darbo ir aukos, o ne kritikos ir 
dejonių. Ir negalima bus nesutikti, 
jog tai tokia tiesa, prie kurios neten- 
ka nieko bepridėti. Antra vertus, kas 
tenorėtų sąmoningai matyti tik '"švie- 
siuosius aspektus", lygiai galėtų būti 
apkaltintas optimizmu. Reikia blai- 
viai vertinti tikrovę — turėti ją visą 
prieš akis, ir "šviesiuose" ir “tam- 
siuose'' aspektuose. O kadangi pap- 
rastai gyvenimas yra “pilkas", tai ly- 
giu pagrindų jis duoda teisės viso- 
kiam vertinimui: ir “šviesiam", ir 
“tamsiam". Visada ras optimistas 
kuo sielotis ir rūpintis. Ir abu bus ly- 
giai teisūs ir lygiai neteisūs. Teisus 
bus optimistas džiaugdamasis tuo, 
kas pasiekta, ir drauge neteisus pasi- 
tenkindamas tuo, kas laimėta. 'Tei- 
sus bus pesimistas rūpindamasis, jog 
nepasiekiame to, ką privalome pasiek- 
ti, ir drauge neteisus neįvertindamas 
visų tų pastangų, kuriomis vis dėlto 
šis tas pasiekta bei laimėta. Pirštųsi 
išvada: užuot jieškojus, kuris geres- 

nis, greičiau tenka skirti tarp vieno- 
kio ir kitokio optimizmo ar pesimiz- 
mo. Menka dorybė tėra toks opti- 
mizmas, kūris telaukia pagyrų sau 
patiems, kaip menka dorybė tera 
toks pesimizmas, kuris tejieško kaltės 
kituose. Bet didelė dorybė yra tasai 
optimizmas, kuris ir pačioje neviltiš- 
kiausioje padėtiyje išsaugo tikėjimą 
idealu ir kuris neleidžia nusvirti ran- 
koms ir tada, kai 'realizmas" nebe- 
mato išeities. Tačiau tokia pat didelė 
dorybė yra ir tasai pesimizmas, kuris 
nesileidžia patenkinamas jokiais fak- 
tiniais laimėjimais, nes žino, jog toks 
pasitenkinimas būtų lygus pralaimė- 
jimui. 

Ir nors kaip paradoksiškai atrody- 
tų, drįsčiau teigti: tasai optimizmas 
ir tasai pesimizmas, kuriuos pavadi- 
nau dorybėmis, savo giliausiame pa- 
grinde yra vienas ir tas pats nusis:a- 
tymas, būtent nesustingti dabartyje, 
kreiptis į ateitį. Radikaliai išsiskiria 
ir vienas prieš kitą atsistoja tik tasai 
optimizmas ir tasai pesimizmas, ku- 
rie sustoja ties dabartimi, nesiveržda- 
Mi į ateitį. Bet, kaip anksčiau pa- 
stebėjome, jiedu abudu yra menkos 
dorybės — ir pagyrų laukiąs savimi 
pasitenkinimas ir  malkontentiškas 
niurnėjimas prieš kitus. 


1950 m. Vėliau buvo meno patarėjas 
prie Prancūzijos valdžios Vokietijoje, 
Mainze, ir tuo pačiu metu dėstė gra- 
fiką Mainzo meno mokykloje. 1951 
m. atvyko į Ameriką ir nuo 1952 m. 
rudens dėsto meną Catan-rcse Insti- 
tute of Fine Art New Yorke. 

1937 m. pasaulinėje parodoje Pary- 
žiuje jis gavo du auksinius medalius, 
vieną už grafikos darbus, antrą už 
plakatus. Už baldų projektus gavo 
garbės diplomą. Po metų jis gavo 
Prancūzų Garbės Legiono karininko 
titulą. 1940 m. laimėjo  valstybirę 
premiją už Donelaičio “Metų" ilius- 
tracijas. 

Vokietijoje jis padarė Saaro, Baden 
-Baden, Wuerttenbergo ir Rheinland- 
pfalz kraštų pašto ženklams piešinius. 

V. K. Jonynas dalyvavo visose 1'e- 
tuvių meno parodose užsienyje. Savo 

parodas yra surengęs: 1944 m. Rygo- 
je, 1946 m. Freiburge i. Br., 1947 m. 
Tuebingene, 1948 m. Baden-Baden, 
Frankfurt a. M., Constanzoje, 1948 m. 
Romoje ir Paryžiuje. 

Amerikoje jau dalyvavo 5 Ameri- 
kos dailininkų parodose: grafikos pa- 
rodoje Vašingtono kongreso biblio- 
tekoje, grafikos parodoje Portlande, 
grafikos draugijos parodoje New Yor- 
ke, meno draugijos parodoje Portlan- 
de. 

Jo kūrinių yra šiuose muziejuose: 
Vašingtono kongreso bibliotekoje, 
Grafikos departamente Vašingtone, 
Antverpeno muziejuje Belgijoje, Ams- 
terdamo Meno muziejuje Olandijoje, 
Hamburgo ir Weimaro  muziejucse 
Vokietijoje; taip pat Kauno, Vilniaus, 
Rygos ir Talino muziejuose. 

P. Jurkus 


Gana šios dialektinės analizės, ku- 
ria norėjome išskirti ne optimizmą ir 
pesimizmą, o greičiau ateitin nusi- 
kreipusį optimizmą ir pesimizmą nuo 
dabartyje užsidariusio optimizmo 11: 
žaidžiama šių žodžių įvairiomis pras- 
mėmis, pagal reikalą naudojantis ta, 
kuri patogiausia atrodo. Sakysime, 
tik labai retai drįstama koresponden- 
cijose iš vietų duoti teisingą vaizdą: 
koks gi teisingas vaizdas, jei skaity- 
sime, jog X mieste įvyko bendruome- 
nės susirinkimas tokia ir tokia pro- 
grama, bet būsime nutylėti, jog iš 
400 ar 500 narių tedalyvavo 40 ar 307 
Bus sakoma: negalima pesimizmo 
skleisti. Bet kaip tik reikia jį skleisti, 
kad ateinantį kartą tos vietos lie- 
tuviai nebesiteisintų “bus pilna ir 
be manęs". Dėkui, Dievui, dar nesa- 
me tiek suabejingėję, kad turėtume 
save taikyti tokiu ligoniu, kuriam 
tiesa nebesakytina į akis. Tiesos nu- 
tylėjimas neturi nieko bendro su tikru 
optimizmu, kaip tiesos sakymas netu- 
ri nieko bendro su liguistu pesimizmu. 
Tiesus padėties ėmimas neskirs mūsų 
į “optimistus'' ir “pezimistus", o tik 
sies į vieną bendruomenę, gyvenančią 
tuo pačiu pagrindiniu rūpesčiu. 

Kokioje padėtyje stovime? Be abe- 
jo, nutautėjimo grėsmė meta savo še- 
šėlį ant mūsų. Bet šiuo metu dar ne- 
būtų galima sakyti, kad jis giliau mus 
paliečia. Jei tenka kalbėti apie nu- 
tautėjimo grėsmę, tai greičiau dėl to, 
kad būtume budrūs tai pagundai, kuri 
nejučiomis smelksis į mūsų širdis su 
kiekvienais metais. Tačiau lygiai rei- 
kia pripažinti, kad mūsų visuomeninis 
gyvenimas kelia rūpesčio. Visų pirma 
turime mintyje Bendruomenę. Tiesiai 
paradoksiška: nors visi naujesnieji 
ateiviai entuziastiškai ją sutinkame, 
tačiau elgiamės taip, lyg būtume jai 
abejingi. Jau kiek laiko prabėgo, o 
vis dar mažai išjudėję iš vietos. Yra, 
be abejo, kaltės tame nelemtame fak- 
te, kad šiame karšte bendruomenės 
organizacinė iniciatyva pateko į par- 
tijų klampynę. Bet didžiausia kaltė 
slypi mumyse pačiuose, tuose, kurie 
iš penkių šimtų į bendruomenės su- 
sirinkimą ateiname trys ar keturios 
dešimtys. 

Kas daryti? Nieko daugiau nebeiš- 
manome, padarėme visa, ką galėjo- 
me, atsakė man bendruomenės orga- 
nizacinės vadovybės vienas veikėjų. 
Paskelbėme susirinkimą iš anksto vi- 
suose laikraščiuose ir vietos radic pus- 
valandžiucse. Klebonas mielai sutiko 
apskelbti ir bažnyčioje. Pagaliau visi, 
kurių adresai buvo žinomi, gavo as- 
meninius kvietimus. Ko daugiau be- 
reikėjo? Turėčiau atsakyti: sutinku, 
normaliomis aplinkybėmis to viso pa- 
kanka. Bet visas priemones lemia 
sėkmė: jei pasirodo jos pakankamos, 


JA! IU 


galima pasitenkinti, jei pasirodo jos 
nepakankamos, reikia noromis neno- 
romis jieškcti dar kitų, net jeigu jos 
ir “ekstravagantiškos" atrodytų. Atė- 
jo man mintin dar viena priemonė: 
pasitalkinti mokyklinį jaunimą, kad 
jis asmeniškai aplankytų visus kvies- 
damas ir primindamas, jog tik kiek- 
vieno dalyvavimas įgalins visų ben- 
druomeninį susiorganizavimą. "Tikiu 
šios priemonės efektyvumu, bent tol, 
kol nesu kitaip gyvenimo įrodytas. 
Nėra gi žmonės principiškai abejingi 
reikalui, o tik “šiaip su neprisiruošia", 
kiekvienas manydamas, jog apsieis ir 
be jo. Raštinį kvietimą galima ne 
per sunkiai šalin nudėti, ir svarbiau- 
sia: su raštu lengva diskutuoti — jis 
priima visus pasiteisinimus, pats nie- 
ko neprabildamas. Jei tačiau būtu- 
me asmeniškai aplankyti gyvų kviės- 
lių, reikėtų rambios sąžinės nesusi- 
gesti bent prieš tuos, dėl kurių ateities 
sielojamės, patys būdami tikri, kad ir 
norėdami nepajėgzime nutautėti. 


Tebijočiau priekaišto, kad siūlau 
mūsų jaunimą paversti tokia “prie- 
mone". Būtų atskiras ir be galo di- 
delis klausimas apskritai mūsų jau- 
nimo problema. Čia tenorėčiau pasa- 
kyti, kad dalyvavimą visuomeninėje 
veikloje nelaikyčiau "priemone", jei 
ir koks kuklus ar "juodas" būtų šis 
talkininkavimas. Greičiau manyčiau, 
kad toks talkininkavimas būtų ir 
paties jaunimo tautinio auklėjimo 
kelias. Brangiausios lieka tos idėjos, 
džl kurių jaunomis dienomis buvo 
kovota. Mūsų jaunimui čia tiesiogi- 
nės kovos dėl lietuvybės neteks pa- 
tirti, nes nebus jokios išorinės prie- 
vartos. Visus čia gresia ne išorinė 
prievarta, o vidinis išblėsimas. Įsijung- 
damas į kovą su šiuo vidiniu priešu, 
jaunimas savaime kovotų su šia grės- 
me ir savyse pačiuose. Tik, žinoma, 
būtų svarbu, kad ši talka mūsų jau- 
nimui būtų ne mechaniškai užmesta, 
o gyvai įsąmoninta. Tada savaime 
atkristų ir “priemonės priekaištas: 
niekas nepaverčia žmogaus priemone, 
kam jis ryžtasi sąmoningai. Jei būtų 
kreiptasi į skautus, nemanau, kad 
jie tokios talkos atsisakytų. Būda- 
mas pašaliniu, manyčiau, kad trem- 
tyje tokia talka galėtų būti beveik 
tiesiai įglausta į skautinę veiklą kaip 
vienas jos tautinių uždavinių. 


Tokios talkos gali prisireikti ne tik 
Bendruomenei, bet ir BALFUui. Be- 
veik gėda, jei teisingai įskaičiau kaž- 
kur, jog vienam lietuviui Vokietijoje 
metams BALFo pašalpos tetenka ke- 
turi ar penki doleriai. Reikia kas 
nors daryti. Ir čia, man atrodo, per 
pigiai pasitikima tik spaudine propa- 
ganda ir nesiimama pasiekti jų pačių 
namuose. Tiesa, galima prileisti, kad 


visų būtų pareiga patiems, nieko ne- 
laukiant, rečiau ar dažniau pasiųsti 
auką BALFui (vargan patekusiųjų 
šelpimas didesnis dalykas, negu par- 
tinių rietenų išlaikymas). Bet kas iš 
tos prielaidos, jei ji sudūžta ne į ko- 
kius principus, o į paprastą faktą: 
per kelius metus neprisiruoš paštan 
tas pats žmogus, kuris per vienus 
metus kelis kartus paaukotų bent do- 
lerį kitą, jei būtų aukų rinkėjo atei- 
nama į namus. Galima tckia žmo- 
gaus psichologija piktintis, bet tenka 
su ja skaitytis, nes piktinimasis nieko 
nepadės. Nežinau BALFO metodų ki- 
tuose miestuose, bet žinau, jog nieka- 
da joks BALFo aukų rinkėjas nieka- 
da nesibeldė į mano duris. 


Tame pačiame sąryšyje ateina ir 
kita mintis: ar nebūtų galima iš viso 
bet kokį aukų rinkimą suorganizuoti 
taip, kad jos būtų renkamos namuose, 
o ne susirinkimuose? Žinoma, viena 
sunkenybė: ar visur ir visada būtų 
galima rasti žmonių, galinčių skirti 
laiko tokiam aukų rinkimui? Bet nė- 
ra normali ir dabartinė padėtis, kai 
daugeliu atvejų susirinkimai šaukia- 
mi tik aukų rinkimui Gali nebūti 
gaila poros dolerių, bet iš tiesų gali 
būti gaila laiko ir nervų klausytis 
pora valandų graudenimo, jog reikia 
aukoti. Tai tokia tema, kuri ir ge- 
riausią oratorių neišvengiamai paver- 
čia nuobodybe. Kam reikalas aiškus, 
supras jį ir iš sakinio. O kas sušykš- 
tėjęs, to nejtikins ir poros valandų 
oracija. Jeigu ir nebūtų įmanoma iš 
viso atsisakyti aukų rinkimo susirin- 
kimuose, tai kiekvienu atveju jis turi 
būti paliktas atskiru programos punk- 
tu, o ne paverstas pačia susirinkimo 
ašimi. 

Gi kalbant apie specialiai tokius su- 
sirinkimus, į kuriuos laukiami visi 
vietos lietuviai (tai tiek bendruomeni- 


niai susirinkimai, tiek bendros'os iš- 
kilmės), tenka primygtinai mūsų vei- 
kėjams dar viena pasakyti: nieko ne- 
kviesti be tikro reikalo ir nieko ne- 
daryti be rimtos programos. Sakysi- 
me, bendruomeninių susirinkimų ga- 
li pakakti gal ir vieno per metus. 
Bet kada jis šaukiamas, kiekvienas 
galįs turi jame dalyvauti. Ir lygiai 
aišku: nereikia klausytojų laikyti ko- 
pūstų galvomis, nors tai bene ir ka- 
lama į mintį retorikos vadovėliuose. 
Nėra nieko nepakenčiamesnio, kaip 
klausytis to, ką visi lygiai žinome, 
O visgi tokių prakalbų visuose ben- 
driniuose mūsų susirinkimuose ir net 
iškilminguose minėjimuose yra net 
su kaupu. Užtat ir netenka stebėtis, 
kad reikia iš tiesų labai didelio parei- 
gos jausmo į juos eiti. O išeitis labai 
paprasta: užuot valandinių retorinių 
skėričiojimųsi, pakanka duoti meninę 
programą. Bus dvejaip laimėta: Ir 
žmonės mielai lankysis, ir tautinio 
atsigaivinimo jie ras. Tame pačiame 
mieste, kur į bendruomenės susirin- 
kimus tesilanko iš penkių šimtų trys 
ar keturios dešimtys, salės yra pilnos, 
kai suruošiamas teatro spektaklis ar 
kuri kita kultūrnė pramoga. Jeigu 
šioje meninėje programoje kartais ir 
labai mažai būtų tiesioginės patrioti- 
kos, ji savaime žmones tautiškai gai- 
vins pačia mūsų kūrybinio žodžio 
jėga. 

Tai vis kasdieniniai ir labai kasdie- 
niniai klausimai. Bet gyvenant kas- 
dienybėje jie verti vis iš naujo kelti, 
nes vis iš naujo grimstame į rutiną. 
Jei, sakysime, būtų buvę turėta min- 
tyje tai, ką kėlėme, ar X miesto vi- 
suomeniniai veikėjai būtų pabūgę pro- 
gos pasikviesti Čiurlionio ansamblį 


"Vasario šešioliktajai, nežinau, ko bai- 


mindamiesi ? 


J. Alaušius 


KRIKšČIONIšKOJI DEMOKRATIJA AKCIJOJE 


Ryšium su Vidurio Europos Krikš- 
čionių Demokratų Sąjungos pirmuo- 
ju tarptautiniu kongresu, įvykusiu šių 
metų kovo 13-15 dienomis New Yorke 
ir praėjusiu su dideliu pasisekimu ir 
gausia propaganda Sovietų Sąjungos 
pavergtiems kraštams, — įvyko su- 
sidomėjimo vertos diskusijos krikš- 
čioniškos demokratijos aktualiausiais 
klausimais. šiais klausimais pasisakė 
ne tik žymūs europiečiai, bet ir pasi- 
žymėję amerikiečiai. Net pačių disku- 
sijų vedėjas buvo garsios ir gausios 
Hunter kolegijos prezidentas prof. 
G. N. Schusteris. Ir bent pusę disku- 
sijų dalyvių, kurių buvo per 4090, su- 
darė amerikiečiai, New Yorko ir apy- 


linkių universitetų ir kolegijų proe- 
soriai ir studentai. 

Kaip pabrėžė Chicagos universite- 
to profesorius McMahon, filosofas ir 
eilės knygų autorius, amerikiečiuose 
yra dar jaučiamas krikščioniškos de- 
mokratijos prigimties nesupratimas. 
Tačiau turint galvoje, kad pokarinia- 
me laikotarpy Prancūzijoje, Italijoje, 
Vokietijoje ir kituose kraštuose gyvai 
reiškiasi stiprios krikščioniškos de- 
mokratijos partijos, — krikščionišku 
demokratiškų judėjimu susidomėji- 
mas ir Jungtinėse Valstybėse auga. 

Krikščioniškos demokratijos idea- 
lai yra aiškūs ir griežtai formuluoti. 
Jų pritaikymas gyvenime yra jau kita 

Prof. Kazys Pakštas kalba Vidurio Europos Krikščionių Demo- 
kratų Sąjungos Tarptautiniame Kongrese. 


sritis. Krikščioniškoji demokratija 
turi užbaigtą demokratinę programą 
tiek socialiniame, tiek ekonominiame, 
tiek politiniame gyvenime. Ji griežtai 
atmeta bet kokią diktatūrinę santvar- 
ką, ar ji ateitų iš kairės ar dešinės. 
Iš kitos pusės, krikščioniškoji demo- 
kratija nėra nei konfesinis, nei religi- 
nis sąjūdis; ji apima ne vien katali- 
kus, bet ir protestantus ir visus ti- 
kinčiuosius, ypač visus krikščionis. 


Konstruktyvų ir esminį krikščioniš. 
kos demokratijos apibūdinimą davė 
plačiai žinomas Pietų Amerikoje fi- 
losofas brazilas prof. Alceu Amoroso 
Lima. 

Jis išdėstė griežtai ir aiškiai formu- 
luotus argumentus, kodėl katalikiškos 
partijos, ypač katalikiškuose kraštuo- 
se, neturėtų būti organizuojamos: jcs 
sudaro pavojų, kad katalikų partijos 
lengvai gali būti suidentifikuojamos 
su Bažnyčia, yra neišvengiamame pa- 
vojuje virsti klerikalinėmis partijomis 
ir sukelti tiek Bažnyčiai, tiek politi- 
kai žalingą klerikalizmą. Antra ver- 
tus, jis ypač pabrėžė krikščioniškų 
demokratiškų partijų reikalą, ir svar- 
biausia dėl to, kad fatališka atjungti 
politiką nuo principų ir pirmoje eilė- 
je nuo religinių principų. Filosofinė 
indiferencija politikoje neišvengiamai 
veda į determinizmą, pragmatizmą ir 
sąmoningą ar nesąmoningą totalita- 
rizmą, — žodžiu, klaidingą politinę 
filosofiją. Krikščioniškų demokratiš- 
kų partijų buvimas ypač yra pravar- 
tus katalikiškuose kraštuose, nes jų 
buvimas yra geriausias laidas išveng- 
ti: katalikų politinio susiskirstymo, 
katalikų akcijos suplakimo su poli- 
tika, Bažnyčios tiesioginės intervenci- 
jos į grynai politikos ir partijų reika- 
lus. 

Wallace C. Speers, protestantas ir 
pirmininkas Laymen's Movement for 
a Christian World, pabrėžė gyvą rei- 
kalą bendradarbiauti protestantams 
su katalikais ir apjungti visas dina- 
mines tikinčiųjų jėgas kovai prieš 
komunizmą. 

Prof. Dr. Bela Kovrig, žymus socio- 
logas ir buvęs Vengrijoje universite- 
to rektorius, dabar sociologijos pro- 
fescrius Marguette universitete, Dr. 
Ivo Duchaček, čekų žymus parlamen- 
taras, dabar City College profesorius 
New Yorke; Dr. Miha Krek, buvęs 
Jugoslavijos vicepremjeras ir slovė- 
nų krikščionių  čemokratų partijos 
pirmininkas; Zbigniew Ossowski, len- 
kas, pasakė kalbas krikščioniškos de- 
mokratijos klausimais, įsakmiau su- 
stodami pas krikščioniškos  demo- 
kratijos kairįjį, dešinįjį ir vidurio va- 
dinamuosius sparnus, laikydami tai 
daugiau tik metodo ir susidė/usių pa- 
skiruose kraštuose politinių aplinky- 
bių reikalu, bet paneigdami, kad tai 
yra esminio pobūdžio skirtumai. 
Krikščioniškoji demokratija yra vie- 
na ir vienalytė. Anksčiau iš- 
skirstymas iš esmės būtų tik klaidi- 
nantis. 


Konstruktyvią ir svarbią kalbą pa- 
sakė prof. dr. K. Pakštas. Jis api- 
būdino zoną tarp Rusijos ir Vokieti- 
jos, apimančią daugiau kaip 160 mil. 
gyventojų, kaip labai svarbią, pavo- 
jingą ir su labai permainingu gyveni- 
mu regioną. Tai yra didžiųjų trage- 
dijų ir kruvinų susirėmimų zona su 
graudulinga praeitimi bei dabartimi 
ir netikra ateitimi. Tai krikščioniškos 
civilizacijos kraštai, pasižymį dideliu 
vitališkumu ir kūrybiniu genijum. 
Už kilnias žmoniškumo idėjas tos tau- 
tcs generacijomis kovojo ir mirė. Ir 


dabartiniu laiku šitie kraštai duoda 
didžiausią skaičių kovotojų ir parti- 
zanų prieš tamsiausią barbariją. 

Tie kraštai daugiausia yra pamiršti 
ir nepajėgūs patys apsiginti, bet jie 
turi suprasti ir savo misiją. Tų kraš- 
tų generacijos turėjo ir turi suprasti, 
kad tarp Rusijos ir Vokietijos gyve- 
nančios tautos gali patikrinti savo 
ateitį, tik gyvendamos vieningai ir 
sudarydamos glaudžią Vidurinės Eu- 
ropos federaciją, pagrįstą tautinėmis 
nepriklausomybėmis ir lygybe visoms 
tautoms. Toks apsijungimas yra ne- 
paprastai aktualus, reikalingas — 
ir tai yra tų tautų kategorinis impe- 
ratyvas. 

Visos diskusijos, kurių tema: 
“Krikščioniškoji demokratija akcijo- 
je", praėjo pakilioje ir didelio susido- 
mėjimo nuotaikoje, ištisai buvo įra- 
šytas plokštelėse ir keliaus po įvai- 
rius JAV universitetus ir kolegijas. 


Dr. VI. Viliamas 


* * * 


e Kovo 13-15 d. Beekman Towel 
viešbutyje New Yorke įvyko tarptau- 
tinis Vidurio Europos Krikščionių De- 
mokratų Sąjungos kongresas. Jame 
dalyvavo šešių tautų atstovai, būtent: 
Lenkijos, Vengrijos, Jugoslavijos, Lie- 
tuvos, Čekoslovakijos ir Latvijos. 
Kongresas prasidėjo mišiomis šv. 
Patriko katedroje, kurias laikė vysk. 
J. Rancans. Po jų ėjo posėdžiai. Bu- 
vo svarstoma politinės problemos, cr- 
ganizaciniai reikalai. Nustatyta pla- 
nai ateities veiklai. Pranešimą apie 
Lietuvių Krikščionių Demokratų dar- 
bus padarė prof. Kazys Pakštas. Į 
Sąjungos Tarybą iš kiekvienos tau- 
tybės išrinkta po šešis asmenis. Ta- 
rybos pirmininko pareigos teko prel. 
J. Kozi Horvath'ui. Nariais nuo liet. 
grupės į Tarybą įėjo: prof. K. Pakš- 
tas, dr. D. Jasaitis, St. Lūšys, dr. A. 
šerkšnas, P. Vainauskas ir dr. V. Vi- 
liamas. Vykdomojo Komiteto pirmi- 
ninku išrinktas dr. A. Procraska. 

Kongresą sveikino daug žymių as- 
menų, tarp kurių ir Amerikos Val35- 
tybės Departamento sekr. F. Dulles. 


e šiemet Amerikos Lietuvių Tary- 
bai (ALT) aukojama gausiau, kaip 
praėjusiais metais. Tai ypač parodė 
Vasario 16 proga padarytos rinkliavos 
didesniuose miestuose. šiemet Lietu- 
vos vadavimo reikalams yra pasiryžta 
sukelti 100.000 dol. 


e Į Jungtinių Tautų komisiją mo- 
terų reikalams atėjo pasaulio ka- 
talikų moterų unijos protestas, smer- 
kiąs komisijos norą priimti nutarimą, 
xuris įpilietintų persiskyrimus mote- 
rystėje. 


AS I 
SĄžŽINĖS KANčIOS 


Popiežius kalėd. kalboj pasakė, kad 
ekonominiai sunkumai nėra vienin- 
teliai, dėl kurių žmogus kenčia šian- 
dieninėje bendruomenėje. Sąryšyje su 
jais dažnai kyla sąžinės sunkumai, 
ypač tiems, kurie rūpinasi gyventi 
pagal natūralinio ir dieviškojo įstaty- 
mo dėsnius. Taip toji sąžinė, kuria 
didžiausia dalimi turėtų remtis bet- 
koks pakilimas ir išgelbėjimas, yra 
pasmerkiama vidinėms kančioms. Tai 
gal packutinis punktas, kurį pasiekia 
nuasmenintos bendruomenės sąvokos 
šalininkai, nutoldami nuo dieviškojo 
pavyzdžio. Modernioji bendruomenė, 
norėdama visa pramatyti ir visa or- 
ganizuoti, sueina į konfliktą su tuo, 
kas yra gyva ir dėl to negali būti pa- 
lenkta kvantitatyviniams apskaičiavi- 
mams, sueina į konfliktą su tomis tei- 
sėmis, kuriomis žmogus pagal pri- 
gimtį naudojasi tik savo asmeniniu 
atsakingumu. 


Praktiškai čia susiduriama su gi- 
mimų klausimu ir emigracijos proble- 
ma. "Tirštai apgyventuose kraštuose 
emigracija šiandien yra būtinybė, no- 
rint išsigelbėti iš skurdo. Tuo tarpu, 
šaltais apskaičiavimais besiremdamos, 
šiandieninės valstybės vieton emigra- 
cijos, kuri reikalauja glaudesnio tarp- 
tautinio bendradarbiavimo, bando siū- 
lyti neleistiną gimimų kontrolę, kuri 
reikštų ir pačios nuasmeninto Žžmo- 
gaus sąžinės sumechaninimą. Protes- 
tuodamas prieš tai, popiežius sako: 
“Norėjimas išsisukti iš keblios padė- 
ties, teisinantis, kad gyventojų skai- 
čius turi būti reguliuojamas pagal 
viešąją ekonomiją, būtų lygus natū- 
ralinės tvarkos ir su ja surišto viso 
psichologinio ir moralinio pasaulio su- 
griovimui. Kokia didelė būtų klaida 
suversti dabartinių sunkumų kaltę 
'ant natūralinių įstatymų, tuo tarpu 
kai yra aišku, kad jie kyla dėl stokos 


ŠIANDIENI-NĖJE 


ABOS 


BENDRUOMENĖJE 


tarpusavio solidarumo tarp žmonių ir 
tautų! 

"Sąžinės šiandien kenčia dar ir ki- 
tokią priespaudą, — toliau pastebi 
Pijus XII. — Taip ten, kur tėvams 
prieš jų įsitikinimus ir jų valią prime- 
tami jų vaikų auklėtojai; arba kai 
gavimas darbo ar patekimas į dario- 
vietę rišamas su priklausymu tam 
tikroms partijoms ar organizacijoms, 
kurios yra kilusios iš darbo rinkos. 
Tai yra simptomas netikslaus supra- 
timo sindikalinių organizacijų funkci- 
jų ir jų tikslo, kuris yra atlyginimą 
gaunančių darbininkų interesų gyni- 
mas šiandieninėje bendruomenėje, 
tampančioje vis labiau anonimine ir 
kolektyvistine. Koks gi kitas yra es- 
minis sindikatų tikslas, jei ne prak- 
tiškai tvirtinti, kad žmogus yra so- 
cialinių santykių subjektas, o ne ob- 
jektas; jei ne saugoti individą nuo 
anoniminių savininkų kolektyvinio ne- 
atsakingumo; jei ne atstovauti darbi- 
ninko asmenį prieš tą, kuris yra lin- 
kęs jį laikyti tiktai tam tikros vertės 
gamybine jėga? Taigi kaip jie galėtų 
laikyti normalia tokią padėtį, — klau- 
sia popiežius, — kurioje asmeninės 
darbininkų teisės vis labiau patenka 
į rankas anoniminio kolektyvo, vei- 
kiančio per milžiniškas monopolinės 
prigimties organizacijas? Taip savo 
asmeninėse teisėse pažeistas, darbi- 
ninkas turės ypatingai skaudžiai iš- 
gyventi laisvės suvaržymą, turės pa- 
sijusti tarsi patekęs tarp didžiulės 
sacialinės mašinos ratų." | 

šios tendencijos reiškinių netrūks- 
ta ir vadinamajame “laisvajame pa- 
saulyje", o toje pasaulio dalyje, kur 
“absoliutinės valdžios svoris gniuž- 
do sielas ir kūnus“, ji išsivystė iki 
paskutinių savo pasčėkų. Bažnyčia 
ten yra tapusi pirmąja kruvinų per- 
cekiojimų auka. 

V. K-as 


HUMANIZMAS IR TOLERANCIJA 


Pirmame šių metų “Aidų" nume- 
ry jau buvo pastebėta, kad šiandien 
pradedama daugiau kalbėti apie hu- 
manizmą arba neohumanizmą. Ten 
irgi buvo pastebėta, kad tų pažiūrų 
skelbėjams “labai trūksta aiškumo ir 
nuoseklumo". Reikia priminti, kad 
ir mūsų humanistų pažiūros yra taip 
pat nenuoseklios ir, pasakyčiau, jau- 
nuoliškai žalios. 


Seniau humanistai skelbė toleranci- 
ją, kovojo dėl teisių lygybės gyveni- 
me visoms pasaulėžiūroms bei re- 
ligijoms. šiandien tokią teisių lygy- 
bę pripažįsta visi kultūringi įvairių 
pasaulėžiūrų bei religijų žmonės. Tik 
vienas komunizmas, būdamas tota- 
listinis, oficialiai skelbia netoleranci- 
ją ir praktiškai ją vykdo. 

Tačiau atrodo, kad mūsų humanis- 
tai tuo nesitenkina, jie norėtų dau- 


giau, negu praktiškos tolerancijos. 
Jie nori, kad visos religijos ir visos 
tiesos būtų pripažintos lygioinis, t. 
y. vienodos vertės. Todėl jie nepa- 
tenkinti, kam šv. Rašte kalbama apie 
kviečius ir rauges, kam kitų įsitiki- 
nimai vadinami klaida (“Dirva"), jie 
piktinasi pasakymu: kas ne su ma- 
nim, tas prieš mane. Ypač priekaiš- 
tų nesigailima katalikybei. Būdin- 
gas tuo atžvilgiu lietuviško huma- 
nisto Burzgulio pasisakymas ““Vie- 
nybėj' 1952, lapkr. 28 straipsnyje 
"Reikia įsisąmoninto žmoniškumo". 
Jame rašoma: “protestantizmas aiš- 
kiai pasisako pripažįstąs pakantą vi- 
soms kitoms krikščioniškoms religi- 
joms (o kaip su nekrikščioniškomis ? 
TL. D.). Katalikybė, priešingai, prin- 
cipe jokios tolerancijos kitoms reli- 
gijoms nepripažįsta". Burzgulis ra- 
gina “visas tautas ir visas religijas 
vertinti vienodu mastu...; bet koks 
apaštalavimas ir vienos neklaidingos 
religijos skelbimas jam (t. y. huma- 
nistui) atrodys didžiausia iš visų 
klaidatikysčių.?' 


Pirmiausia reikia pastebėti, kad 
kiekviena religija ar kiekviena pa- 
saulėžiūrinė organizacija laiko save 
kuo nors pranašesne už kitas. Jei 
pasaulėžiūrinė organizacija savo tie- 
sos nestatytų augščiau, nelaikytų 
tikresne tiesa, negu kitų išpažįsta- 
mos tiesos, tai tokia organizacija ne- 
turėtų egzistencijos pagrindo. Kiek- 
viena ideologinė organizacija, kuri 
skelbtų, kad jos ideologija nėra ge- 
resnė už kitų organizacijų ideologijas, 
pati savo nužudytų. Dėl to visos ide- 
ologinės organizacijos ar Bažnyčios, 
kurios egzistuoja, todėl egzistuoja, 
kad jos turi savo skirtingas ideolo- 
gijas ar tiesas, kurias jos laiko tei- 
singesnėmis, negu kitų tiesos. Dėl 
to visos Bažnyčios principe nėra ir 
negali būti tolerantiškos, t. y. negali 
savo tiesos vertinti lygiomis su kitų 
tiesa. Išimties čia nesudaro nė pro- 
testantizmas. Nėra išimtis pagaliau 
nė humanistai su savo humanistinė 
ideologija. 


Tik tokio burzgulinio tipo huma- 
nistai nepastebi, kaip jie sau prieš- 
tarauja. Juk jeigu apaštalavimas vie- 
nai religijai ir jos laikymas neklai- 
dinga, anot Burzgulio, yra didžiau- 
sia klaidatikystė, tai ir B. apaštala- 
vimas humanistinei pasaulėžiūrai bei 
jos laikymas neklaidinga arba bent 
pranašesne už kitas irgi yra tokia 
pat klaidatikystė. Todėl kas savo 
“klaidatikystę"" stato augščiau už ki- 
tų “klaidatikystę", tas kaip tik ir 
pasirodo esąs “principe" netoleran- 
tiškas. Kas sako, kad visos religijos 
yra vienodos, tas skelbia religinį indi- 
ferentizmą ir, be abejo. ta. indiferen- 

tizmą stato augščiau už kito religi- 
nius įsitikinimus. Kas sako, kad tie- 
sos negalima pažinti, tas skelbia ag- 
nosticizmą ir mano, kad jo įsitikini- 
mas yra geresnis, negu kitų, kurie 
turi kitokius įsitikinimus. Kiekvie- 
nu atveju tokie žmonės yra “princi- 
piniai netolerantai". 

Ir bloga yra ne tai, kad yra “prin- 
cipe" netolerantiškų žmonių, kuriuos 
aš vadinčiau tiesiog principų Žžmonė- 
mis, o tai, kad yra praktiniame gy- 
venime netolerantiškų žmonių. Prak- 
tinis netolerantiškumas, be kitko, 
reiškiasi ir tuo atveju, kai pajuokia- 
mi žmonės, kurie turi savo įsitikini- 
mus, savo tiesas ar savo “neklaidin- 
gas religijas." 

Iš kitos pusės, tikroji tolerancija 
vykdoma tada, kada elgiamasi pagal 
dėsnį: nedaryk kitam to, ko nenori, 
kad kitas tau darytų. Nuo tokios to- 
lerancijos žmogus tėra atpareigoja- 
mas tik vienu atveju, būtent tada, 
kai jis santykiuoja su žmonėmis, jo- 
kios tolerancijos nepripažįstančiais. 
Kai plėšikas veržiasi į butą, tai bu- 
to savininkas plėšikui tolerantiškas 
būti, žinoma, negali. 

L. D-as 


JIEšKANT TIKROSIOS 
PRIEŽASTIES 


Tezę, “kad komunizmą sukelia 
skurdas, kurį žemėj pašalinus, svar- 
biausia salyga komunizmui plisti iš- 
nyksianti", griauja ne tik įvairių tau- 
tų gyvenimo salygos. Kažinkas tei- 
singai nurodo: “Kodėlgi čekai, viena 
ir turtingiausių ir geriausiai apsi- 
švietusių tautų, davė didžiausią ko- 
munistų procentą, o atvirkščiai, airiai 
— tikri skurdo vaikai, pasirodė jam 
iš visų atspariausi". 

Šito tikrai įdomaus klausimo ne- 
manome čia spręsti. Mano tikslas 
nurodyti tikrai dėmesio verią dalyką: 
kai kurie Amerikos gyvenimo reiški- 
niai visai prieštarauja minėtai tezei. 
Atrodo, kad tikrasis komunizmo 
ramstis šiame krašte yra ne darbo 
žmonės, kurių tarpe paprastai skur- 
das dažniau lankosi, bet vadinamieji 
intelektualai. Laikydami komunistais 
ne tik formalius partijos narius, bet 
visus aktyvius jo rėmėjus, daugiau ar 
mažiau jų eilėse rasime tam tikrą 
skaičių visų sričių mokslo žmonių, 
gerai apmokamų profesorių, meni- 
ninkų, žurnalistų, Hollywoodo akto- 
rių, ekonomistų ir politikų. Daugelis 
vardų šiandien visiems žinomi. 

Savo laiku buvo smarkiau pajudin'i 
Hollywoodo sluogsniai dėl daugelio 
asmenų dalyvavimo pagelbinių komu- 
nistinių. crganizacijų veikime. Kai 
kurie iš jų tikrai pasirodė tenai pa- 
tekę dėl didelio naivumo ar žioplumo, 

kiti pasitraukė išsigandę skaudžių 
finansinių pasėkų. Bet komunizmo 
simpatikų, reikia spėti, pasiliko. 

Kita labai svarbi infiltracijos sri- 
tis — mokykla. New Yorko srities 
mokyklų iššlavimas, šiek tiek pradė- 
tas pereitą rudenį, buvo nemaža ad- 
ministratyvinė problema. To pasėka 
— tam tikras nedidelis skaičius de- 
maskuotų ir pašalintų komunistų 
mokytojų, bandžiusių gintis teisinė- 
mis priemonėmis, bet atkakliai išpa- 
žįstančių savo priklausomybę. Antra 
vertus — padidėjo atsargumas ir gal 
geriau užsimaskavo likusis daug di- 
desnis skaičius. Nesant geros kon- 
trolės, valstybės laikomose laicistinė- 
se mokykose komunizmo dvasios 
skleidimas buvo radęs palankią dirvą. 
Tos dvasios skleidėiai rodo kelią ir 
į universitetus. 

Reikia neužmiršti, kad netrūksta ir 
užtenkamo prieauglio studentų tarpe. 
Čia statistikos pateikti nebūtų lengva, 
jeigu iš viso tai galima, todėl šioj vie- 
toj ir nemėginame. Dar įdomus fak- 
tas — fizikos, chemijos ir ypatingai 
atomistikos specialistų tarpe tikrų 
komunistų ir jiems artimų procentas 
atrodo neproporcingai didelis. Ir šios 
žiemos “taikos kongrese" Vienoj pir- 
mininkavo fizikas Joliot - Curie, 
prancūzų valdžios ne taip jau seniai 
išmestas iš atominės energijos ko- 
misijos pirmininko vietos. 

Šitie faktai turėtų ne vieną paska- 
tinti susimąstyti. Jokio sprendimo 
čia nebandome duoti. Tik noriu pa- 
stebėti, kad senoji tezė — mokslas 
visados veda į Dievą, atrodo perdėtai 
optimistiška. Antra, komunizmas jo- 
kiu būdu nėra tik socialinė, politinė 
ir karinė problema, bet labiausiai pa- 
sauležiūrinė ir religinė. Trečia, ar 
tikrai politinis ir karinis pasaulinio 
komunizmo apvaldymas jau deda ga- 
lutinį brūkšnį pc jo istorija ? 

B. St. 


J. BASANAVIčIUS 
16-ji 


IR VASARIO 


Labai džiaugiuosi, jog prof. M. Bir- 
žiška (Aidai, 335-336 psl., 1952) pa- 
tikslinc mano rašinio apie dr. J. Ba- 
sanavičių kai kurias vietas. Tą daly- 
ką teko rašyti, tik dalį paskelbtosios 
medžiagos teturint. 

Tačiau dėl poros pastabų su prof. 
M. Biržiška nenorėčiau sutikti, nes 
tam prieštarauja seniau paskelbtoji 
medžiaga. Vasario 16-sios akto ge- 
nezę yra tyrinėjęs prof. Z. Ivinskis 
ir 1938-1939 m. paskelbęs porą dar- 
bų “Židinyje". Tiems straipsniams 
jis buvo sunaudojęs ne tik LT proto- 
kolus, bet ir visos eilės dalyvių pri- 
siminimus, apgailėdamas, jog LT na- 
riai neįvykdė 1928 m. pažadų, t. y. 


neparuošė savo atsiminimų ne tik 
apie patį aktą, bet ir visą laikotarpį. 
šiuo metu vieną tų straipsnių pavyko 


susirasti ir noriu pateikti keletą 
trumpų išrašų. 
“Lietuvos Taryba savo vasario 


mėn. 16 dien. pietiniame posėdyje, 
įvykusiame Lietuvių Draugijos bu- 
te ir pirmininkaujant Basanavičiui 
(prezidiumas buvo atsistatydinęs), 
visais balsais in extenso priėmė kai- 
riųjų pasiūlytąją formulę. .."'. 

“Kairiojo sparno pateiktoji redak- 
cija, kuri tik neesminius pakeitimus 
įnešė žinomoje sausio mėn. 8 dien. 
formulėje, tapo tikrasis vasario mėn. 
16 dien., t. y. nepriklausomybės pas- 
kelbimo aktas". (Z. Ivinskis, Lietu- 
vos politinė būklė 1918 metų pra- 
džioje ir Vasario 16-tos d. aktas, Ži- 
dinys, 208 psl., 1939.) Iš šio išrašo, 
kuris paremtas LT protokolų studija, 
matyti, jog vidinės įtampos buvo nė- 
mažos, nes dar po sausio mėn. 8 d. 
akto keletas jos narių pasitrau- 
kė ir net atsistatydino LT 
prezidiumas. Tuo metu ir pasireiškia 
Basanavičiaus jungiamasis veiklos 
bruožas. Pas jį vėl užeina “pozicija" 
ir "opozicija", jis sekančiame posė- 
dyje pirmininkauja, t. y. vėl 
pratęsia apirusią LT. Taigi, šiaip ar 
taip Vasario 16-sios d. akte jis ir 
mažai kalbėdamas tampa veik- 
smingas, nes tolimesniam darbui 
sujungia politinių aistrų pagautus 
tarybininkus. Tačiau šiam įkarščio 
laikotarpiui, deja, trūko ir LT pro- 
tokolų: 

“Nuo sausic mėn. 26 d. iki vasario 
mėn. 16 dien. Lietuvos Tarybos kelią 
į nepriklausomybę detaliai nušviesti 
negalime, nes trūksta medžiagos“, 
(t. p. 206 psl.). Ir šiai vietai dar pa- 
raštėje: 

“L. Tarybos protokoluose nuo 
1918. I. 31 (prot. Nr. 54) iki 1918. 
III. 19 (prot. Nr. 64) yra spraga — 
trūksta 9 posėdžių protokolų 
(prieš II. 16 ir po tos datos). Rodos, 
tie protokolai yra privačiose ranko- 
se", (t. p. 206 psl.). Kieno rankose 
buvo šie protokolai anuos metu, prof. 
Z. Ivinskis turėjo žinių. 

A. Mažiulis 


ElLĖRAšTIS IR ElLĖS 


Mūsų kalboje žodis “eileraštis", ro- 
dos, yra amžinai įgyvendintas ir su- 
akmenėjęs. 


Jis man nepatinka — gremėzdiš- 
kas ir nepoetiškas. Jis yra dirbtinis, 
vienpusiškai surišąs eiles su rašymu, 
tarytum plunksna neparašytos eilės 
nebūtų eilės. 

Ir tai yra dvilypis žodis, be abejo, 
nukaltas labai grubios vokiečių kal- 


bos įtakoje. Lietuvių kalba nemėgsta 
dvilypių žodžių. Dvilypiai žodžiai, ko- 
kius turime, tai dažniausiai ne mūsų 
žodžiai, bet vergiškai išversti svetimų 
kalbų žodžiai, kaip “rankraštis" yra 
vertimas žodžio “manuseriptum"' 
(kurs atsirado lotynų kalboje tik vi- 
duramžiuose). 


Tarp nedaugelio tikrai lietuviškų 
dvilypių žodžių turime rugpjūtis, TUg- 
sėjis, lapkritis, saulėleidis. Vietoj dvi- 
lypumo lietuvių kalba pasivaduoja 
prefiksais ir sufiksais, taip sausis 
(ne sausmetis), kovas (ne kovmetis), 
liepas (ne liepžyda), nors turime dar- 
"bymetį. 

Žodis “eilės" yra geresnis, bentgi 
lietuviškesnis, nors tik metaforiškai 
rišasi su ritmingai sudėtų žodžių pos- 
mais. Lotyniškas žodis versus pagrin- 
dinai reiškia vagą. Tai buvusių žem- 
dirbių kalbos žodis. Taip eiliavimas 
lotynams iš pradžių reiškė žodžių 
arimą vagomis. Kai mes sudedame 
ritmingų žodžių eilę, galėtume sa- 
kyti, kad “nuvarome vagą". “Eilčraš- 
tis" lotyniškai yra vagos, vaga daug- 
skaitoje. Taip lenkai, priėmę lotyniš- 
ką Žodį “versus" už savą, eiles vadi- 
na “wiersze". 

Lietuviai daug ką dirbo “eilėmis", 
nors arė vagomis. Suprantama, mums 
nėra reikalo, sekant lotynų semanti- 
ka, vadinti eiles vagomis. Bet eilė 
daugskaitoje — tai eilės. Mes rašo- 
me eilėmis ir vadiname eiles eilėmis. 
Kam gi mums tas vokiškas eilėraštis ? 


KI. Jurgelionis 


ATSIŲSTA PAMINETI 


A. Bendorius: LIETUVA. Kraštas — 


Gyventojai — Kultūra. Išleido Sū- 
dava. Chicago, 176 p. 
Antanas škėma: šVENTOJI INGA. 


Išleido Terra. Chicago, 1952. 


KONRADAS 
V. Mykolai- 


Adomas Mickevičius: 
VALENRODAS. Vert 


tis-Putinas, išleido Gabija. 1953m. 
B. Stundžia: BURIAVIMAS IR JūŪ- 
RININKYSTĖ. Išleido LSB Jūrų 


Skautų Skyrius. 125 p., kaina 2 dol. 


Kun. dr. Viktoras Skilandžiūnas — 
Le Problėm de I'education religieuse 
a notre Epogue, Liuvenas, 1953 m. 
93. p. 


ATEITIS, Lietuvių katalikiškojo 
jaunimo žurnalas, nr. 3. Turiny — jau- 
nimui pritaikinti T. Viktoro Gidžiūno, 
O. F. M., Z. Ivinskio, J. Vaišnoros, 
M. I. C. straipsniai, pačių jaunųjų 
įvairiomis temomis rašinėliai, eilė- 
raščiai, įvairios žinios iš Ateitininkų 
Sąjungos ir pasaulio. Numeris gau- 
siai ir skoningai iliustruotas vertin- 
gais meno darbais ir nuotraukomis. 


ĮVYKIAI 


+ Liet. Rašytojų Draugijos Jury 
Komisija, susidedanti iš Vinco Ramo- 
no, P. Gaučio, S. Tamulaičio, Graži- 
nos Tulauskaitės vasario 22 d. jauni- 
mo literatūros 1952 metų premiją 
100 dol. vienbalsiai pripažino Petro- 
nėlei Orintaitei už Balės Vaivorytės 
slapyvardžiu Vokietijoj išleistą jos 
knygą “Viltrakių vaikai', 

e "Draugas" paskelbė trečią ro- 
mano konkurso premiją 1000 dol. 
Rankraščius prašoma įteikti iki šių 
metų lapkričio mėnesio 1 d. “Draugo? 
adresu. 


e Chicagos Lietuvių Literatūros 
Draugija Vinco Krėvės 70 metų am- 
žiaus sukakčiai paminėti išleido 187 
pusl. knygą, kurioje yra V. Mykolai- 
čio-Putino, V. Maciūno, dr. A. Senno, 
S. Čiurlionienės-Kymantaitės straips- 
niai ir paties jubiliato raštų ištraukos. 

e Poetė Juzė Augustaitytė - Vai- 
čiūnienė ruošia naują eileraščių rinki- 
nį. Mano baigti ateinančiais metais. 

e Juozas Švaistas parengė spaudai 
dvi knygas — “Savojo kraujo šauks- 
mas" ir “Knygnešių karalius“, roma- 
ną iš knygnešystės metų. 

« Nelė Mazalaitė rašo naują pa- 
sakojimų ciklą apie savo tėviškę Dar- 
bėnus. Iš jų galinčios susičaryti net 
kelios knygos. 

e Leonardas Žitkevičius leidžia ei- 
leraščių rinkinį veikams — “Saulutė 
debesyse". Iliustracijas darė J. Pili- 
pauskas. 

e Knygų leidykla “Gabija"' leidžia 
vaikams Jurgio Jankaus pasaką “Po 
raganos kirviu" ir Kazio Binkio “Bal- 
tąjį vilką". Abi knygelės bus lius- 
truotos. 

o Balandžio 26 d. Carnegie Hall 
New Yorke Columia Artist Manage- 
ment rengia pianisto Vytauto Bacevi- 
čiaus koncertą. 

e Balandžio 6 d. Newarko ateiti- 
ninkai rengia Muzikos — Literatūros 
vakarą. Programoje dalyvauja ope- 
ros solistė Juzė Augaitytė, pianis:ė 
J. Rajauskaitė ir rašytojai: Antanas 
Vaičiulaitis, Jonas Aistis, Kotryna 
Grigaitytė, Leonardas Žitkevičius, 

«e Kovo 8 d. New Yorke Town Hall 
salėje įvykęs pianisto Andriaus Kup- 
revičiaus koncertas Amerikos spau- 
dos buvo labai palankiai įvertintas. 
Pianistui gerų žodžių nepagailėjo 
ypač New York Times dienraščio kri- 
tikai. 

e Kovo 15 d. Chicagoje Marijos 
Augšesniosios Mokyklos salėje “Dai- 
navos" ansamblis turėjo koncertą. 
Koncertui dirigavo ansamblio vado- 


vas Stepas Sodeika, šokiams vadova- 
vo Irena Eidriugevičiūtė. Koncer- 
te dalyvavo solistai St. Baranauskas 
ir D. Stankaitytė. Buvo išpildyti lie- 
tuvių kompozitorių kūriniai, 


e Komp. St. Gailevičiaus Toronte 
vedamas choras ir prie jo veikianti 
tautinių šokių grupė dalyvavo tarp- 
tautiniame dainų ir šokių festivalyje 
Kanadoje. 


e Kovo 1 d. Chicagoje buvo pa- 
kartotas dienraščio “Draugo" kon- 
certas. Programą sudarė Miko Pet- 
rausko dainų vaizdai ir trys scenos iš 
liaudies operų “Eglė, žalčių karalie- 
nė'' ir “Birutė". Išpildė meno ansam- 
blis, vedamas Alice Steponavičienės- 
Stephens Marijos Augštesniojoj Mo- 
kykoj. 


e Dail. A. Galdiko 60 m. sukakčiai 
paminėti  čČikagoj; Marijos Augšt. 
Mokyklos patalpose, rengiama dailės 
paroda. Parodos atidarymas įvyks 
š. m. balandžio 11 d. Be A. Galdiko, 
šioj  parodoj dalyvaus V. Kašuba, 
V. Jonynas, J. Pautienius, Žeromskis 
ir kiti. 

e Rochesterio Meno Galerija ba- 
landžio mėnesį rengia lietuvių daili- 
ninkų — grafikų parodą. Dalyvauti 
pakviesti šie dailininkai: L. Vilimas, 
A. Dargis, P. Augius, J. Steponavi- 
čius, V. Petravičius, A. Kurauskas, 
R. Viesulas, T. Valius, A. Vaičaitis ir 
V. Ratas. Galerija yra taip susidomė- 
jusi lietuvių dailininkų menu, jog ji 
pati apmoka jų darbų atsiuntimo ir 
grąžinimo išlaidas. 

e Skulporius A. Mončys Laon 
miesto Prancūzijoje šv. Marcelio baž- 
nyčiai pagamino stacijas. 
Paryžiaus ir kitų vietų spauda lietu- 
vio dailininko darbus įvertino labai 
palankiai. 


e Kovo 5 d. mirus didžiausiam 
pasaulio tironui Stalinui, Jungtinių 
Tautų ir Vašingtone esat- 
čių atstovybių vėliavos buvo nuleis- 
tos iki pusės stiebo. Lietuvos vėliava 
nenusileido. 


e Lietuvos Metropolitui arkivysk. 
Juozapui Skvireckui, dabar gyvenan- 
čiam Austrijoje, šiemet rugsėjo 18 
d. sueina 30 metų amžiaus. Jubilia- 
tui pagerbti, vadovaujant vysk. V. 
Brizgiui, Chicagoje sudarytas komi- 
tetas, į kurį įeina Lietuvos vyskupijų 
atstovai tremty, vienuolijų ir organi- 
zacijų atstovai. 

Kovo 15 d. Philadelphijoje mirė 
kun. Vladas Čegis. Gimęs buvo Obe- 
liuose, 1884 m. 1912 m. įšventintas 
kunigu, darbavosi Rusijoje, kcl ko- 
munistų buvo suimtas ir ištremtas į 
vieną Uralo kalnų koncentracijos sto- 
vyklą. 1933 m. Lietuvos valdžiai kei- 
čiantis su Rusija kaliniais, į tėvynę 
grįžo ir kun. V. Čegis. Čia gavo kle- 
bono vietą Meškuičių parapijoje. At- 
vykęs iš tremties Amerikon, prisi- 
glaudė šv. Andriejaus parapijoje Phi- 
ladelphijoje. Mirė širdies liga. 


e Istorikė dr. V. Sruogienė, pernai 
sužeista automobilio, pamažu sveiks- 
ta. Ligos laikotarpį ji panaudojo stu- 
dijoms. 

e Kan. J. B. Konciui po operaci- 
jos ilgesnį laiką užtrukus ligoni- 
nėje, Balfo pirmininko pareigas eina 
E. Devenienė. 


e Belgijos Lietuvių Bendruomenės 
valdyba Vasario 16 proga išrūpino 
leidimą per radiofonus transliuoti 
programas apie Lietuvą. 


e L. R. Katalikų Susivienijimo Ta- 
rybos metiniame susirinkime, kuris 
įvyko vasario 12-14 dd., paaiškėjo, 
kad finansiniu atžvilgiu padaryta pa- 
žanga. Per paskutinius šešis perei- 
tų metų mėnesius šios organizacijos 
turtas pakilo 42.847,34 dol. 1952 me- 
tais jos turtas padidėjo  106.123,30 
doleriais. 1952 metų pradžio'e L. R. 
Katalikų Susivienijimo turtas siekė 
1.974.580,27 dol., o 1952 metų gale — 
2.080.703,57 dol. ši finansinė organi- 
zacija skiria aukų ir lietuviškiems 
reikalams. Jos pirmininkas yra Ame- 
rikos lietuvių žymus veikėjas ir 
“Draugo"' vyriausias redaktorius Leo- 
nardas šimutis. 


e Freiburgo i. Br. arkivyskupas 
Vendelin Rauch parodė lietuviams di- 
delį nuoširdumą, vasario 16 proga 
raštu įsakydamas savo vyskupijos 
kunigams prisiminti Lietuvą maldose. 
Po pamokslo visose bažnyčiose kuni- 
gai su tikinčiaisiais turėjo sukalbėti 
“Teve mūsų" ir “Sveika Marija". 

e Toronte, Kanadoje, už 45.000 dol. 
nupirkti “Lietuvių namai". Tuo tarpu 
įmokėta 10.000 dol. Į naujai nupirk- 
tus namus norima telkti lietuvių o“- 
ganizacinį ir kultūrinį gyvenimą. 


e Kun. Ignas Albavičius pernai 
minėjo savo kunigystės 40 metų su- 
kaktį. Ta proga jį pagerbė jo para- 
pijiečiai ir katalikiškoji spauda. Ju- 
biliatas yra gimęs 1880 m. Lazdijuo- 
se. Kunigu įšventintas 1912 m. Ro- 
moje gruodžio 21 d. Į Ameriką atvy- 
ko prieš pirmąjį pasaulinį karą ir 
Chicagos mieste įvairiose parapijose 
dirbo pastoracijoje. Nuo 1940 metų 

yra Cicero lietuvių parapijos klebo- 
nu. Kun. Ignas Albavičius nuo pat 
savo atvažiavimo Amerikon aktyviai 
dalyvauja lietuvių visuomeniniame bei 
kultūriniame gyvenime. Nėra dides- 
nio suvažiavimo, kuriame nebūtų šio 
garbingo kunigo. Nors visą laiką bū- 
damas už Atlanto, jis gyvai sekė ne- 
priklausomos Lietuvos gyvenimą. Tė- 
vų žemėje yra lankęsis 4 kartus. Ju- 
biliatas pasižymi dideliu nuoširdumu 
bei dosnumu Lietuvos reikalams. Jis 
yra apdovanotas Gedimino ordinu. 
šią žiemą lankėsi Europoje, kur as- 
meniškai susipažino su lietuvių gy- 
venimu bei veikimu anapus vandeny- 
no. 


e Kovo mėnesį suėjo 70 metų nuo 
“Aušros'? pasirodymo. Ji dr. Jono Ba- 
sanavičiaus iniciatyva išėjo Ragainė- 
je 1883 m. 


e Amerikos lietuvių muzikos gy- 
venime aktyviai dalyvaująs Jonas Či- 
žauskas šiemet mini 45 metus savo 
darbo šioje srity. Jis yra vienas iš 
pirmųjų vargonininkų sąjungos orga- 
nizatorių, chorvedys, muzikos moky- 
tojas. Dabar vargonininkauja sve- 
timtaučių parapijoje Elizabeth mieste, 
New Jersey valstybėje. 


e Australijoje Adelaidės universi- 
tete 1952 m. studijavo 14 lietuvių. 
Daugumas jų studijoms lėšas pelnosi 
sunkiu fiziniu darbu nuo mokslo lais- 
vomis valandomis. 


e "Aidų" bendradarbė dr. Agota 
šidlauskaitė, dėstanti eksperimentinę 
psichologiją Ottavos Universitete Ka- 
nadoje, tuos pačius mokslo dalykus 
pakviesta dėstyti Loyclos Universite- 
te Chicagoje. 


e Vasario 21 d. Chicagoje Lietuvių 
Auditorijos salėje buvo suvažiavę 
Liet. Teisininkų Draugijos Užsienyje 
skyrių atstovai. Jų buvo 30. Tartasi 
įvairiais draugijos veikimo reikalais. 
Nario mokestis šiais metais nustatv- 
tas 6 dol. Nutarta sudėti 1000 dol. šel- 
pimui. Pakeistas draugijos vardas. Ji 
dabar vadinsis “Lietuvių Teisininkų 
Draugija". Valdybai ir specialiai ko- 
misijai palikta tolimesnis įstatų pa- 
ruošimo darbas. Lietuvos teisinės 
santvarkos klausimams tirti išrinktos 
3 komisijos — konstitucinė, civilinė 
ir pereinamųjų nuostatų. Jos darys 
ateities Lietuvai teisinius projektus. 
Liet. Teisininkų Draugijos pirminin- 
kas yra R. Skipitis. 


+ Londone, Anglijoje, likviduojama 
seniausia lietuvių organizacija — Vy- 
rų Vienybės Savišalpos Draugija. 
Priežastis — narių stoka. Ja mažiau 
pradėta domėtis įvedus valstybinę 
apdraudą. Panašus likimas ištinka ir 
Jungtinėse Valstybėse seniau veiku- 


sius vietinio pobūdžio lietuvių savi- 
šalpos sambūrius. 

e Kun. dr. M. Ražaitis, ilgame.is 
Vilkaviškio Kunigų Seminarijos pro- 
fesorius, po šio karo dirbęs lietuvių 
Aušros Vartų parapijoje New Yorke, 
sunkiai susirgo širdies liga ir pagul- 
dytas ligoninėn. 

e “Neries Stipendijų Fondo pre- 
mija 1000 dol. teko stud. Antanui Su- 
žiedėliui. Kovo 7 d. Baltic Freedom 
House įvyko premijos įteikimo aktas 
ir pobūvis. Premijos mecenatai yra 
dr. K. Valiūnas ir dr. J. Kazickas. 


e Nukryžiuotojo Jėzaus Seserų rė- 
mėjų suvažiavimas arba semelis šie- 
met įvyko kovo 15 d. Worcestery. ši 
lietuvaičių seselių kongregacija yra 
gražiai įsijungusi į Amerikos lietuvių 
katalikų veiklą. Jos narės dirba lie- 
tuvių parapinėse mokyklose, vaikų 
darželiuose. Laiko sene'iams prie- 
glaudas. Rėmėjų sambūrio pirminin- 
kas yra prel. Pranciškus Juras. 

e Prof. Vaclovas Biržiška iš Va- 
šingtono persikėlė į Bostoną, kur re- 
daguoja Lietuvių Enciklopediją. 

» Prof. K. Žalkauskas, Vliko Vyk- 
domosios Tarybos pirmininkas, vasa- 
ric gale grįždamas iš Londono, buvo 
trim dienom sustojęs Paryžiuje. Čia 
jis matėsi su Lietuvos Pasiuntinybės 
nariais, LOKo nariais ir L. š. Drau- 
gijos Prancūzijoje valdyba. Kovo 1 
d. jis išvyko į Vokietiją. 

e Prof. Juozas Brazaitis kovo 22 d. 
Chicagoje Maironio minėjime skaitė 
paskaitą. Karo metais profesorius 
buvo parengęs spaudai apie Lietuvos 
atgimimo dainių studiją, kurios leidi- 
mą sutrukdė tautos nelaimės, 


e Dr. S. Bačkis, Lietuvos atstovas 
Prancūzijoje, vasario mėnesį lankėsi 
Londone, kur dalyvavo Europos Są- 
jūdžio Centro ir Rytų Komisijos po- 
sėdžiuose. Jis yra tos komisijos vice- 
pirmininkas. 


e šiemet sueina 10 metų, kai 1943 
m. vokiečiai išvežė iš Lietuvos į kon- 
centracijos stovyklas daug lietuvių 
inteligentų. Dalis jų mirė, bet yra ir 
išlikusių gyvų, tarp kurių prof. kun. 
St. Yla, dr. A. Starkus, dr. A. Kučas 
ir kiti. 

e Henrikas Nagys nuo šių metų 
pradžios sėkmingai platina “Aidus" 
Montrealyje. Jo adresas: 5561 Espla- 
nade Ave., Montreal, Gue., Canada. 


» Kazys Bradūnas, buvęs “Aidų" 
redaktorius Vokietijoje, visą laiką 
vienas neša žurnalo platinimo rūpes- 
tį Baltimorėje. Jo pastangomis tame 
mieste “Aidų" skaitytojų šeima nuo- 
lat auga. | 

Jo adresas: 1127 Bayard St., Bal- 
timore 23, Mad. 

MUZIKOS-LITERATŪROS VAKARAS 


Muzikinę programos dalį išpildys: 

Lietuvos Operos solistė : 
ANTANINA DAMBRAUSKAITE 
ir 


Pianistas A: Mrozinskas 
Literatūrinėje programos dalyje savo kūrybos skaitys: 


Bernardas Brazdžionis 
Jurgis. Tankus 

Nele Mazalaitė 

Jonas Mekas 

